
Første afsnit 

1800-1814. 



1. Europas stilling ved aar 1800. Den franske 
revolution havde omstyrtet det gamle enevælde. Kongen 
havde paa retterstedet maattet bøde for den trældom, 
hvori det franske folk i aarhundreders løb var bleven 
nedsænket. Al standsforskjel og alle særrettigheder blev 
ophævede. Den kristelige religion afskaffedes. I stedet 
for den gamle stat tænkte franskmændene at oprette en 
ny, som var grundlagt paa frihed, lighed og broderskab. 

Som følge af denne omvæltning af alt bestaaende 
indvikledes Frankrige efterhaanden i krige med Holland, 
England, Spanien, de italienske stater, Rusland, Preussen 
og østerrige. Men franskmændene havde lykken med 
sig, især efterat den tapre unge general Napoleon Bona- 
parte var stillet i spidsen for hæren. Han tvang flere 
af landene til fred; andre tråk sig af sig selv ud af 
kampen. Kun England vedblev krigen med største haard- 
nakkethed. 



2. Den væbnede neutralitet. I Danmark og Norge 
regjerede dengang kong Kristian VIL Men da han var 
sindssyg, styrede hans søn kronprins Fredrik enevældig 
i faderens navn. I ti aar undgik de forenede lande at 
komme op i det almindelige krigsrøre. Handelen og 
skibsfarten blomstrede, og der herskede velstand i riget. 
Hidtil havde man vedtaget at anse det som lov, at det 

gik an Tor andre folk at handle med et krigførende land, 
naar man blot ikke bragte det krigsfornødenheder. Nu 
vilde englænderne gjerne afskjære Frankrige fra enhver 
tilførsel, saa længe krigen stod paa. Som krigsfornøden- 
heder begyndte de derfor at regne alskens varer som 
kjød, mel og korn og forbød at indføre saadant til Frank- 
rige eller andre lande, som de havde ufred med. Dette 
vilde Rusland, Sverige og Danmark-Norge ikke finde sig 
i, da det gik tilagters med handelen. De sluttede derfor 
et forbund, som kaldtes den væbnede neutratitet, for at 
opretholde samferdselen trods forbudet. Da englænderne 
begyndte at ransage skibene, lod regjeringerne i disse 
lande handelsflaaderne ledsage af krigsskibe. I først- 
ningen søgte englænderne ved underhandlinger at faa 
forbundet sprængt. Men da det ikke nyttede, erklærede de 
Danmark-Norge krig, lagde beslag paa hundrede norske 
og danske skibe, som laa i engelske havne, og sendte 
en orlogsflaade til øresund. 



3. Slaget paa Kjøbenhavns red. Denne flaade, 
som bestod af 53, for den største del svære skibe, anførtes 
af admiral Parker. Hans næstkommanderende var tidens 
djærveste sjøhelt, Horatio Nelson. Danskerne havde ikke 
villet tillade svenskerne at befæste deres side af øresund, 
og derfor slåp den engelske flaade uhindret forbi Kronborg 
og lagde sig udenfor Kjøbenhavn. Den danske regjering 
var slet ikke forberedt paa krig, idet den havde gjort sikker 
regning paa hjælp af sine forbundsfeller. Derfor havde 
den kun sat Kjøbenhavns festningsverker og 18 aftaklede 
orlogsskibe, som laa udenfor paa Kongedybet, i kampdygtig 
stand. Den bedste del af flaaden blev derimod liggende 
til ingen verdens nytte i den indre orlogshavn. Nelson 
skulde med 25 skibe ødelæggé batterierne og blokskibene. 
Saa sikker var han paa seiren, at han lovede Parker, at 
det hele skulde være overstaaet paa en times tid. Skjær- 
torsdags morgen den 2den april 1801 seilede han ind 

paa reden og angreb blokskibene. Men de danske og 
norske sjøgutter forsvarede sig med stor tapperhed under 
kommandør Fischer og holdt slaget gaaende i fem timer. 
Nelson havde været med i 105 træfninger, men dette var 
den haardeste, sagde han selv. Overadmiralen Parker 
frygtede for udfaldet og lod heise signal om, at Nelson 
skulde trække sig tilbage. Nelson saa kun paa det ene 
øie. Da man fortalte ham om Parkers befaling, satte han 
kikkerten for sit blinde øie og sagde: „Jeg ser intet 
signal!" Han fortsatte kampen, til han havde ødelagt 
eller forjaget de dansk-norske skibe. Men da havde han 
vovet sig saa langt ind under landbatterierne, at han 
ikke saa sig noget raad for at bjerge sine bedste skibe. 
For at slippe unda fik han narret krqnprins Fredrik til 
at befale, at slaget skulde ophøre fra dansk-norsk side. 
Nogle dage efter sluttedes der en vaabenstilstand, der 
længere ude paa aaret stadfæstedes ved en fredelig over- 
enskomst. Ifølge denne maatte Danmark-Norge opgive 
det væbnede neutralitetsforbund. Nu havde riget fred i 
seks aars tid. 



4. Hans Nilsson Hauges vækkelse. I folkets bre- 
dere lag foregik der i aarhundredets begyndelse en sterk 
religiøs bevægelse. . Blandt de oplyste herskede den tykke 
vantro eller sløv ligegyldighed for Guds ord. Fra præke- 
stolene hørte man som tiest vakre talemaader om dyd 
eller velmente kloge raad til ugens daglige stel; om Kristus 
og hans frelsergjerning vidste faa at forkynde. Da op- 
traadte i Tune i Smaalenene bonden Hans Nilssøn Hauge. 
Stor boglærdom havde han ikke; den bestod kun i den 
tarvelige skoleundervisning, bondebørnene den tid fik. 
Men han læste i sin bibel og følte i sit hjerte baade synden 
og Guds naade i Kristus. Et indre kald drev ham ud at 
forkynde for sine landsmænd den sandhed, han selv havde 
fundet. I løbet af 6 aars tid for han over hele landet fra 
syd til nord, og hvor han kom, flokkede folket sig om 

ham. Ved sit simple ord vakte han et sterkt kristeligt 
liv, som levede længe efter ham. Men han havde ogsaa 
syn for det borgerlige livs krav og søgte at ophjælpe 
landets næringsveie, handel og haandverk. Der var hele 
bygdelag, som under hans indflydelse rettede slig paa 
sit stel, at de ikke var til at kjende igjen. 

Den bevægelse, han vakte, blev snart saa sterk, at 
øvrigheden fandt, at den maatte holde øie med ham. 
Den største del af presterne ansaa ham for en farlig 
karl og lod ham gang paa gang sætte fast, men maatte 
lige saa ofte slippe ham løs igjen. Man havde nemlig 
en gammel forordning (den saakaldte konventikelplakat 
af 1741), som under straf forbød lægfolk at holde private 
opbyggelsesmøder. Tilsidst blev Hauge i 1804 fængslet 
for Ilte gang; en kongelig kommission blev nedsat for 
at undersøge hans færd og dømme ham. Det drog ud 
i hele 10 aar, før den blev færdig. I den største del 
af denne tid blev Hauge siddende i fengsel. Omsider 
faldt der dom; den lød paa en bod af 1000 rigsdaler for, 
at han havde holdt opbyggelser uden først at indhente 
sogneprestens samtykke og brugt skarpe udtryk om 
geistligheden. Da han slåp fri, var han en nedbrudt og 
fattig mand. Han kjøbte siden gaarden Bredtvedt ved 
Kristiania, hvor han agtet og æret levede i stilhed til 
sin død (1824). Men de ord,. Hauge havde talt, stod det 
ikke i øvrighedens magt at kalde tilbage. De havde 
vakt et nyt liv i folket, og mange af landets bedste mænd 
hørte til hans tilhængere og venner. 



5. Indre forhold. I Europa foregik der ved denne 
tid store omveltninger. General Bonaparte havde opkastet 
sig til keiser i Frankrige under navn af Napoleon I og 
bortgav til sin nærmeste slfegt kongeriger og fyrstendøm- 
mer, hvis styrere han havde afsat og forjaget. Han nøiede 
sig ikke hermed, men vilde udbrede sit vælde over hele 

Europa og veltede sig med ustanselige hærtog ind snart 
paa det ene, snart paa det andet land. 

I de seks aar, Danmark-Norge formaaede at holde 
freden, gik rigerne fremad med kjæmpeskridt. Skibs- 
farten blev mere blomstrende, end den nogensinde før 
havde været, og nordmændene hævede sig til den i for- 
hold til folketallet første sjøfarende nation. Hele handels- 
omsætningen paa Østersjøen droges hen til Kjøbenhavn. 
Trælastpriserne steg til en hidtil ukjendt høide, hvilket 
især kom nordmændene til gode. Nu havde landet en 
gylden tid; men pengene, som kom ind, strømmede endda 
lettere ud igjen. 

Under den almindelige europæiske krig blev rigets 
pengevæsen aldeles ødelagt, og statsgjælden steg til en 
svimlende høide. Dette kom sig af, at regjeringen ansaa 
det for nødvendigt at foretage store krigsrustninger baade 
tillands og tilvands for at holde sig de krigførende magter 
fra livet. Saaledes underholdt den* en lang stund i Hol- 
sten en hær paa 20,000 mand for at sikre grænserne 
mod franskmændene. Keiser Napoleon mente, at sligt 
bare var unødigt besvær og bekostning. En grænsepæl 
med paaskriften „Dansk land" vilde have gjort aldeles 
samme nytte, sagde han. 



6. Fastlands-systemet. I aaret 1807 kundgjorde 
keiser Napoleon, at alle nationer, som tilhørte Europas 
fastland, skulde slutte med at handle paa England. En- 
gelske varer maatte ikke mere indføres i noget land, og 
fandtes saadanne alligevel indsmuglede, skulde de ind- 
drages af staten eller endog opbrændes. Paa denne vis, 
tænkte han, skulde han nok udhungre den mægtige østat 
som en indesluttet fæstning. For at faa den russiske 
keiser til at gaa ind herpaa gav han ham lov til at ud- 
vide sit riges grænser paa Sveriges bekostning. Selv 
skulde han tvinge Danmark-Norge ikke blot til at spærre 
havnene for engelskmændene, men ogsaa til at overlade 

ham orlogsflaaden. Med den vilde han føre en fransk 
landgangshær over til England. 

Denne overenskomst, der istandbragtes i Tilsit, holdtes 
vistnok hemmelig; men den engelske regjering fik dog 
ved bestikkelser snart kjendskab til dens ordlyd. For 
at afvende den truende fare fra sit eget rige besluttede 
den sig straks til enten med det onde eller med det gode 
at faa Danmark over paa sin side. Den krævede derfor 
den danske flaade udleveret eller henbragt til en sikker 
engelsk havn. Men kronprins Fredrik afviste dette for- 
langende med harme, og nu vilde den engelske regjering 
tvinge sin vilje frem. 



7. Kjøbenhavns bombardement. Endnu medens 
underhandlingerne dreves, havde den engelske regjering i 
stilhed truffet sine forberedelser. Før danskerne vidste 
ordet af, tøa der i øresund en sterk orlogsflaade, som 
havde 30,000 mand landgangstropper ombord under an- 
førsel af generalerne Cathcart og Wellington. For Kjø- 
benhavns forsvar var der ikke sørget det ringeste. Kron- 
prinsen viste sig feig, og det vårede ikke længe, før byen 
var indesluttet baade fra land- og sjøsiden. Besætningen 
gjorde det ene kjække udfald efter det andet, men mag- 
tede ikke at hindre fienden i at opkaste batterier. Fra 
disse kastedes der i løbet af 4 dage over 10,000 bomber 
ind i byen. Mangfoldige mennesker dræbtes, og 300 huse 
gik op i luer. Da kommandanten, den gamle Peymann, 
skjønte, at han ikke var istand til at redde byen, overgav 
han sig den 7de september. 18 linjeskibe, 17 fregatter og 
mange mindre orlogsskibe blev udleverede til engiænderne, 
som desuden plyndrede værfterne og tog alt, som kunde 
benyttes til bygningen af nye orlogsfartøier. Nu gav den 
engelske regjering kronprinsen valget mellem fred, for- 
bund og krig. Holdt han sig neutral, skulde han faa 
flaaden tilbage. Valgte han forbund, lovede engiænderne 
ham kraftig bistand til landets forsvar og udvidelse afhans 

besiddelser. Men erklærede han England krig, skulde 
han miste Norge og se sine rigers handel ødelagt. Efter 
den maade, hvorpaa England allerede var optraadt, fandt 
kronprinsen, at han kun havde en ting at vælge. I sin 
vrede over det skjændige røveranfald kastede han sig 
strax i Napoleons arme og indgik forbund med ham. 
Nu brød krigen med England ud (novbr. 1807), og faa 
maaneder efter fik Danmark-Norge en ny fiende i Sverige. 
Under dette røre døde den vanvittige kong Kristian VII, 
og kronprinsen besteg thronen under navn af Fredrik 
VI (1808). 



8. Regjeringskommissionen i Norge. Da krigen 
med England udbrød, skjønte kong Fredrik VI strax, at 
fiendens orlogsmænd vilde afskjære enhver forbindelse 
mellem Danmark og Norge. Han besluttede sig da til 
at oprette en underafdeling af rigsstyret for Norge, 
som kaldtes regjeringskommissionen. I spidsen for den 
satte han den kommanderende general søndenfjelds, 
Prins Kristian August af Augustenborg. Han var en 
ligefrem og dygtig mand, som ikke havde stort tilovers 
for det gamle enevælde, og han holdt med mange af de 
mest ansete nordmænd deri, at forbundet med Napoleon 
og krigen med England burde og kunde man have und- 
gaaet. Kong Fredrik VI selv nærede som følge heraf 
ofte mistro til ham. Men det norske folk satte stor pris 
paa ham, og „Augustenborgeren", som han kaldtes i daglig 
tale, ansaas af mange som et høveligt kongsemne. 



9. Krigen med Sverige. Bar kong Fredrik VI 
sig uforstandig ad ved at slutte sig til Frankrige, var 
den svenske konge Gustav IV Adolf ikke klogere, da han 
tog Englands parti. Thi herved kom han paa en og 
samme tid op i krig med Danmark-Norge og med Rus- 
land, hvis keiser Alexander I længe havde kastet graadige 
øine paa den svenske provins Finland. Medens russerne 

oversvømmede dette land, søgte general Gustav Maurits 
Armfeldt med en hær paa 20,000 mand at trænge ind 
over den norske grænse. Men under prins Kristian Augusts 
anførsel drev nordmændene hans hærafdelinger tilbage i 
træfningerne ved Toverud i Urskoug, ved Trangen i 
Solør og ved Prestebakke i Enningdalen. Paa de to 
sidste §teder blev den største del af de svenske tropper, 
som var med i kampen, tagne til fange. 

Medens denne krig stod paa, havde den dansk-norske 
konge faaet en haandsrækning af sin mægtige forbunds- 
fælle keiser Napoleon. Han sendte nemlig 30,000 fransk- 
mænd og spaniere under anførsel af marskalk Bernadotte 
opover til Jylland. Men denne hjælp var omtrent den 
værste, Danmark kunde faa. Det var meningen, at kong 
Fredrik VI i forening med Bernadotte skulde foretage en 
landgang i Skaane. Men de engelske orlogsmænd for- 
hindrede det. Alligevel var Danmark i et helt aar nødt 
til at underholde de fremmede krigere, som var bry- 
somme nok. 



10." Thronskifte i Sverige. Om vinteren 1808—9 
var Sveriges stilling rent fortvilet. Det saa en stund 
endog ud til, at landet vilde blive udslettet af de selv- 
stændige staters række og delt mellem Danmark og Rus- 
land. Ad tre forskjellige veie skulde russerne falde ind 
i Sverige og rykke frem mod Stockholm. Naar englæn- 
derne om vinteren maatte forlade belterne og sundet, 
skulde de danske og franske tropper sætte over til Skaane, 
paa samme tid som nordmændene rykkede ind i Verme- 
land. Under alt dette bar kong Gustav IV Adolf sig ad 
slig, at det maatte være klart for enhver, at han ei var 
ved sine fulde fem. Alle fædrelandsvenner blev da enige 
om, at hvad man først og fremst maatte gjøre for at 
redde Sverige, var at afsætte ham fra thronen. Nogle 
høiere offlcerer dannede da et forbund for at udføre dette. 
En af dem var Georg Adlersparre, der farte en hær- 

afdeling paa den norske grænse. Han indgik en overens- 
komst med prins Kristian August om, at denne ikke 
skulde foretage noget indfald i Sverige, før kongen var 
fjernet. Selv brød han op med sin hær og rykkede mod 
Stockholm. De øvrige sammensvorne sluttede sig om 
ham, og inden kort tid var kongen bleven tvungen til at 
fraskrive sig thronen for sig og sine etterkommere. 

Nu skulde kongens farbroder hertug Karl styre landet 
som rigsforstander saa længe, til en rigsdag kunde blive 
indkaldt. Den skulde give Sverige en ny konge og en 
ny forfatning. Den store angrebsplan paa landet blev paa 
grund af forskjellige tilstødende begivenheder ikke udført. 
Herved fik svenskerne tid til at omraade sig. Rigsdagen 
traadte sammen og vedtog en ny regjeringsform, som man 
i hast havde udarbeidet. Den er fremdeles gjældende 
grundlov for Sverige. Siden udraabtes rigsforstanderen til 
konge under navn af Karl XI IL Da han var gammel 
og barnløs, maatte rigsdagen ogsaa se sig om efter en 
thronfølger med det samme. Men der var stor tvil om, 
hvem man skulde vælge. Nogle mente, at man burde se 
til at faa istand en forening af de tre nordiske riger. Dette, 
troede man, vilde lettest lade sig gjøre, naar man til 
Karl XHTs eftermand valgte den dansk-norske konge 
Fredrik VI. Denne selv ønskede nok intet heller. Men 
han holdt altfor sterkt paa sin enevoldsmagt, og da han 
omtalte den svenske statsomveltning paa en nedsættende 
maade, vendte mange sig fra ham. Et andet parti med 
Adlersparre i spidsen arbeidede for prins Kristian August 
af Augustenborg. Det haabede, at hans valg til svensk 
thronfølger skulde drage Norge over til Sverige. Adler- 
sparre vandt Karl XIII for sin mening, og paa kongens 
forslag valgte rigsdagen Kristian August til svensk 
thronfølger. Prinsen var imidlertid for redelig til at 
svigte sin konges tillid og forraade sit fedreland. Han 
vilde derfor ikke modtage valget, før krigen mellem 
Danmark og Sverige var tilendebragt. Kong Fredrik VI 

blev meget harm over at være falden igjennem ved thron- 
følgervalget. Han gav derfor prinsen gang paa gang 
befaling til at gjøre indfald i Sverige; men prinsen vidste 
stadig at finde paa udflugter for at undgaa det. 

Henimod udgangen af 1809 blev der i J&nkeping 
sluttet fred mellem Sverige og Danmark-Norge, hvorved 
det blev bestemt, at alt skulde være som før krigen. 
Nu ophørte ogsaa regjeringskommissionens virksomhed. 



11. Krigen med England. I Norge var man yderst 
misfornøiet over at være trukket ind i en krig med Eng- 
land, da den blot kunde bringe ulykke over landet. 
Igjennem flere menneskealdre havde det engelske folks 
aandsliv øvet en merkbar indflydelse paa vor kultur- 
udvikling. Mange nordmænd, tilhørende de mest for- 
maaende slegter, havde erhvervet megen politisk dannelse 
og ønskede intet høiere, end at deres fædreland maatte 
erholde en fri forfatning i lighed med den, som var 
gjennemført i England. Da dette neppe vilde opnaas, 
saa længe Norge var afhængigt af Danmark, begyndte 
de at haabe, at en forening med Sverige skulde bringe 
landet større gavn. Den krig, som nu førtes med Eng- 
land, kostede vel ikke meget blod, da englænderne havde 
andre felter at anvende sine flaader og tropper paa. Men 
Norges velstand afhang for en stor del af den udstrakte 
handel, som dreves paa dette rige, og de britiske orlogs- 
skibe, som sendtes til Norges kyster, var tilstrækkelige 
nok til at stænge udførselen og hindre tilgangen af livets 
første fornødenheder. Kornforsyningen fra Danmark blev 
alt som tiest afbrudt, og da uaar slog til, steg dyrtiden 
i landet stundom til hungersnød. Nordmændene udrustede 
ogsaa kapere og mindre krigsfartøier, som tog mange 
engelske handelsskuder, ja af og til endog lagde til kamp 
med fiendens orlogsmænd. Paa sine steder af landet 
dreves kaperkrigen i en saadan udstrækning, at en hel 
ny vikingtid begyndte. 

.Stemningen i Norge var dog saa sterk mod ufreden 
med England, at regjeringen blev nødt til at give sit 
minde til en foranstaltning, som paany aabnede handels- 
forbindelsen med den mægtige østat. Mod en vis afgift 
fik nordmændene i England kjøbe fribreve (licences), der 
gav dem tilladelse til at seile til og fra de britiske havne 
uden at forulempes af fiendtlige krydsere. Engelsk- 
manden kunde ikke undvære den norske trælast, og snart 
aabnedes der en levende og høist lønnende skibsfart, saa 
at Norge kunde siges at leve i et slags fred med England. 

12. Selskabet for Norges vel og grundlæggelsen 
af det norske universitet. Saa længe der herskede vel- 
stand og fred i landet, var der neppe mange, som ønskede 
foreningen med Danmark opløst. Men efterat krigen med 
England var udbrudt og alle de gjenvordigheder, den førte 
med sig, væltedes ud over Norge, tænkte mange af 
landets mest formaaende mænd alvorlig over midlerne 
til at afhjælpe nøden. Under prins Kristian Augusts 
ledelse havde nordmændene vænnet sig til at staa paa 
egne ben. Da han som svensk thronfølger forlod landet, 
vedblev man at følge den vei, han havde anvist. Saaledes 
stiftede prinsens venner i 1810 selskabet for Norges veL 
Det havde vistnok til formaal at fremme landets nærings- 
veie og literatur; men blandt stifterne fandtes der flere, som 
i stilhed virkede for at løse Norge fra afhærigigheden af 
Danmark og i stedet knytte en forening med Sverige. 

Selskabet arbeidede først og fremst paa at faa oprettet 
et eget universitet for Norge. Tanken herom var meget 
gammel, og i de sidste femti aar havde nordmændene 
ofte nok krævet ønsket opfyldt. Men længere kom man 
heller aldrig, og nordmændene maatte nu som før studere 
i Kjøbenhavn. Da selskabet tog sig af sagen, tegnede 
indvaanerne af Østlandets byer sig frivillig for saa store 
bidrag, at der ikke behøvedes noget tilskud af staten 
- for at faa universitetet oprettet. Endda vilde den danske 

regjering nødig give sit samtykke; men tilsidst maatte 
den dog fire. Ordningen af denne sag blev overdraget 
til amtmanden i Buskeruds amt, den unge grev Herman 
Wedel-Jarlsberg, en af de merkeligste mænd, Norge nogen- 
sinde har havt, og han skilte sig fra sit hverv paa en 
maade, som gjorde baade ham og landet den største 
«re (1811). 



18. Nyt thronfelgervalg i Sverige. Prins Kristian 
August kom i begyndelsen af 1810 til Sverige. Som 
svensk thronfølger antog han navnet Karl August, Det 
vårede ikke længe, fjør han blev lige saa afholdt her, som 
han havde været i Norge. Men hans frisindede anskuelser 
huede ikke storadelen, som heller vilde, at vasaætlingen 
Gustav, den afsatte konges søn, skulde komme paa sine 
fædres throne. Prinsen af Augustenborg skulde imidlertid 
ikke blive gammel i Sverige. Hans helse havde længe 
været svag; men han reiste alligevel rundt i landet for at 
lære sit folk at kjende. Under en mønstring paa Kvidinge 
hede i Skaane faldt han pludselig baglængs af hesten og 
døde strax efter uden at være kommen til samling igjen. 
Folk havde længe ymtet om, at adelen stod prinsen efter 
livet, og ved den indtrufne ulykke fik rygtet næring. 
Man paastod fuldt og fast, at han var forgivet, og da 
hans lig skulde bisættes i Stockholm, blev rigsmarskalken 
grev Axel Fersen, som var mistænkt for udaaden, revet 
ud af sin vogn, slaaet fordærvet med spaserstokke og 
paraplyer og trampet ihjel. 

Svenskerne maatte nu se sig om efter en ny thron- 
følger. Kong Fredrik VI havde som forrige gang et stort 
parti for sig og støttedes af keiser Napoleon. Thi han 
fandt, at en forening af de tre nordiske riger vilde passe 
ypperlig for ham, da der herved maatte skabes en sterk 
magt, som han kunde bruge mod Rusland. Der var dog 
flere, som vilde, at man skulde vælge Karl Augusts broder, 
prins Fredrik af Augustenborg, og til dette parti heldede 

kongen og regjeringen. Man sendte løitnant Otto Mørner 
til Paris for at underrette keiseren derom. Men den unge 
mand undlod at udføre sit hverv og gav sig i stedet til 
paa egen haand at skaffe Sverige en thronfølger. Han 
henvendte sig saaledes til marskalk Jean Bernadotte, den 
samme, som nys før havde ført det franske hjælpekorps 
til Danmark. 

Bernadottes historie høres næsten ud som et eventyr. 
Han var søn af en sagfører i Pau, en liden by i Sydfrank- 
rige, hvor han blev født den 26de januar 1764. I opveksten 
var han svag og skrøbelig og blev bestemt for sin faders 
stand. Men gutten vilde ud i verden. 16 aar gammel 
rømte han fra sit hjem og lod sig hverve som soldat ved 
et regiment, som skulde til Korsika. Han var tapper og 
uforfærdet, men vilde under vanlige forhold i det høieste 
have drevet det til underofficer, da adelen skulde have 
alle officersposter for sig. Men under revolutionskrigene 
steg han fra menig soldat til general og var en tid Frank- 
riges krigsminister. Da Napoleon opkastede sig til keiser, 
udnævnte han ham til fransk marskalk og fyrste af Ponte- 
corvo*). Han var en svoger af Napoleons ældste broder, 
men stod stadig paa en spændt fod med keiseren selv. 

Mørner fandt Bernadotte ikke uvillig til at modtage 
valget som thronfølger, om det maatte falde paa ham, 
og skyndte sig tilbage til Sverige. Regjeringen syntes, 
det var djervt gjort af den unge løitnant, og vilde først ikke 
høre noget om hans paafund. Men i hæren kjendte mange 
marskalk Bernadotte, og da den erklærede sig for hans 
valg, blev han paa rigsdagen i Ørebro under almindelig 
jubel kaaret til svensk thronfølger (21de august 1810)**). 
Folket troede nu at have vundet Napoleons yndest, og 



*) Pontecorvo var et lidet fyrstendømme i Syd-Italien. 
**) Den nye arvefølgelov, der sikrede fyrsten af Pontecorvo og 
hans mandHge etterkommere retten til Sveriges throne, 
udfærdigedes den 26de september s. a. Den er siden for- 
eningen med Sverige ogsaa gjældende grundlov for Norge. 

mange haabede, at han vilde hjælpe Sverige til at tugte 
Rusland og fratage det Finland. Men det skulde snart 
vise sig, at man fra den kant ikke havde noget godt at vente. 



14. Forbund mellem Rusland og Sverige. Sven- 
skerne tog feil, da de troede, at marskalk Bernadottes 
valg til svensk thronfølger skulde skaffe dem venskab og 
hjælp fra keiser Napoleons side. Thi denne følte godt, 
at af Bernadotte vilde han ingen lydighed have at vente. 
Han betænkte sig derfor længe paa, om han vilde tillade 
ham at modtage valget. Men omsider gjorde han det 
dog. „Reis! Vor skjæbne maa opfyldes!" sagde han 
ved afskeden, mørk i hu. 

Som svensk kronprins antog marskalken navnet Karl 
Johan. Fra det øieblik af, han satte sin fod paa sit nye 
fædrelands jord, var han fast bestemt paa at modarbeide 
Napoleons politik. Han sluttede sig straks til den kreds 
af svensker, som havde omgivet hans forgjænger Karl 
August, og hvis stræben gik ud paa at tilveiebringe en fore- 
ning mellem Sverige og Norge som to sidestillede stater. 
Disse mænd stod i forbindelse med en del nordmænd, 
som med grev Herman Wedel- Jarlsberg i spidsen arbeidede 
for at skaffe Norge en frisindet forfatning. Til dette maal 
skulde forviklingerne paa Europas fastland snart føre, men 
ad en anden vei end den, man fra først af havde tænkt sig. 

Bruddet mellem keiser Napoleon og hans fordums 
marskalk blev snart fuldstændigt. Først tvang keiseren 
ham til at erklære England krig mod hans vilje, og siden 
fornærmede han ham paa forskjellig vis. Forbitret over 
alt dette nærmede Karl Johan sig Rusland, hvis keiser, 
Alexander I, var kommen i spændt forhold til Napoleon. 
Snart fik han istand et hemmeligt forbund mod sin tid- 
ligere herre. Han sluttede fred med England og indgik 
i Aabo et forlig med keiser Alexander (august 1812). 
Ifølge dette lovede Rusland at sikre Sverige besiddelsen 
af Norge. 

Straks efter rykkede Napoleon ind i Rusland med den 
stolteste hær, verdenshistorien har at opvise. Maalet for 
hans tog var Moskwa. Men Russerne satte ild paa sin 
gamle hovedstad, og da den franske hær i den haarde 
vinter skulde tiltræde tilbagetoget, blev den ødelagt af 
frost, hunger og sygdom. Kun smaa rester af den uhyre 
stridsmagt slåp ud af Rusland. 



15. Najadens edelæggelse. Uaaret 1812. Det var 

et besynderligt forhold, som i aarene 1809 — 12 bestod 
mellem England og Norge. En stund var det kun paa 
Kristianssandskanten, at kaperne førte krig med engelske 
krydsere, medens Østlandet ved licencefarten stod i fredelig 
mellemhandel med England. Ved bestræbelser fra den 
dansk-norske regjerings side og ved norske fædrelands- 
venners opofrelser blev Norge til nød forsynet med levnets- 
midler, og det lod til, at de engelske orlogsmænd ikke 
vilde lægge større hindringer i veien derfor. Da fandt 
regjeringen paa at sende fregatten Najaden, ført af kaptein 
H. P. Holm, opover til de norske farvande. Dette vakte 
englændernes opmerksomhed, og en hel stim af fiendtlige 
krydsere gik paa jagt efter den. Najaden blev snart 
ødelagt i Lyngør havn (juli 1812). Men da englænderne 
engang var blevne foruroligede, holdt de stadig krigsskibe 
gaaende mellem Norge og Danmark i saa stort antal, at 
det ansaas for næsten ugjørligt for en skude at slippe 
igjennem mellem Norge og Jylland. 

Til al ulykke slog aarveien i 1812 aldeles feil, og 
hungersnøden blev almindelig over det hele land. Det 
var yderst vanskeligt at opdrive korn, og folket maatte 
nøies med brød af bark og mose. Under alt dette steg 
misnøiet med den danske regjering, og antallet af dem, 
som ønskede opløsning af foreningen med Danmark, voksede 
fra dag til dag. Men paa et forbund med Sverige tænkte 
endnu ikke mange for alvor. 

16. Kristian Fredrik statholder i Norge. Stats- 
fallitten. I slutningen af aaret 1812 fik Fredrik VI høre, 
hvilken aftale den russiske keiser og den svenske thron- 
følger havde truffet med hensyn til Norge. Han besluttede 
sig da til at sende sin fætter og thronarving Kristian 
Fredrik opover til dette rige som statholder. Det var en 
vakker og smidig mand, fuld af livslyst og begavet med 
megen veltalenhed, men var derhos i høieste grad vek og let. 
Det var kong Fredriks haab, at det skulde lykkes denne 
at redde Norge for den oldenborgske slægt. Naar roligere 
tider indtraadte, skulde Danmark og Norge atter forenes, 
selv om fiendtlige magter for en stund maatte skille dem ad. 

Til alle de ulykker, som i løbet af faa aar var vel- 
tede ud over rigerne, kom en ny, som satte kronen paa 
ødelæggelsen. Den enevældige regjering havde i det 
længste kviet sig for et paalægge nye skatter, da den 
frygtede for, at folket kunde gjøre oprør. Den fandt da 
paa forskjellige hemmelige indtægter. Den kongelige bank 
udstedte uophørlig ufunderede sedler under navn af dansk 
kurant. Daleren gjaldt for % speciesdaler eller 96 skilling. 
Massen af disse sedler steg tilsidst til 142 millioner. Men 
de sank snart saa meget i værdi, at man gav 1000 af 
dem for en tønde hvede. Da disse værdiløse sedler kom 
ind i statskassen igjen, søgte man at reise tvungne laan. 
Tilsidst havde regjeringen ingen anden udvei end at spille 
fallit, og nu blev tusinder, som før havde siddet i velstand, 
bragte til tiggerstaven. Siden oprettedes Rigsbanken. 
Kurant-sedlerne skulde nu ombyttes med rigsbank-sedler, 
saaledes at man for seks kurant-sedler fik en rigsbank- 
seddel. Men ogsaa rigsbank-sedlerne sank snart lige saa 
meget i værdi, da de ikke kunde veksles i sølv. 



17. Kampen om Norge. Efter storhærens under- 
gang lykkedes det snart keiser Napoleon at faa nye tropper 
paa benene. Men til det forbund, som Rusland og Sverige 
havde indgaaet, sluttede sig nu England, Preussen og 

Østerrige, og de to første af disse stater sikrede ogsaa 
Sverige erhvervelsen af Norge. Om vaaren 1813 erklærede 
vistnok Fredrik VI Sverige krig; men den førtes med 
overmaade lidet eftertryk. 

Karl Johan var imidlertid kommen til Tyskland. 
Her udkastede han en storartet angrebsplan mod Napo- 
leon. De russiske, preussiske, tyske, østerrigske og 
svenske stridskræfter deltes i tre hære. Af disse overtog 
kronprinsen befalingen over den saakaldte nordarme. I 
slagene ved Gross-Beeren, Dennewitz og Leipzig knustes 
Napoleons magt fuldstændig. Han tråk sig tilbage til 
Frankrige, forfulgt af de forbundnes tropper. Karl Johan 
passede leiligheden og gjorde et indfald i Danmark. Den 
danske hær, som stod ved Sehested i Holstein, blev 
slagen, og fæstningen Gluckstadt faldt i fiendens haand. 
Nu tabte Fredrik VI modet og forlangte først en vaaben- 
stilstand og indgik siden paa Freden i Kiel (14de januar 
1814). Ved denne overdrog han alle sine rettigheder 
over Norge til den svenske konge. Dog skulde landet 
overtage en forholdsmæssig del* af statsgjælden. De 
norske bilande Island, Grønland og Færøerne holdt den 
danske konge derimod tilbage, til trods for at de var norske, 
ikke danske besiddelser. Som vederlag for Norge fik han 
overladt Rugen og svensk Pommern, som siden bort- 
byttedes til Preussen mod hertugdømmet Lauenburg og en 
sum penge. 

Andet afsnit. 
Norge i 1814. 



1. Notabelforsamlingen paa Eidsvold. Ved en 

høitidelig kundgjørelse underrettede Fredrik VI nordmæn- 
dene om Kieler-freden, løste dem fra deres troskabsed 
og opfordrede dem til godvillig at give sig under den 
svenske konge. Men dette budskab vakte den største 
sorg og harme rundt om i landet. Under aarhundreders 
krige havde nordmændene vænnet sig til at betragte 
svensken som sin værste uven, og det ansaas næsten for 
landsforræderi at tænke paa en forbindelse med Sverige- 
Denne hadske stemning mod nabofolket kom statholderen 
prins Kristian Fredrik vel tilpas. Han gjorde alt muligt 
for at holde den vedlige i haab om, at han derved skulde 
kunne opkaste sig til konge over Norge. Midt paa haarde 
vinteren gjorde han en reise gjennem Gudbrandsdalen til 
Throndhjem. Paa mange steder holdt han opflammende 
taler for bønderne, og dølerne forlangte vaaben for straks 
at gaa løs paa svensken. I Throndhjem bestyrkede flere 
høitstaaende mænd ham i hans forsæt. Da han vendte 
tilbage fra denne snarreise, sammenkaldte han den 16de 
februar paa Eidsvold flere af Østlandets mest ansete 
mænd. Prinsen stod i den formening, at han som nær- 
meste thionarving kunde lade sig udraabe til konge. De 
fremmødte var enige om, at den danske konge ikke var 
berettiget til at overdrage Norge til en anden styrer, og 
at Kieler-freden saaledes var ugyldig. Derimod havde 

nordmændene nu faaet fuld ret til selv at bestemme sin 
forfatning. Denne mening, som professor Georg Sverdrup 
med kraftig veltalenhed først fremsatte, vandt straks bifald. 
Man enedes da om, at der paa Eidsvold skulde sammen- 
kaldes en rigsforsamling. Her skulde der møde frem 
udsendinger fra byerne og landdistrikterne, hæren og 
flaaden, og disse skulde give landet en grundlov. Imid- 
lertid skulde prinsen som regent overtage regjeringen. 
Han lod alle menigheder i kirkerne aflægge ed paa at hævde 
landets selvstændighed, og til et ydre tegn paa denne 
blev det bestemt, at Norges flag skulde være rødt med 
hvidt kors og med landets gamle rigsvaaben, den kronede 
løve med øksen, i den øverste firkant nærmest stangen. 



2* Rigsforsamlingen paa Eidsvold. Den 10de april 
samledes landets kaarne mænd — 112 i tallet — fra alle 
kanter af landet paa Eidsvold. Mødet fandt sted i jern- 
verkets hovedbygning. Her holdt ogsaa prinsregenten til, 
saa længe forhandlingerne stod paa. - * 

Det viste sig snart, at der blandt de fremmødte her- 
skede megen uenighed om Norges fremtidige styresæt. 
Nogle drømte om at faa foreningen med Danmark gjen- 
oprettet. Somme mente, at Norge var for fattigt til at 
holde et hof og en konge; de vilde derfor have republiken 
indført. Men de allerfleste holdt paa det indskrænkede 
(konstitutionelle) kongedømme. Disse var igjen splittede 
i to partier, selvstændighedspartiet og foreningspartiet. 
Det første, der var det talrigste, vilde, at Norge skulde 
være et selvstændigt rige; til det hørte de fleste bønder og 
militære paa forsamlingen. Dets fornemste mænd var 
sorenskriver Kristian Magnus Falsen, professor Georg 
Sverdrup, sorenskriver Vilhelm Christie, kaptein Peter Motz- 
feldt og oberst Didrik Hegermann. Det andet, som kun 
talte treti mand, holdt en forening med Sverige for ønskelig 
og gavnlig for landet.. Det vilde, at nordmændene skulde 
underhandle med Karl Johan om en forening med Sverige, 

saaledes at Norges uaf hængighed, selvstændighed og indre 
frihed blev sikret. De merkeligste mænd inden dette parti 
var grev Herman Wedel- Jar Isberg, hans svigerfader Peder 
Anker, jernverkseier Jakob Aall, amtmand Løvenskjold og 
presten Nikolai Wergeland. Paa rigsforsamlingen kom 
svenskepartiet — eller svenskerne, som man kaldte dets 
tilhængere — kun til at spille en lidet fremtrædende rolle. 
Allerede i begyndelsen af februar maaned havde 
Kristian Magnus Falsen med den franske grundlov af 
1791 for øie udarbeidet et udkast til en norsk stats- 
forfatning. Dette blev i alt væsentligt fulgt i den nye 
regjeringsform, som rigsforsamlingen udarbeidede. Med 
hensyn til dens affattelse herskede der en merkelig enighed 
mellem begge partier. Den 17de mai 1814 var grund- 
loven færdig, og prinsregenten Kristian Fredrik udraabtes 
da enstemmig til konge, skjønt foreningspartiet helst vilde 
have kongevalget udsat. To dage efter modtog regenten 
valget og svor til grundloven, hvorpaa rigsforsamlingen 
aflagde troskabsed til landets konstitution og konge. Den 
20de mai samledes eidsvoldsmændene for sidste gang for 
at underskrive protokollerne. Da det var gjort, dannede 
de en stor broderkjæde og raabte: „Enige og tro; til 
Dovre falder!" Dybt rørte sagde de saa hverandre farvel 
og drog hver hjem til sit. 



3. Kristian Fredriks kongedømme. Allerede da 
Kristian Fredrik som regent overtog landsstyrelsen, havde 
han omgivet sig med raadgivere. Men det første norske 
statsraad dannedes først den samme dag, han blev udraabt 
til konge. Dette bestod af 7 medlemmer, som alle tilhørte 
selvstændighedspartiet. De var: generalmajor Haxthausen, 
kjøbmand Karsten Tank, amtmændene Jonas Collett og 
Mathias Leth Sommerhjelm, kjøbmand Nils Aall, kammer- 
herre Rosenkrantz og konferensraad Karsten Anker. 
Regjeringens anliggender henlagdes til 5 departementer, 
hvoraf hvert bestyredes af en statsraad. 

Det var under høist ugunstige vilkaar, Kristian 
Fredrik modtog sin krone. Rigsforsamlingen havde vist- 
nok erklæret Norge for et selvstændigt rige. Men den 
havde ikke formaaet at skaffe tilveie de midler, som 
udfordredes for at hævde landets selvstændighed. Den 
bemyndigelse, som kongen fik til at udstede papirsedler 
for at hjælpe paa den herskende pengenød (de saakaldte 
prinsesedler), gjorde bare ondt værre. 

Efter Kieler-freden havde kong Fredrik VI opgivet 
enhver tanke om at tilveiebringe en gjenforening af Dan- 
mark og Norge. Han befalede derfor Kristian Fredrik at 
vende tilbage; men denne nægtede at adlyde. Han vovede 
endnu at tro, at det skulde lykkes ham at naa maalet 
for sin sendelse til Norge. Navnlig satte han sin lid til 
England. Han haabede, at dette rige vilde tillade Norge 
at beståa som en selvstendig stat til trods for de løfter, 
dets regjering havde givet Karl Johan. Allerede i marts 
maaned havde han sendt sin ven, statsraad Karsten Anker, 
over til London. Denne fandt i flere engelske kredse 
sympathi for nordmændenes sag. Men regjeringen vilde 
dog ikke høre om andet, end at Kieler-traktaten til punkt 
og prikke blev opfyldt. Derimod begyndte stemningen hos 
de preussiske og østerrigske statsmænd at slaa om i en 
for nordmændene gunstig retning. Dette var tilstrækkeligt 
til at indgive kong Kristian Fredrik forvisning om, at 
hans sag skulde faa et heldigt udfald. 



4. Stormagternes kommissærer i Norge. Efter 
freden i Kiel var Karl Johan med sin hær dragen sydefter 
for at bistaa de forbundne magter mod Napoleon. I det 
egentlige angreb paa sit fædreland vilde han dog ikke 
deltage, men blev staaende med sin hær i Belgien. Da 
Napoleon var styrtet, modsatte han sig, at Bourbonerne 
skulde gjenindsættes paa den franske throne. Alt dette 
bragte ham i et spændt forhold til de forbundne fyrster, 
som betragtede ham med mistroiske øine. Det var heller 

ikke frit for, at en og anden af dem hjertelig hadede den 
djerve soldat, som havde svunget sig op i revolutionens 
og Napoleons krige, og heller end gjerne saa ham styrtet. 
Men de forpligtelser, Karl Johan havde indgåaet paa, var 
imidlertid blevne opfyldte, og han havde derfor ret til at 
kræve, at ogsaa stormagterne skulde opfylde sine løfter. Paa 
hans forlangende maatte disse derfor sende kommissærer 
opover til Norge for at bevæge Kristian Fredrik til at 
anerkjende foreningen mellem Norge og Sverige. Men 
paa samme tid erklærede Karl Johan, at Sverige vilde 
tilstaa Norge en særegen grundlov, saa at nordmændene 
skulde blive stillede paa samme fod som svenskerne. 

I juni maaned indfandt afsendinger fra England, Rus- 
land, østerrige og Preussen sig i Kristiania, hvor de 
aabnede forhandlinger med kongen. For ham selv per- 
sonlig nærede de megen sympathi, og de viste sig villige 
til at anerkjende det meste af, hvad her var sket. Men 
paa sine fyrsters vegne fordrede de dog, at han skulde 
nedlægge regjeringen i nationalforsamlingens hænder, 
anvende sin hele indflydelse hos folket for at bevæge det 
til at antage foreningen med Sverige og forlade landet. 
Ntfrge skulde udlevere fæstningerne Fredriksstad, Fredriks- 
sten og Kongsvinger, som skulde besættes af svenske 
tropper. Disse betingelser fandt Kristian Fredrik for 
haarde. Han var vistnok villig til at nedlægge regjeringen; 
men vilde storthinget ikke modtage hans thronfrasigelse, 
vilde han blive, hvor han var. Heller ikke vilde han, at 
fæstningerne skulde besættes af svenskerne, men af de 
forbundnes tropper. Forhandlingerne strandede, og krigen 
var nu uundgaaelig. 



5, Krigen med Sverige. Kristian Fredrik vidste 
godt, at hans sag var tabt; thi Norges skjæbne var alle- 
rede afgjort i stormagternes raad. Den kamp, som nu 
forestod, havde derfor alene til hensigt at dække hans 
tilbagetog. 

Karl Johan var om sommeren vendt tilbage til Sverige 
med sine tropper. I slutningen af juli maaned trængte 
den svenske landhær i to afdelinger ind i Norge, medens 
en stor flaade, ført af kong Karl XIII selv, truede kysten. 
Den norske hær, som stod langs grænsen, var daarlig 
rustet og led mangel paa alt. Men den brændte af kamp- 
iver og var villig til at ofre liv og blod for fædrelandets 
ftihed og ære. Kristian Fredrik var imidlertid for vek og 
godhjertet til at gjennemføre det samvittighedsløse spil, 
han havde indladt sig paa. Til trods for, at hele hæren 
forlangte at prøve kræfter med fienden i et ordentligt slag, 
gav han den stadig befaling til at gaa tilbage. Krigen 
førtes fra hans side paa en saa latterlig maade, at den 
menige soldat kaldte den for „kattekrigen". 

De norske kanonbaade laa ved Hvaløerne. Da den 
svenske flaade nærmede sig, drog de over til den anden 
side af Kristianiafjorden. Svenskerne besatte nu Hval- 
øerne og fortsatte derpaa sit tog op mod Fredriksstad. 

Imidlertid havde en afdeling af den svenske landhær 
nærmet sig Fredrikshald for at indeslutte byen og beskyde 
fæstningen Fredrikssten. Men det mod, som havde 
besjælet Fredrikshalds borgere i 1716, levede endnu. 
Svenskerne forlangte, at borgerne skulde sverge deres 
konge troskabsed. Da dette afsloges, skjød de i flere 
dage paa den vergeløse by. Mange huse blev ødelagte, 
og brandfolkene fik saa meget at bestille, at de tilsidst 
var aldeles udmasede. Fredriksstens fæstning forsvaredes 
med stor tapperhed af kommandanterne general Ohme og 
major Arild Huitfeldt. Den svenske hærfører sendte bud 
til Ohme, at han strax skulde overgi ve fæstningen. „ Gjorde 
han ikke det", lød hilsenen, „saa skulde han blive hængt, 
naar fæstningen toges". „Jeg er en udlevet mand og 
skal ligefuldt snart dø", svarede Ohme og bød sine folk 
vedblive med skydningen. Borgerne paa Fredrikshald bad 
Karl Johan om lidt pusterum. Men han erklærede, at han 
vilde fyre paa byen, til borgerne svor kongen troskabsed. 

En af dem lod da falde det ord, at de skulde spare 
ham den umag; thi de skulde selv sætte ild paa byen, 
som deres fædre havde gjort. Da blev Karl Johan vred 
og sagde, at de skulde alle springe over klingen, om de 
fandt paa sligt. Han lod det dog ikke komme videre, 
men tilstod borgerne gode vilkaar, og byen overgav sig 
da. Men gamle Ohme vilde ikke høre tale om at aabne 
fæstningen for svenskerne. 

Den svenske flaade var imidlertid gaaet opad dom- 
men til Fredriksstad. Denne fæstning var slet rustet med 
kanoner og andre forsvarsmidler, og kommandanten 
oberstløitnant Hals havde ganske vist forstaaet Kristian 
Fredrik ret. Efter nogle dages bombardement blev Fre- 
driksstad overgivet til fienden. 

Kristian Fredrik stod i Rakkestad med 16,000 mand, 
som stundede efter at komme i kamp. Men da bud- 
skabet om Fredriksstads overgivelse kom, besluttede 
kongen at trække sig tilbage over Glommen. Svenskerne 
angreb broen, som førte over Onstadsund, men dreves 
tilbage og forfulgtes af nordmændene. Men snart lagde 
kongen en dæmper paa deres kamplyst, idet han befalede 
dem at fortsætte tilbagetoget. 

Oppe ved Kongsvinger stod de alvorligste sammen- 
stød under hele krigen. Her kunde kongen nemlig ikke 
forhindre, at det kom til ordentlig kamp. Oberstløitnant 
Krebs slog med 2000 mand svenskerne under general 
Gahn først ved Lier (2den august) og siden (5te august) 
ved Matrand bro. Paa det sidste sted blev den svenske 
afdeling fuldstændig opreven og dreves tilbage over 
grænsen efter at have mistet over 300 fanger. 



6. Konventionen paa Moss. Krigen havde varet i 
14 dage. Da tilbød Karl Johan nordmændene forlig paa 
omtrent de samme vilkaar, som stormagternes kommis- 
særer havde fremsat for Kristian Fredrik. Nordmændene 
skulde faa beholde den grundlov, som var givet paa 

Eidsvold, kun med de forandringer, som foreningen 'med 
Sverige krævede. Men Kristian Fredrik skulde straks ned- 
lægge regjeringen, sammenkalde storthinget og forlade 
Norge. De mænd, som omgav Kristian Fredrik, fandt 
landets stilling yderst fortvilet, og da kongen hverken 
havde mod eller hjerte nok til at indlade sig i et hoved- 
slag for at stanse svenskernes fremtrængen, maatte han 
modtage Karl Johans tilbud. Paa Moss sluttedes der da 
den 14de august en konvention (overenskomst), der gik 
ud paa, at de af Karl Johan gjorte tilbud skulde antages. 
Svenskerne besatte den del af landet, som laa østenfor 
Glommen, og fæstningen Fredrikssten aabnede for første 
gang sine porte for svensken. Karl Johan ydede nu 
general Ohme al den hæder, han som en tapper og 
ærekjær soldat havde fortjent. 

Kristian Fredrik nedlagde straks sin myndighed i 
statsraadets hænder og lod et overordentligt storthing 
sammenkalde. Han vovede efter denne dag ikke mere at 
vise sig i Kristiania, men tilbragte, syg paa sjæl og legeme, 
den meste tid paa Ladegaardsøens hovedgaard, hvor han 
gjorde nat til dag og dag til nat. Han følte, at den 
skjendsel, som ved den uheldige krig var veltet over 
nationen, ene og alene var hans. 



7. Opløb i Kristiania. Da efterretningen om kon- 
ventionen paa Moss kom til Kristiania, vakte den dyb 
sorg hos befolkningen. Rygtet gik, at der havde været 
forræderi med i spillet fra de høiere officerers side. 
General Staffeldt, der havde havt en kommando inden det 
troppekorps, som under kongens egen ledelse havde 
spillet en saa ynkelig rolle, blev af sine egne soldater 
tvungen til at flygte hjem til Larvik, og da han heller 
ikke her fik være i fred, tog han flugten til Skien. I 
Kristiania vendte hadet sig især mod den ilde likte stats- 
raad og general Haxthausen; man gav ham skylden for, 
at hæren var bleven daarlig rustet og forsynet, ja, man 

vilde endog vide, at han havde spillet under dække med 
svensken. Om kveldene omkring den 19de august fandt 
der et stort opløb sted udenfor Haxthausens og nogle 
andre mistenkte personers boliger. Man gik saa vidt, 
at man endog fornærmede de svenske officerer, som 
opholdt sig i byen for at træffe nærmere aitale om enkelte 
punkter i konventionen. Haxthausen opholdt sig paa sit 
landsted udenfor byen, og folkemassen togede derhen, 
ødelagde plantningerne og slog ruderne ind. Forskrækket 
herover frasagde han sig sin stilling som statsraad og 
flygtede til en ven paa landet. Saa sterk var ophidselsen 
og forbitrelsen, at statsraadet blev nødt til at nedsætte 
en krigsret over Haxthausen og flere militære, som ansaas 
for skyldige i krigens uheldige gang. 



8. Det overordentlige storthing 1814. Den 7de 

oktober samledes det overordentlige storthing i Kristiania. 
Af dets 80 medlemmer havde kun en fjerdepart deltaget 
i rigsforsamlingen paa Eidsvold. Tre dage efter frasagde 
Kristian Fredrik sig kongeværdigheden og forlod samme 
kveld Ladegaardsøen. Men opholdt af modvind slåp han 
først den 28de oktober ud af landet. 

Rundt om i Norge var folket bestemt paa, at det 
ikke vilde indgaa paa forening med Sverige, hvis det 
maatte opgive det ringeste af sin selvstændighed. Man 
vaagede derfor med saar æresfølelse over, at svenskerne 
ikke tillod sig nogetsomhelst overgreb paa grænsen. 
Oberst Eek, som førte kommandoen i Jemtland, forlangte 
udenfor aftalen at besætte Røros. Men generalen nor- 
denfjelds, grev Schmettow, afviste svenskernes paagaaenhed 
paa en maade, som nær havde bragt krigen til at blusse 
op paany. Den dygtige oberst Rode indsendte til stor- 
thinget en betænkning, hvori han søgte at godtgjøre, at 
nordmændene kunde fortsætte kampen med Sverige uden 
at behøve at frygte for udfaldet. Der var ikke tale om 
andet, end at krigen skulde fortsættes, hvis svenskerne 

ikke vilde indgaa paa de af nordmændene opstillede freds- 
vilkaar. Svenskerne forstod dette godt og var derfor ikke 
stride i sine fordringer. 

Karl Johan forlangte, at storthinget først skulde hylde 
den svenske konge, før underhandlingerne om betingelserne 
for foreningen begyndte. Men storthinget vilde ikke ind- 
lade sig derpaa; det nedsatte en komite, som skulde 
undersøge rigets tilstand, og overdrog styrelsen til stats- 
raadet og to tilforordnede mænd. 

Til grund for foreningen lagde man den forfatning, 
som rigsforsamlingen paa Eidsvold havde vedtaget. I 
denne skulde der kun foretages de forandringer, som 
foreningen med Sverige absolut krævede. For at drøfte 
disse ændringer med storthinget indfandt 6 svenske kom- 
missærer sig i Kristiania. De var: M. Rosenblad, B. 
Platen, G. Wetterstedt, G. F. Wirsén, A. G. Mørner og 
K. Rosenstein. Med disse vilde storthinget dog ikke 
underhandle direkte, men opnævnte en komite paa 9 
medlemmer for at modtage nærmere oplysninger af dem. 
Denne komite bestod af sorenskriver Christie, statsraad. 
Treschow, amtmand Collett, politimester Arntzen, major 
Sibbern, biskop Bech, gaardbruger Nordgaard, lensmand 
Forseth og gaardbruger Nord. 

Imidlertid nærmede vaabenstilstanden sig sin ende, 
og man maatte ile med at fatte en beslutning om, hvor- 
vidt foreningen skulde finde sted. Den 20de oktober blev 
det vedtaget med 72 stemmer mod 5, at Norge som et 
selvstændigt rige skulde forenes med Sverige under en 
konge. Kongevalget skulde derimod ikke finde sted, før 
man var bleven enig om de nødvendige ændringer i 
grundloven. 

Den 4de november vedtog storthinget de forandringer 
i grundloven af 17de mai, som foreningen med Sverige 
gjorde fornødne, og samme dags eftermiddag kaaredes 
Karl XIII til Norges konge. Den 10de november indfandt 

Karl Johan sig i storthinget, hvor han paa kongens vegne 
aflagde ed til forfatningen. 

Den uvilje, som herskede i hele landet over den 
lunkenhed, hvormed den nys erhvervede frihed var for- 
svaret, kom ogsaa til orde paa storthinget. Den 22de 
november besluttede odelsthinget, at statsraad Haxthausen, 
som havde forestaaet hærens proviantering, skulde sættes 
under tiltale for rigsret. Man troede nemlig, at det var 
hans forvirrede og modsigende i indberetninger til stats- 
raadet, som havde foranlediget den afsluttede vaabenstil- 
stand og konvention paa Moss. 

Storthinget opløstes den 26de november, og kort 
efter drog Karl Johan og de svenske tropper ud af Norge. 



9. Stemningen i Sverige. Wienerkongressen. 

Svenskernes ærgrelse var stor, da de hørte, at Norge 
som et selvstændigt og jevnbyrdigt rige var bleven forenet 
med Sverige. Den gamle Karl XIII sagde, at det var 
„en forening til at graate af", og mange med ham tænkte 
og sagde det samme. Russerne havde stillet 6000 og 
preusserne 3000 mand til Karl Johans raadighed, og de 
fleste svensker tvilede derfor ikke et øieblik paa, at 
Norge med lethed vilde være bleven erobret for at ind- 
lemmes i Sverige som en provins i bytte for Finland. 

Karl Johan vidste imidlertid godt, hvad han gjorde. 
Han indsaa, at hans stilling i Norge blev vanskeligere, 
efter hvert som han rykkede frem. Hvor det var kom- 
met til ordentlige sammenstød, havde nordmændene været 
ret heldige. Et nederlag kunde let være blevet ham 
skjæbnesvangert. Han antog derfor de vilkaar, som stor- 
magternes kommissærer allerede i juli maaned havde 
opstillet; men hans haab var vistnok, at tiden efter- 
haanden vilde stramme .de slappe baand, som skulde 
forbinde rigerne. 

Det var desuden Karl Johan meget magtpaaliggende, 
at rigernes forening var en afsluttet kjendsgjerning, inden 

repræsentanterne for Europas fyrster traadte sammen paa 
kongressen i Wien for at udslette de spor, som revolu- 
tionen og keiserdømmets krige havde efterladt sig. Han 
havde allerede erfaret, at fyrsterne af blodet ingenlunde 
var gunstig stemte mod ham. Var kampen om Norge 
trukket længere ud, turde det let have hændt, at de 
mange venner, som oldenborgerne og Gustav IV Adolf 
havde paa kongressen, vilde have grebet ind for at gjen- 
oprette rigernes tidligere stilling. Karl Johans raske 
optræden i Norge omstyrtede imidlertid ethvert haab for 
Fredrik VI og det afsatte svenske kongehus. 



Norges nyeste hist. 

Tredje afsnit 

1815-1822. 



1. Kongen og regjeringen. Efterat foreningen var 
kommen i stand, ønskede nordmændene, at Karl Johan 
maatte blive vice-konge. Dette kunde dog ikke godt lade 
sig gjøre, da forholdene i Sverige krævede, at han var 
der. Thi kongen, Karl XIII, var saa gammel og sløv, 
at han ikke magtede at skjøtte regjeringens anliggender. 
Efter 1814 satte han heller ikke sin fod paa norsk grund, 
skjønt han en tid tænkte paa at lade sig krone som 
landets konge. 

Fra først af var det Karl Johans mening at afskedige 
alle de statsraader, som Kristian Fredrik havde omgivet 
sig med. Men han indsaa snart, at han gjorde rettest i 
at beholde saa mange af dem som muligt. Der foregik 
imidlertid snart nogle forandringer, idet Rosenkrantz, Aall 
og Tank tråk sig tilbage. Han optog i deres sted flere 
nye medlemmer i raadet. I den nærmeste tid efter fore- 
ningen kom det til at beståa af mænd fra de forskjellige 
partier, som fandtes i landet. Ved denne handling aner- 
kjendte Karl Johan gyldigheden af alt, hvad nordmæn- 
dene fra Kieler-freden til rigernes forening havde fore- 
taget sig. Men paa samme tid skaffede han sig selv 
den største personlige indflydelse inden regjeringen, og 
statsraadets medlemmer Jean under hans styre snarere 
betragtes som departementschefer end som ansvarlige 
raadgivere. 

I de 15 første aar efter foreningen indtoges forsædet 
i den norske regjering af svenskfødte statholdere. Den 
første statholder var grev Hans Henrik v. Essen. Af 
raadets øvrige medlemmer maa merkes statsminister Peder 
Anker, grev Herman Wedel- Jarlsberg, Jonas Collett, Peter 
•Motzfeldt og Kristian Krohg. 

Statssekretærens embede, som dengang var af langt 
større betydning end senere, indehavdes af den dygtige 
og retsindige Paul Christian Holst.*) 

Allerede i september maaned 1814 havde kong Kristian 
Fredrik oprettet en høiesteret for Norge. Assessorer og 
justitiarius blev udnævnte; men først i juli maaned det 
følgende aar kunde denne domstol træde sammen. 



2. Folkerepræsentationen. Grundloven havde lagt 
den største magt i bøndernes haand. Men i de første 18 
aar øvede disse kun liden indflydelse paa det offentlige 
liv. De besad endnu ikke tilstrækkelig selvstændighed og 
indsigt til at gjøre fyldest for sig. En undtagelse herfra 
dannede dog de, som hørte til Hauges retning. De stod 
som oftest over sin stand i dannelse og havde ved reiser 

*) Regjeringen modtog i de første aar efter foreningen sin 
ordning, idet dens forretninger fordeltes mellem følgende 
syv departementer: 

Iste departement, for kirke- og undervisningsvæsenet; 

2det departement, for justitssager; 

Sdie departement, for politisager; 

4de departement, for indvortes anliggender, kameral- 
væsenet og økonomien; 

5te departement, for finans-, handels- og toldfaget; 

6te departement, for krigsadministrationen — og 

7de departement, for marinen. 

Senere sloges 2det og Sdie departement sammen til et 
departement for justitsvæsenet og 4de og 5te til et departe- 
ment for finans-, handels- og toldvæsenet. I 1822 opret- 
tedes et eget departement for revisionsvæsenet. I denne 
fordeling skede der fra nu af under Karl Johans regjerings- 
tid ingen forandring. 

omkring i landet eller ved sine tildels udstrakte forret- 
ninger faaet et friere blik paa statens tarv end de andre 
bønder, der kun varetog sine bygdelags interesser. Blandt 
de mærkeligste bondethingmænd i den første tid regnedes 
gudbransdalskaksen Ole Haakenstad og listerbonden Teis 
Lundegaard. 

Embedsmændene gik derimod i spidsen for opposi- 
tionen inden storthinget, hvad enten den rettedes mod 
regjeringens foranstaltninger eller mod overgreb fra svensk 
side. Under de angreb, som kongemagten aar ud og aar 
ind gjorde mod grundloven, var de dens trofaste værn. 
Navnlig spillede sorenskriverne en meget fremtrædende 
rolle. Engang, da man fortalte Karl Johan, at Harald 
Haarfager udryddede smaakongerne i Norge, spurgte han 
spøgende: «Hvorfor tog han da ikke sorenskriverne 
med?" Saa stor indfly deise øvede de nemlig hver i sin 
kreds. 

Den opposition, som paa thinget Rjæmpede for Norges 
rettigheder, støttedes i den første tid af hefteskriftet „Nati- 
onalbladet", som udgaves i Kristiania af student H. A. 
Hielm. Det havde til medarbeidere flere af storthingets 
mest fremragende mænd. 



3. Storthinget 1815—16. Det første ordentlige stor- 
thing havde mange store og vigtige opgaver at løse. 
Derfor sad det ogsaa samlet over et helt aar (Iste juli 
1815 til 6te juli 1816). Ved valgene havde man søgt at 
tilføre det al den arbeidskraft og dygtighed, som var at 
opdrive. 

Ordningen af forholdet til Sverige hørte blandt de 
sager, som først maatte behandles. Den svenske rigsdag 
havde helt siden februar maaned været samlet, og af 
rigsdagens og storthingets samarbeide fremgik rigsakten*) 
af 5te august 1815, der bestemmer rigernes indbyrdes 



*) Se tillægget IL 

forhold. Men kun for Norges vedkommende er rigsakten 
gjældende grundlov. 

I de første aar efter krigen var der stor nød og fattig- 
dom i riget, og pengevæsenet var i den sørgeligste for- 
fatning. I landet var der i omløb 25 millioner daler i 
papir, hvorfor man aldeles ingen tilsvarende sølvværdi 
havde. Af disse var 6 — 8 millioner en arv fra foreningen 
med Danmark, men størsteparten var udstedt i 1814 efter 
adskillelsen til bestridelse af statens udgifter. Rigsfor- 
samlingen paa Eidsvold havde garanteret, at disse sedler 
skulde indløses efter en bestemt kurs (den saakaldte eids- 
voldsgaranti). Nu viste det sig, at der var fuldt op af dem, 
som spekulerede i denne grænseløse forvirring i penge- 
væsenet. Udenlandske handelshuse, især jøder, havde 
for en spotpris opkjøbt og lagt tilside store masser af norske 
garanterede sedler. Hvis eidsvoldsgarantien opretholdtes, 
vilde riget paaføres en bundløs statsgjæld, som maaske 
endog kunde bringe dets nys erhvervede selvstændighed 
i fare. Opretholdtes den ikke, maatte staten paany spille 
fallit, og da vilde resterne af den sterkt medtagne national- 
formue gaa i vasken. Efter lange debatter besluttede 
storthinget sig omsider til at tåge dette skridt. Ved det 
nye opbud sank de danske kurantsedler ned til en værdi 
af 4 øre, medens de norske sedler gik for 25 øre. 

For at give pengevæsenet fasthed fra nyt af grund- 
lagdes Norges bank i Throndhjem. Storthinget maatte 
paalægge en overordentlig skat paa 8 millioner kroner, 
der blev udlignet paa formue og næring og skulde ud- 
redes i sølv (sølvskatten). Disse penge skulde danne ban- 
kens grundfond. Den nye myntfod blev fastsat til en 
speciesdaler, inddelt i 5 ort eller 120 skilling. 

Allerede i 1814 var der bleven nedsat en komite, 
som skulde udarbeide forslag til en ny lovbog for Norge. 
Dette arbeide var imidlertid ikke saa let, som rigsforsam- 
lingen havde forestillet sig. Da der var lange udsigter 
til, at det vilde blive færdigt, besluttede storthinget strax 

at afskaffe de umenneskelige straffe og lemlæstelser, som 
den ældre lovbog fra Kristian Vs tid fastsatte. 

Hidtil havde byerne havt eneret til at brænde brænde- 
vin, og desuden indførtes der fra Danmark 6 millioner 
liter aarlig af denne vare. Storthinget bestemte nu, at 
enhver eier af matrikuleret jord skulde have ret til at 
brænde brændevin til husbehov. Hensigten med denne 
bestemmelse var at befordre kornafsætningen, ophjælpe 
agerbruget og desuden holde tilbage i landet de store 
summer, som gik til Danmark. Man hilsede loven med 
jubel over det hele land; men det vårede ikke længe, tier 
dens beske frugter viste sig. Thi dens nærmeste følge 
blev et rædselsfuldt fylderi, som gik over alle grænser. 

Allerede under rigsforsamlingen paa Eidsvold havde 
det været paa tale at ophæve adelen i Norge; men først 
paa storthinget i 1815 blev der fremsat lovforslag derom. 
I sig selv havde dette forslag liden eller ingen betydning; 
thi adelen hertillands var meget faatallig og besad ingen 
særrettigheder. Men kongen negtede at sanktionere stor- 
thingets beslutning. 



4. Rigsretssagen mod Haxthausen. Under det 
første ordentlige storthing traadte rigsretten sammen for 
at behandle den sag, som var anlagt mod statsraad 
Haxthausen. Dens dom, der blev afsagt i 1816, lød paa, 
at han skulde være fri for videre tiltale. Men da han 
ved sine indberetninger ansaaes for at have været aarsag 
til, at sagen blev anlagt, blev han dømt til at bære om- 
kostningerne. 

Haxthausen og flere andre officerer var paa samme 
tid anklagede for sit forhold under krigen og stillede for 
en krigsret. Kort efter rigsretsdommen afsagde ogsaa 
krigsretten sin kjendelse. Haxthausen og nogle andre blev 
frifundne, da det viste sig, at de kun havde handlet efter 
Kristian Fredriks befalinger. Men general Staffeldt og 
oberstløitnant Hals, der havde været kommandant i 

Fredriksstad, blev dømte til døden som landsforrædere. 
Det kunde naturligvis ikke være behageligt for den nye 
regjering at lade denne dom fuldbyrde, og den blev som 
følge deraf ved kongelig resolution formildet til fæst- 
ningsarrest. 



5. Den hellige alliance. Den frie forfatning, som 
nordmændene i 1814 havde vundet, skulde snart faa meget 
at gjennemgaa. Navnlig gjorde udlandets fyrster et alvor- 
ligt forsøg paa at omstyrte den. 

Napoleon I var bukket under i kampen mod Europas 
regenter og folk. Saa længe befrielseskrigen stod paa, 
lovede fyrsterne sine undersaatter borgerlig lighed og 
national selvstændighed. Men siden benyttede de sig af 
den udmattelse, som var fulgt paa den oprivende strid, 
og tog sine løfter tilbage. Snart lagde de endog an paa 
at føre alt tilbage til det patriarkalske styresæt. Tre 
maaneder efter Napoleons anden thronfrasigelse under- 
tegnede Ruslands, østerriges og Preussens herskere det 
forbund, som kaldes den hellige alliance. De var, hed det, 
komne til den inderlige overbevisning, at det var nød- 
vendigt at grunde magternes indbyrdes forhold paa reli- 
gionens høie sandheder. Derfor vilde de til rettesnor for 
sin handlemaade saavel i sit eget rigsstyre som med 
hensyn til sit forhold overfor fremmede magter alene tåge 
retfærdighedens, kjærlighedens og fredens bud. Forenede 
ved broderkjærlighedens baand og betragtende sig som 
landsmænd skulde de derfor ved ethvert tilfælde og over- 
alt yde hverandre hjælp og bistand. De skulde anse sig 
som fædre for sine folk og styre dem i broderkjærlighedens 
aand for at beskytte religionen, freden og retfærdigheden. 

Dette tog sig jo godt ud paa papiret; men det var 
den russiske selvhersker, som havde skrevet det, og hans 
opfatning af de kristelige dyders væsen var forskjellig fra 
den, folk havde flest. Et saadant tøieligt program var 
just efter samvittighedsløse og slue statsmænds smag. For 

dem blev den hellige alliance et værn for det mest uind- 
skrænkede enevælde og et knusende vaaben mod alle 
frihedsbevægelser. Forbundet blev snart tiltraadt af Eng- 
land, og disse fire stormagter tilrev sig i et tidsrum af 10 
aar en udstrakt myndighed over alle Europas riger og 
folkeslag. Snart skulde de ogsaa gjøre et forsøg paa at 
gribe forstyrrende ind i nordmændenes nys erhvervede 
frihed. 



6. Arméreduktionen. Ifølge grundloven skulde det 
paahvile enhver norsk borger som pligt uden hensyn til 
fødsel- eller formue i en vis tid at verne om sit fædre- 
land. Men under landets vanskelige økonomiske stilling 
var det saa langt fra muligt at sætte dette bud i kraft, at 
storthinget tvertimod foretog en indskrænkning i den krigs- 
styrke, landet holdt paa benene. I 1814 udgjorde Norges 
staaende hær opimod 33,000 mand foruden over- og 
underbefal. Heraf var 24,000 mand linjetropper, resten 
landværn. I forhold til folkemængden*) var denne hær 
større, end nogen europæisk «stat havde at raade over, og 
dens underholdning steg langt over landets evne. 

Ved foreningen med Sverige bortfaldt nødvendigheden 
af at holde denne betydelige krigsmagt paa benene, og 
storthinget 1815 — 16 besluttede derfor at nedsætte linje- 
troppernes antal til 12,000 mand. Henved 200 officerer, 
der blev overflødige, gik af paa vartpenge. Aaret efter 
ophævedes den gamle inddeling i regimenter og korpser,. 
og i stedet traadte den nye opsætning i brigader, som 
fremdeles er beholdt. 



7. Misnøie i Norge. I de første aar efter foreningen 
var det, som der var vendt op og ned paa alle forhold 
i Norge. Der indtraf trange kornaar, og fisket slog feil. 
Den tvungne skat paa formue og næring, som skulde 

*) Norges folkemængde var i 1815 885,400 mennesker, deraf 
807,700 i landdistrikterne og 77,700 i byerne. 

betales til grundlæggelsen af Norges bank, var tung at 
udrede; thi den udgjorde over 8 kroner for hvert men- 
neske i landet. 

Under disse ulykkelige forhold gjærede der en sterk 
harme i det norske folk, og den vendte sig først og 
fremst mod den danske regjering, som man gav skylden 
for det ødelagte penge væsen og det øvrige mislige stel. 
Presten Nikolai Wergeland udgav et skrift, «Danmarks 
politiske forbry deiser mod Norge" ; i dette opregnede han 
i en sum alt, hvad man kunde lægge dansken til last fra 
de ældste tider af. Skjønt sindige mænd misbilligede 
aldeles den tone, som gik gjennem bogen, vakte den dog 
stor opsigt og øvede en sterk indflydelse paa folkets 
mening, saa man gjennem lange tider kun saa de mørke 
sider, foreningen med Danmark havde havt. Da nord- 
mændene. siden kom i krangel om opgjøret med Danmark, 
bidrog dette ikke til at formilde stemningen. 

Endnu var der forholdsvis faa, som forstod at sætte 
pris paa frihedens goder. Derimod fandtes der mange, især 
blandt bønderne, som syntes, at den nye regjeringsform 
var vel kostbar; de ønskede derfor at faa enevældet tilbage. 



8. Det andet ordentlige storthing (6te febr. til 
15de septbr. 1818). Medens det saaledes gjærede i folket, 
aabnedes det andet ordentlige storthing af statholder 
Mørner, der i 1816 havde afløst grev Essen. Paa dette 
thing mødte der endnu færre bønder end i 1815. 

Paa samme tid, som storthinget traadte sammen, 
døde den gamle, udlevede kong Karl XIII, og Karl Johan 
overtog regjeringen, som han i virkeligheden havde ført, 
siden han kom til landet. 

Det var især ordningen af bank- og pengevæsenet, 
som lagde beslag paa det andet storthings tid og arbeids- 
kraft. Navnlig havde man udover landet fæstet stor lid til 
et forslag, som var fremsat af krigskommissær Sebbelow fra 
Kristianssand. Denne Sebbelow var søn af kong Kristian 

VII og en simpel kjøbenhavnsk skjøge. Han var en 
fusentast og en storskryder, og det forslag, han fremkom 
med, duede ikke det mindste. Først den 18de juli blev 
storthinget færdigt med sine arbeider i denne sag, og dets 
beslutning blev loven af 13de august 1818, indeholdende 
nærmere bestemmelser for bank- og pengevæsenet. 

Det andet storthing tog sig med stor iver af lovgiv- 
ningen. Det fattede saaledes beslutning til lov om sag- 
brugsvæsenet, om mundtlig procedure i høiesteret o. fl. 
Det blev overdraget til statsraad Kristian Krohg at udar- 
beide udkast til straffelov for Norge. 

Loven om adelskabets ophævelse blev for anden 
gang vedtagen af storthinget, men negtedes paany kongens 
sanktion. 

En uges tid, før thinget opløstes, lod Karl Johan sig 
krone i Throndhjems domkirke som Norges konge (7de 
septbr. 1818). Siden Kristian II's kroning 3Q4 aar i for- 
veien havde ingen saadan høitidelighed fundet sted her- 
tillands. 



9. Opløb i Norge. Mange af svenskerne kunde 
ikke glemme Karl Johan, at han havde indrømmet nord- 
mændene politisk selvstændighed i stedet for at gjøre 
landet til en provins under Sverige. Paa sin side nærede 
han mistro til nordmændene, som han troede hang fast 
ved det gamle danske kongehus. Han holdt derfor i al 
hemmelighed speidere i landet, for at de skulde skaffe ham 
kundskab om folkets tanker og stemninger. En saadan 
speider var svensken Reslein. Det var tilsyneladende en 
blid og godslig karl, som med sin glatte tunge og sine vakre 
talemaader forstod at gjøre sig omtykt af bønderne. For 
at være sin herre rigtig tillags vilde han forberede stem- 
ningen blandt folket til en statsomveltning, som skulde 
skaffe kongen enevældet. Han talte derfor vidt og bredt 
om, hvor nederdrægtig storthinget bar sig ad ved at paa- 
lægge de tvungne skatter og afgifter. Ophævede man 

storthinget og gav kongen større magt, sagde han, saa 
vilde nøden nok blive afhjulpen. Sølvskatten til Norges 
bank skulde man lade være at udrede. Da der kom 
klage over Røsleins færd til statholderen, grev Mørner, 
blev denne opbragt over hans skammelige angreb paa 
forfatningen og satte ham fast. Siden skydsede han ham 
over grænsen til trods for, at Røslein lod ham vide, at 
det var i Karl Johans erende, han for. 

Under sine reiser i landet var Røslein kommen i 
forbindelse med Halvor Hoel, en af kakserne paa Hede- 
marken. Det var en efter sin stand meget oplyst mand, 
som besad begavelse i mange retninger. Men han var 
en kjeltring helt igjennem og glat som en aal til at smyge 
unda, hver gang han kom i klemme for stregeme sine. 
Han havde været sat under tiltale for mened, kirkeran og 
mord, uden at man dog havde faaet noget paa ham. 
Men da han som repræsentant for Hedemarken kom til 
storthinget i 1815, afviste man ham, da man ikke vilde 
have en slig æreløs person der. Forbitret herover svor 
han, at han skulde hevne sig, og han holdt ord. Han 
søgte nu omgang med de sletteste og ryggesløseste men- 
nesker, som fandtes i egnen; selv udslupne slaver hørte 
til hans kamerater. Disse sendte han siden ud i byg- 
derne paa Hedemarken og Ringerike, i Valders, Halling- 
dalen og Gudbrandsdalen, ja helt op til Throndhjems 
stift. De haanede og bagvaskede storthinget paa alle sæt, 
medens enevældet lovpristes som den ypperste statsfor- 
fatning af verden. Halvor Hoels plan gik ud paa at 
afskaffe storthinget og gjenindføre enevoldsmagten eller 
lægge Norge som en provins ind under Sverige. Den 
tale, han og hans venner førte, faldt i god jord; thi folket 
var endnu ikke modent for sin frie forfatning. 

Planen til den hele reisning var lagt med stor dyg- 
tighed. Opviglerne udførte sit hverv med sikkerhed; men 
selve lederne var ikke i besiddelse af det mod, som ud- 
fordredes for at beherske stillingen. Da det led mod 

slutningen af storthingets samvær i 1818, begyndte bin- 
derne at sætte sig i bevægelse for at jage medlemmerne 
fra hverandre og omstyrte forfatningen. Først brød nogle 
hundrede bønder af Hallingdalen op under anførsel af en 
løskarl Ole Olsen fra Gol, „kniplingsdunken u kaldet. Men 
ved Golingsbro mødte presten Støren i Nes dem og fik dem 
til at vende om. Strax efter fandt en ny udrykning sted 
fra Hedalen, Aadalen og Ringerike; men den naaede ikke 
længere end til Krokskogen, hvor fogden Thams skræmte 
bønderne hjem igjen. Et samtidigt opløb af Hedemark- 
ingerne døde bort af sig selv, da Halvor Hoel lagde sig 
syg og negtede at være med. Farligst var den reisning, 
som „kniplingsdunken" strax efter igjen fik i stand af hal- 
lingdølerne. I spidsen for en ubevæbnet horde togede 
han ned til Bærums jernverk; men her mødtes de af en 
afdeling soldater, som tog omtrent 270 af dem til fange 
og førte dem ind til Akershus, samme dag, som thinget 
opløstes. Hermed var optøierne forbi. Der blev nedsat 
en kommission for at undersøge, hvorledes det hang 
sammen med bevægelsen, og Halvor Hoel og en del 
andre af lederne dømtes til slaveriet. Ved kongelig reso- 
lution blev straffen imidlertid paa det nærmeste eftergivet 
dem, og Halvor Hoel nød siden en aarlig pension af 
kongens kasse. Statholder Mørner, som i al sin færd 
havde vist sig som en redelig ven af nordmændenes for- 
fatning, fik strax efter afsked fra sit embede. Efter ham 
kom general Johan August Sandels, der havde udmerket 
sig i den finske krig. Han var en myndig herre, og 
nordmændene likte ham ikke. De troede nemlig, at de 
aldrig kunde stole paa hans ord. 



10. Kongressen i Aachen 1818. Det første møde, 
som fyrsterne af den hellige alliance holdt, fandt sted i 
Aachen i aaret 1818. Her sluttede ogsaa Frankrige sig til 
forbundet, som fik navnet Femmagts-forbundet. Den hel- 
lige alliances grundsætninger opstilledes som den høieste 

rettesnor for den europæiske folkeret. Dens politik greb 
j løbet af nogle aar ind i alle forhold; ethvert land, hvis 
indre ro forstyrredes af frihedsbevægelser, truedes med 
at faa Femmagts-forbundet over sig. 

Flere af Europas mindre stater skyndte sig med at 
forelægge stormagterne sine tvistigheder til afgjørelse paa 
kongressen. Saaledes indgav ogsaa Danmark klage over 
Norge og Sverige for, at den andel af den dansk-norske 
statsgjæld, som Norge ifølge Kieler-freden skulde overtage, 
ikke var bleven betalt. Karl XIII havde fundet, at dan- 
skens fordring var billig og retmæssig, og sendte under- 
handlere ned til Kjøbenhavn. Men disse kunde ikke blive 
enige med danskerne om, hvorledes den dansk-norske 
statsgjæld skulde fordeles. Nu var den danske konge 
strid nok til at forlange 7 millioner rigsdaler Hamburger 
banko (= 28 millioner kroner). Saa meget, mente nord- 
mændene, kunde de ikke betale. De nedlagde i det sted 
fordring paa, at den danske konge skulde give Norge til- 
bage Færøerne, Island og Grønland, som han ved Kieler- 
freden havde beholdt. Meningen hermed var dog ingen 
anden end at faa sat op en mellemregning, hvorved 
afstaaelsen af disse provinser og Norges andel i stats- 
gjælden kunde komme til at gaa op i op. 

Stormagterne tog Danmarks parti, idet deres herskere 
hver for sig sendte Karl Johan et truselsbrev om at op- 
fylde Danmarks fordringer. Men Karl Johan mente, at 
de ikke havde noget med at blande sig op i en sag, som 
kun vedkom de forenede riger og Danmark, og gav dem 
svar paa tiltale. Han mindede dem om, at det var ham, 
de havde at takke for, at Napoleon blev styrtet, og sagde 
dem lige ud, at han ikke vilde vide af noget angreb paa 
hans folks selvstændighed. Ligeoverfor den russiske 
keiser førte han især et sprog, som denne vistnok endnu 
aldrig havde faaet høre. 

Da det imidlertid var den norsk-svenske regjering af 
vigtighed at faa sagen bragt paa det rene saa hurtig 

som muligt, tog den imod Englands mægling, og de 
norske og danske underhandlere kom nu den Iste sep- 
tember 1819 overens om, at Norge ikke skulde betale 
mere end 3 millioner rigsdaler Hamburger banko (=12 
millioner kroner), som skulde udredes med 300,000 rigs- 
daler (1,200,000 kroner) aarlig i 10 aar. Men hermed 
var spørgsmaalet ingenlunde afgjort, da det ikke var sagt, 
at storthinget vilde godkjende dette opgjør. 



11. „Tyvelaanet". I udlandet havde man paa denne 
tid meget smaa tanker om det norske folks evner og 
statens levedygtighed. Dette kom navnlig tilsyne, den- 
gang det første norske statslaan skulde optages. Stor- 
thinget i 1818 havde inden sin opløsning bemyndiget 
regjeringen til at optage et statslaan paa 600,000 spedes* 
daler. Det skulde benyttes til at afhjælpe den store 
pengenød og laanetrang hos private. Efter megen møie 
og besvær lykkedes det omsider i begyndelsen af 1820 
at faa laanet afsluttet med handelshuset brødrene Bennecke 
i Berlin, men paa vilkaar, der var saa ugunstige, som de 
bedst kunde være. Statskassen fik udbetalt 555,000 spe- 
ciesdaler, men maatte forskrive sig for 900,000 rigsdaler 
Hamburger banko eller speciesdaler, som skulde forrentes 
med 5 procent aarlig og tilbagebetales i løbet af 21 aar. 
Alligevel maatte man som haandfaaet pant stille pant- 
obligationer, tilhørende statskassen, til et beløb af 900,000 
spd. og give underpant i rigets toldindtægter, som kunde 
indkræves af en direktion paa 5 medlemmer, som blev 
sammensat efter laanegivernes forslag. Til trods for de 
ublue aagerrenter og ydmygende vilkaar, hvorunder laanet 
maatte afsluttes, havde den norske statskasse intet valg. 
Karl Johan udtalte sig yderst misbilligende herom, og 
folket knurrede; det første statslaan gik mand og mand 
imellem under navnet „tyvelaanet". Men grev Wedel- 
Jarlsberg, der som finansdepartementets chef havde af- 

sluttet laanet, overtog strax 35,000 spd. af disse dyre 
penge paa de samme haarde vilkaar som staten. 



12. Bodøsagen. I Norges nyeste historie er der 
ikke en eneste begivenhed, som har vakt den pinlige op- 
sigt, som den bekjendte bodøsag. Den er et slaaende 
vidnesbyrd om det overmod og den hensynsløshed, hvor- 
med en af stormagterne turde optræde mod en svagere 
nation i aarene omkring 1820. Den aabnede ogsaa øinene 
paa det norske folk for den mislige maade, hvorpaa sven- ! 
skerne varetog nordmændenes udenrigske interesser. 

I 1814 havde det engelske handelshus Everth og søn 
overtaget et større faktori, som var anlagt paa Hund- 
holmen ved Bodø, og til at føre forretningerne her havde 
det ansat en finne ved navn Gerss. I 1818 kom et af 
handelshusets medlemmer, John Everth, over til Norge, 
og i forening med Gerss begyndte han at drive smuglen 
efter en storartet maalestok. De udstrakte sin forbry- 
derske færd helt til Røst og Lofotens fiskevær. Da de 
norske embedsmænd lagde beslag paa en del af smugler- 
godset, truede engelskmanden og Gerss dem med pistoler. 
Men omsider lykkedes det at fakke Everth ombord paa 
et af smuglerskibene og sætte ham fast i lensmands- 
arresten; dog blev han to maaneder efter løsladt mod 
kaution. Strax efter satte han kronen paa verket. Han 
lokkede stedets lensmand og hans vagtmandskab ombord 
til sig og stængte dem inde, medens han selv med 20- 
mand begav sig til Bodø, hvor han brød op pakhusene 
og satte sig i besiddelse af alle de beslaglagte varer, som 
han kunde faa med sig, og styrede saa vestover til Eng- 
land. Lensmanden og hans folk blev udenfor kysten 
slængte i en ussel baad; men til al lykke var det stille 
paa søen, saa de slåp fra det med livet. Skurken lod 
det imidlertid ikke blive med at haane de norske love; 
ved sit atterkomme til England var han fræk nok til at 
forlange skadeserstatning, og han fik ogsaa den engelske 

regjering til at støtte de skammelige krav, han gjorde paa 
Norge. I stedet for at henvise sagen til domstolenes 
afgjørelse var det svensk-norske udenrigsministerium uklogt 
nok til at lade den behandle ad diplomatisk vei. Man 
skal have vanskeligt for at finde et sidestykke til den 
tølperagtige maade, hvorpaa de engelske fuldmægtige op- 
traadte ligeoverfor den retskafne nordmand, statssekretær, 
senere statsraad, Holst, som førte underhandlingerne fra 
norsk side. Den svenske udenrigsminister Engestrom tog 
endog englændernes parti mod Norge. Den hele sag fra 
ende til anden var en væv af underfundighed og kjeltrings- 
•streger. 1821 afsluttedes der en overenskomst, hvorved 
sagsanlægget mod Everth og beslaglæggelsen af Gerss's 
smuglergods hævedes; desuden skulde den norske stats- 
kasse betale 45,000 kroner og tilstaa de i sagen indvik- 
lede englændere toldfrihed til et beløb af 280,000 kroner, 
fordelte paa 4 aar. Hertil kom endnu en udgift af 120,000 
kroner, som medgik til den retslige undersøgelse af de 
norske toldembedsmænds færd. 

Som rimeligt kan være, vakte denne sag stor for- 
bitrelse i Norge. Det kom siden op, at de engelske 
fuldmægtige endog havde betjent sig af falske dokumenter. 
Men til trods for, at flere storthing kom tilbage til bodø- 
sagen, er der endnu ikke spredt fuldt lys over dens hem- 
lige historie. 



13. Indre forhold 1819—21. Paa de tre trange aar 
1815—1818 fulgte der et par rigtig gode aaringer, og 
fiskerierne faldt heldig ud. I mange egne af landet be- 
gyndte tilstanden derfor at bedres. 

I byerne saa det derimod mislig ud. Med undtagelse 
af Bergen, hvor den opblomstrende fiskehandel fremkaldte 
adskillig rørelse, led de endnu under følgerne af den for- 
dærvelige krig. Der var smaat om penge, og det ene 
store og ansete handelshus maatte gjøre opbud efter det 
andet. Flere nye ulykker slog til; navnlig blev nogle 

byer hjemsøgte af herjende ildebrande. I Kristiania øde- 
lagde saaledes en stor brand paa Vaterlands bordtomter 
svære kapitaler i trælastbeholdninger. Blandt andre mistede 
et enkelt handelshus (det ankerske fideikommis) bord og 
planker til et beløb af 67,000 spd. 

Det tryk, som under disse forhold fremdeles maatte 
hvile paa landets næringsveie, undlod ikke at holde mis- 
nøiet vedlige. Især vakte den overenskomst, som den 
norske regjering havde truffet med hensyn til opgjøret 
med Danmark, almindelig forbitrelse. De fleste vilde 
nemlig helst, at der intet skulde betales; somme mente 
og, at det maatte blive svenskernes sag at klare de for- 
pligtelser, som de ved Kieler-freden havde paataget sig. 
Det var denne sag, som var bestemmende for valgene til 
storthinget i 1821. Man kunde let forudse, at det her 
vilde komme til alvorligt sammenstød mellem kongemagten 
og folkets repræsentanter. 



14. Det tredje ordentlige storthing (iste februar— 
2ide august 1821). Leiren paa Etterstad. Det saa en 

stund ud til, at forholdet mellem kongen og regjeringen 
vilde blive fredeligere, end man havde ventet. Den afsatte 
svenske konge Gustaf IV Adolf androg storthinget om at 
faa norsk borgerret. Men storthinget afslog hans ansøg- 
ning. Det vilde, erklærede det, vise urokkelig troskab 
mod den fyrste, som folkets frie valg havde kaldet til 
thronen, samt undgaa alt, som kunde forstyrre det gode 
forhold til Sverige. 

Men det vårede ikke længe, før stormen brød løs. 
Af hensyn til femmagtsforbundet havde Karl Johan fore- 
slaaet storthinget at udsætte behandlingen af adelsloven, 
indtil roligere tider indtraadte. Men storthinget vedtog til 
kongens store ærgrelse loven uforandret for tredje gang. 

Endnu alvorligere blev spændingen, da det tegnede 
sig til, at storthinget vilde vægre sig ved at anerkjende 
det opgjør, som regjeringen havde sluttet med Danmark. 

Norges nyeste hist. 4 

Navnlig fandt man, at den frist, man havde faaet til be- 
talingen, var altfor kort, og vilde have den forlænget til 
30 aar. Karl Johan blev yderst forbitret over denne 
modstand; thi stormagternes holdning spaaede intet godt. 
Han frygtede for, at en forkastelse af overenskomsten 
med Danmark let kunde komme til at koste ham hans 
krone og nordmændene deres selvstændighed. Dels ved 
trusler, dels ved alvorlige forestillinger lykkedes det ham 
dog omsider at faa storthinget til at godkjende opgjøret 

Medens disse storpolitiske spørgsmaal behandledes, 
udfoldede storthinget tillige en betydningsfuld virksomhed 
paa lovgivningens omraade. Saaledes vedtoges loven om 
odels- og aasædesretten, om jords og skogs udskiftning 
af fællesskab og om salget af det beneficerede gods*). 
For de betydelige summer, som ved afhændelsen heraf 
indkom, oprettedes oplysningsvæsenets fond^ hvis renter 
anvendes til bedste for universitetet, skolevæsenet m. m. 
Dets kapitalformue udgjør nu omtrent Yl millioner kroner. 

Norge havde endnu intet ydre tegn, som kunde hævde 
landets jevnbyrdighed med Sverige. Ved foreningen den 
4de november 1814 var det ved en grundlovsbestemmelse 
vistnok fastslaaet, at Norge skulde have sit eget handels- 
flag, medens orlogsflaget skulde være et unionsflag. Men 
i virkeligheden var det norske flag det danske, om det 
end var forsynet med det norske rigsvaaben. Dette flag 
maatte endda kun bruges paa de nærmeste farvande. 
Thi under den herskende pengenød syntes nordmændene, 
at de ikke havde raad til at betale de nordafrikanske 
røverstater den aarlige afgift, som de europæiske lande 
maatte udrede, for at deres skibe fik seile frit i Middel- 
havet. Hinsides Kap Finisterre maatte nordmændene derfor 
føre det svenske flag. 



*) D. e. det betydelige jordegods, som fra den katholske tid 
var overdraget geistligheden. 

Men var Norge lidet tjent med denne ordning, havde 
man endda mindre grund til at være tilfreds med det 
unionsflag, som man i 1815 havde faaet. Thi dette 
unionsflag, som skulde bruges paa alle fæstninger og 
orlogsskibe, var intet andet end det svenske, kun med 
den forskjel, at den øverste firkant nærmest stangen var 
rød med hvidt kors. Fra 1818 af blev det tilladt norske 
handelsskibe i alle farvande at bruge dette unionsflag i 
stedet for det svenske. 

I 1821 blev det ved enstemmig beslutning af odels- 
thing og lagthing vedtaget, at det norske handelsflag her- 
efter skulde være høirødt, delt ved et mørkeblaat med 
hvide kanter indfattet kors. Kongen negtede vistnok at 
sanktionere denne beslutning; men ved resolution blev 
det dog tilladt, at det af storthinget vedtagne flag blev brugt 
paa kortere farvande. Hinsides Kap Finisterre maatte 
unionsflaget derimod udelukkende føres. 

Karl Johans stilling havde under det tredje storthings 
samvær været meget vanskelig. Paa flere steder i Europa 
var det lykkedes stormagterne at kvæle enhver friheds- 
bevægelse, og de havde uden tvil ogsaa blandet sig i 
de norske anliggender, hvis opgjøret med Danmark var 
blevenafvist. Karl Johan foretog da et skridt, som stil- 
lede ham i et tvetydigt lys i nordmændenes øine. Paa 
den tid, adelsloven og opgjørssagen behandledes i thinget, 
samlede han paa Etterstadsletten udenfor Kristiania 6000 . 
mand norske og svenske tropper, og en svensk eskadre, 
bestaaende af 1 fregat, 2 korvetter og nogle mindre skibe, 
lagde sig ude paa byens havn. Det var gjængs tro baade 
blandt nordmænd og svensker, at denne troppesamling 
holdtes for at skræmme storthinget; de svenske korps- 
chefer havde endog forsynet sine soldater med skarpe 
patroner. Men Karl Johan paastod baade dengang og 
senere, at hans hensigt dermed var at forsvare landets 
selvstændighed mod angreb udenfra. 

Efterat opgjørssagen var bragt i orden, indtraadte 
der en forsonlig stemning mellem konge og storthing, og 
adelsloven blev sanktioneret. 



15. Rigsretssagerne mod statsraaderne Fasting og 
Wedel Jarlsberg. I 1821 anlagde odelsthinget rigsrets- 
sag mod to af regjeringens medlemmer, Fasting og Wedel 
Jarlsberg. Statsraad Fasting havde fra 1815 af, da han 
overtog marinedepartementet, tillige beholdt sin stilling 
som kommandør i søetaten og oppebaaret den dermed 
forbundne løn. Rigsretten dømte ham til at betale tilbage, 
hvad han saaledes havde hævet. 

Det var mange, som søgte aarsagen til tidernes tryk 
hos landets finansbestyrelse. Navnlig vendte folkets 
harme sig mod finansdepartementets chef, grev Herman 
Wedel Jarlsberg. For odelsthinget var der allerede i 
1818 fremført forskjellige ankeposter mod ham; men disse 
havde for det meste intet at betyde. I 1821 blev der 
nedsat rigsret over ham, fordi han havde paaført stats- 
kassen betydelige tab dels ved et hollandsk handelshusas 
fallit, dels ved forskjellige uheld, som havde tilstødt et 
under finansdepartementet oprettet vexelkontor. Rigs- 
rettens dom, der faldt i 1822, frifandt ham dog aldeles. 

Forholdet mellem Karl Johan og grev Wedel havde 
egentlig aldrig været godt. Navnlig havde det i de sidste 
aar vist sig, at deres opfatning af finansstyrelsen var 
yderst forskjellig. Strax efter at rigsretsdommen var 
falden, tråk derfor baade grev Wedel og hans svigerfader 
statsminister Peder Anker sig tilbage fra det offentlige liv. 
Da der opstod det rygte, at Karl Johan gjerne havde set 
ham dømt af rigsretten, vårede det ikke længe, før Wedel 
Jarlsberg blev lige saa afholdt af folket, som han nys 
havde været hadet. 



16. Det andet overordentlige storthing (ute sep- 
tember — ute november 1822). Storthinget havde i 1821 

vistnok gaaet ind paa at betale den del af den dansk- 
norske statsgjæld, som var falden paa nordmændenes 
part. Men det viste sig snart, at midlerne var utilstræk- 
kelige. Sommetider havde man penge til at dække afdrag 
og renter med, men som oftest slet ikke. For nogenlunde 
at kunne opfylde sine forpligtelser nødtes man derfor til 
at reise et par indenlandske smaalaan paa 61,000 spd. 
Da dette ikke vilde gaa i længden, maatte den norske 
regjering søge en anden udvei for at faa gjælden ordnet. 

Karl Johan forhørte sig da hos den danske konge, 
om nordmændene ikke vilde opnaa et yderligere afslag i 
gjælden, om det hele beløb strax blev indbetalt. Dansken 
viste sig denne gang meget imødekommende. Ved trak- 
taten af 8de november 1822 blev det bestemt, at Norge i 
stedet for de resterende 2,100,000 spd. kun skulde betale 
1,700,000 spd. paa betingelse af, at det var afgjort inden 
6 maaneder. 

For at bringe denne sag i orden blev det andet over- 
ordentlige storthing indkaldt. For at faa et endeligt opgjør 
med Danmark i stand besluttede det at optage et uden- 
landsk laan hos handelshuset Hambro og søn i Kjøben- 
havn. Dette afsluttedes saaledes, at Hambro betalte den 
danske statskasse de resterende 1,700,000 spd., men skulde 
selv af Norge faa 2,100,000 spd. Den rabat, Norge fik 
af Danmark, kom saaledes Hambro tilgode; men den 
norske statskasse slåp med mindre aarlige udtællinger. 

Storthinget besluttede ogsaa at optage et indenlandsk 
laan paa 150,000 spd. til paabegyndelse af det kongelige 
slot i Kristiania (det saakaldte slotslaan). Dette blev 
betalt med 3000 spd. aarligt i løbet af 50 aar. 

Fjerde afsnit. 

1823-1830. 



1. Karl Johans grundlovsforslag. For at gjøre fem- 
magtsforbundet tillags havde Karl Johan under 2den og 
6te august 1821 foreslaaet ikke mindre end 13 forandringer 
i grundloven. Disse gik ud paa at øge kongens magt 
paa storthingets bekostning. Han krævede saaledes ret 
til at sige nei til enhver stortingsbeslutning, selv om den 
tre gange var vedtaget uforandret (absolut veto). Præsi- 
denterne og vicepræsidenterne i storthinget og dets afde- 
linger vilde han selv udnævne. Naar et storthing havde 
været samlet i tre maaneder, skulde han have ret til at 
opløse det og udskrive nye valg. Enhver embedsmand 
med undtagelse af dommerne skulde kunne afsættes uden 
lov og dom. I rigsretten skulde flere høiere embedsmænd 
være selvskrevne til at tåge plads. Der skulde oprettes 
en ny arveadel, for at kongen derved kunde sættes istand 
til at belønne mænd, som havde gjort sig særlig fortjente 
af staten. Disse forslag, hed det, var endda kun en be- 
gyndelse til grundlovens omstøbning; senere skulde der 
fremkomme flere. 



2. Kristian Magnus Falsens grundlovsforslag. Det 

skulde ikke være nok med de stormløb, som kongen 
under tryk fra stormagternes side foretog mod grund- 
loven. Ogsaa landets egne sønner skulde hjælpe til at 
faa den omstyrtet. Paa thinget i 1821 fremsattes der 

saaledes en mængde private grundlovsforslag. De far- 
ligste kom fra „grundlovens fader", Kristian Magnus 
Falsen selv. 

Fra sorenskriver i Follo var Falsen bleven forfremmet 
til amtmand i Nordre Bergenhus amt og mødte paa 
thingene i 1815 og 1821.*) Herunder fik han einene op 
for, hvor lidet modent det norske folk, navnlig bønderne, 
endnu var for den frie forfatning. Han lagde derfor snart 
an paa at nedbryde det verk, han selv havde skabt. For 
at udvide regjeringens magt foreslog han, at statsraaderne 
skulde deltage i thingets forhandlinger. Da dette forslag 
faldt, vilde han faa indført en hel række forandringer i 
grundloven. Storthings valgenes gyldighed skulde for frem- 
tiden bedømmes ikke af storthinget selv, men af høiesteret. 
Kongen skulde have ret til at udnævne storthingets præ- 
sident. Odelsthinget og lagthinget skulde besættes ved 
særskilte valg. Odelsthinget skulde beståa af 72, lagthinget 
af 18 medlemmer. Lagthingets medlemmer skulde vælges 
for 9 aar, og justitiarius i høiesteret, general-auditøren og 
Kristiania biskop skulde være selvskrevne til at tåge sæde 
her. Til odelsthinget skulde der fra hvert amt vælges en 
bonde, men heller ikke mere end en. I lagthinget maatte 
ingen bonde faa plads. Ligeledes fastholdt han sit forslag 
om, at statsraaderne skulde gives adgang til thingets for- 
handlinger. 

K. M. Falsen havde paa thinget i 1821 ødelagt sin 
gamle anseelse aldeles. Hadet til ham voxede, da 
han i 1822 modtog det af kongen ulovlig oprettede ge- 
neral-prokurør-embede. I denne stilling skulde han føre 
overopsyn med landets juridiske embedsmænd og afgive 
indberetninger til kongen selv om, hvad han saa og fore- 
fandt. Han betragtedes derfor rent som en kongelig spion. 
Embedet blev ogsaa snart nedlagt, idet Falsen forflyttedes 



*) I 1818 var han vistnok ogsaa valgt; men hans valg god- 
kj endtes ikke. 

som stiftamtmand til Bergen og siden kom som høieste- 
retsjustitiarius til Kristiania. Her rammedes han af slag, 
medens han sad i retten, og døde nogen tid efter (1830). 



3* Det fjerde storthing (2. februar — 9. august 1824). 

Ved de nye valg, som i aaret 1823 fandt sted, kaarede 
folket udelukkende mænd, som vilde danne et trofast vern 
om grundloven. Alligevel maa det fjerde storthing efter 
statsraad Holsts vidnesbyrd anses for et af de moderateste, 
som har været og nogensinde vil komme. 

For at vedligeholde det gode forhold, som i 1822 
havde bestaaet mellem kongemagten og storthinget, ud- 
nævnte Karl Johan kronprins Oskar til vicekonge i Norge. 
Nordmændene saa i dette skridt et tegn paa imødekom- 
menhed, og prinsen og hans unge gemalinde blev mod- 
tagne med al optænkelig ære. 

Det viste sig snart, at storthinget ikke var tilsinds at 
opofre en tøddel af den magt, som grundloven havde lagt 
i dets hænder. Navnlig fæstede opmerksomheden sig ved 
konstitutionskommiteens arbeide. Dens indstilling, der 
var forfattet af formanden, den tidligere statsraad Kristian 
Krohg, og sekretæren, assessor Hersleb Hornemann, og 
dateret den 17de mai 1824, gik ud paa, at samtlige grund- 
lovsforslag, baade de kongelige og de private, skulde for- 
kastes. Denne indstilling blev i møderne den 23de og 
24de mai enstemmig og uden ordskifte vedtagen af stor- 
thinget. For at forklare de grunde, hvorfor storthinget 
havde forkastet de kongelige forslag, indgik det med en 
adresse til kongen. I denne udtalte det, at kongen ifølge 
sagens natur allerede er i besiddelse af et absolut veto, 
forsaavidt forandringer i grundloven angaar. 

Til trods for det nederlag, kongen havde lidt, beslut- 
tede han sig til at fremsætte grundlovsforslagene paany 
for det næste storthing. 

Af de love, som dette storthing vedtog, maa mærkes 
de om indretningen af universitetet i Kristiania og ord- 

ningen af forligelsesvæsenet. Kongens og kronprinsens 
lønninger, som hidtil havde været udredet i sedler, skulde 
heretter betales i sølv, og af de udgifter, som var foran- 
ledigede ved kronprinsens reise og formæling, vedtog stor- 
thinget at betale 60,000 sølvspecier. Ved den ro og sin- 
dighed, som storthinget ved enhver anledning udviste, 
undgik det de farlige sammenstød med kongemagten, som 
i 1821 havde truet landets selvstændighed. Men det skulde 
ikke vare længe, før et nyt uveir tråk op. 



4* Ordningen af de russiske grenseforhold. Græn- 
serne mellem Finmarken og de russiske besiddelser var 
endnu ikke rigtig opgaaede. Tilstanden deroppe var som 
følge heraf høist usikker og gav rig anledning til tvist. 
Fra 1613 af (freden til Knærød) havde det været skik og 
brug, at fogden i Finmarken hvert aar begav sig til den 
russiske bojar i Kola for at kræve skatten af „Nordfjeldet", 
men maatte lige saa ofte vende tomhændet tilbage. Denne 
gamle sædvane ophørte i 1816; men i 1822 foreslog stats- 
raadet, at reiserne skulde gjenoptages, dog saaledes, at 
de herefter kun skulde foregaa hvert tredje aar. Der blev 
dog ikke fattet nogen ny bestemmelse herom. Da rus- 
serne klagede over overgreb, som garnisonen paa Vardø- 
hus skulde have tilladt sig, enedes den norske og russiske 
regjering om at foretage en ordentlig grænseopgang. 
Denne fandt sted i 1825, og det blev nu bestemt, at fæl- 
lesdistrikterne skulde deles saaledes, at Norge fik en 
tredjedel, medens Rusland beholdt resten. Alligevel var 
russerne ikke fornøiede med denne ordning, men gjorde 
25 aar senere et forsøg paa at tilvende sig mere. 



5* Indre forhold 1822—1830. I de aar, som fulgte 
efter 1821, indtraadte der efterhaanden, om end langsomt, 
en forbedring i landets økonomiske kaar. I 1825 indtraf 
der vel misvækst over det hele land, saa at der paa flere 
steder, navnlig i Nordlandene, herskede stor hungersnød; 

men forøvrigt ydede agerbruget en mere jevn afkastning 
end før. Fiskerierne gav ogsaa i det hele et godt udbytte. 
De overenskomster, som efterhaanden afsluttedes med 
fremmede magter, ophjalp skibsfarten. Med Sverige kom 
Norge især i en livligere forbindelse end forhen. En norsk- 
svensk kommite udarbeidede i 1825 en ny mellemrigslov, 
der strax traadte i kraft som midlertidig anordning og i 
1827 antoges af storthinget som lov. Denne tilstod de 
fleste norske og svenske varqr, som indførtes fra det ene 
land til det andet, dels hel, dels halv toldfrihed og bestemte, 
at de norske skibe i Sverige skulde betragtes som inden- 
landske, og omvendt. Dette bidrog meget til at udvide den 
norske fragtfart. Ogsaa for handelen begyndte det at 
lysne. Fra 1823 hævede trælastpriserne sig; men den 
store engelske handelskrise i 1826 udstrakte sine virknin- 
ger til Norge med. For at bøde paa disse ulemper blev 
Regjeringen i 1826 nødt til at nedsætte udførselstolden paa 
forskjellige produkter. 

Norges folkemængde gik raskt fremad. Ved folke- 
tællingen i 1825 viste, det sig, at indbyggertallet var steget 
til 1,051,318. 

Under alt dette vedblev landets anseelse udadtil at 
voxe meget hurtig. For at indfri „tyvelaanet" optoges i 
1825 et 4-procents laan paa 846,200 spd. Det skaffedes 
af Hambro og søn i London, der indbetalte til statskassen 
778,500 spd. 



6* Stemningen i Norge. Til trods for, at landet nu 
nød større lykke, end det paa lange tider havde kjendt, 
herskede der dog misnøie i folkets forskjellige lag. Den 
\)evægelse, som havde fremkaldt opløbene i 1818, havde 
inden faa aar lagt sig paa Hedemarken og Ringerike og i 
de tilstødende dalstrøg. Men i Gudbrandsdalen og nogle 
prestegjeld i søndre Throndhjems amt levede den dog endnu. 
Især traadte den sterkt frem efter den mislykkede høst 
i 1825. 

Samtidig med Halvor Hoels optøier havde en halv- 
forrykt bonde fra Lesja, Ingebrigt Beile, udstedt en pro- 
klamation, hvori han erklærede alle de handlinger, som 
øvrigheden efter 1815 havde foretaget, for ugyldige. Den- 
gang slåp han fra det. Men i 1825 lykkedes det ham 
atter at samle en hob tilhængere om sig og at opvigle be- 
folkningen i Lesja. Der kom til et alvorligt opløb, som 
først dæmpedes ved, at Ingebrigt Beile og et par af hans 
hjælpere blev satte fast og dømte til slaveri og fængsel. 

Ogsaa i hæren herskede der stor utilfredshed med den 
maade, hvorpaa de høiere officersposter blev besatte. 
Man ankede saaledes sterkt over, at fortjente militære 
blev skubbede tilside for mænd, der ikke havde andet end 
kongens gunst at paaberaabe sig. Men den alvorligste 
spænding mellem konge og folk opstod, da nordmændene 
begyndte at feire aarsdagen for sin friheds tilblivelse paa 
Eidsvold. 

I de første aar efter 1814 feiredes 17de mai neppe 
paa noget sted i landet udenfor Throndhjem, i hvis bor- 
gerklub den mindedes véd festlige tilstelninger. Efter- 
haanden fulgte andre byer exemplet, og fra 1826 af blev 
den festligholdt over næsten hele landet. Dette havde 
Karl Johan meget imod. Han troede nemlig, at dagen 
festligholdtes til minde om Kristian Fredrik, som paa den 
dag var kaaret til konge, og at nordmændene herigjennem 
vilde vise sin misfornøielse med foreningen med Sverige 
og sin hengivenhed for Danmark. 



7* Det femte storthing (i. februar— 13. august 1827). 
.Valgene i 1826 havde gaaet ud paa at besætte thingets 
bænke med mænd, som vilde handle i den aand, som 
havde besjælet mændene fra 1824. Fremsættelsen af de 
nye kongelige grundlovsforslag bebudede intet godt, og 
kongens modstand mod festligholdelsen af 17de mai øgede 
mistanken. Man var derfor paa sin post for at værne 
om forfatningen. 

Storthinget aabnedes af kongen selv, der uventet ind- 
fandt sig i Kristiania. Da han merkede, hvor liden ud- 
sigt hans grundlovsforslag havde til at gaa gjennem i 
thinget, tog han dem tilbage, men fremsatte dem til for- 
nyet behandling paa thinget i 1830. Til trods for, at kongen 
foreløbig havde givet efter, viste det sig dog snart, at 
enigheden mellem ham og storthinget stod paa svage fød- 
der. Paa grund af de daarlige tider besluttede storthinget 
at stanse arbeiderne paa slottet i Kristiania. Det afslog det 
kongelige forslag om apanage for den aarsgamle arveprins 
Karl og nedsatte lønningerne for statholderen, statsmi- 
nisteren og flere høitstaaende embedsmænd. Da bodøsagen 
kom op paa dette thing, krævede det i en adresse til 
kongen, at den norske statsminister maatte have adgang 
til at deltage umiddelbart i behandlingen af landets uden- 
rigske anliggender. I det hele viste storthingets optræden, 
at det ikke vilde indskrænke sig til forsvar, men at det 
ogsaa agtede at føre kampen over paa den udøvende 
magts omraade. 

8* Rigsretssagen mod statsraad Collett. Ved gjen- 
nemgaaelsen af regjeringens protokoller fandt odelsthinget, 
at nogle midlertidige anordninger, som finansdepartementet 
havde sat i verk, var stridende mod grundlovens bud. 
Endvidere var nogle pensioner, som storthinget i 1824 
havde bevilget, ikke blevne udbetalte, hvorimod forskjellige 
udtællinger af statskassen havde fundet sted dels mod, 
dels udenfor storthingets beslutninger. Deraf var omtrent 
100,000 spd. anvendte til anskaffelsen af to dampfartøier. 
For disse posters vedkommende beordrede odelsthinget 
rigsretstiltale mod finansdepartementets chef, statsraad 
Jonas Collett. Da Karl Johan hørte om dette, blev han 
yderst opbragt paa storthinget og lod det opløse med 
synlige tegn paa sit mishag. En deputation, som kort 
efter indfandt sig i Stockholm for at lykønske ham til 
hans sønnesøn prins Gustavs fødsel, blev affiærdiget paa 

en høist stødende maade. End ikke rigsrettens dom, der 
dels frikjendte statsraad Collett, dels afviste anklagen, 
kunde formilde kongens vrede. 



9* Syttende med og „foreningsfesten" 1827. Under 
Karl Johans ophold i Kristiania om vaaren havde stat- 
holderen grev Sandels søgt at overbevise ham om, at 
nordmændenes festligholdelse af 17de mai hverken skrev 
sig af had til ham eller af foragt for foreningen. Paa 
hans forestillinger gav kongen halvt om halvt løfte om, 
at han ikke vilde modsætte sig festen. Grev Sandels om- 
talte dette straks til forskjellige nordmænd, og man lagede 
sig derfor til at høitideligholde dagen paa bedste vis. Men 
da rygtet om den glæde og jubel, som havde hersket over 
hele landet paa frihedsdagen, naaede til Stockholm, vilde 
Karl Johan ikke længere mindes sit løfte. Han saa i hele 
festen intet andet end en fornærmelse mod sig og Sverige 
og begyndte at undres paa, om statholderen var sin 
post voksen. 

Den 4de november skulde en svensk skuespillertrup 
under ledelse af direktør Strømberg i Kristiania opføre et 
stykke, kaldet „Fredsfesten" eller „Foreningen". Det var 
et ynkeligt makverk, som otte aar i forveien var bleven 
udpebet i Gøteborg. Dette vidste publikum. I sin harme 
over, at direktøren vovede at byde nordmændene sligt, 
gjorde nogle unge mennesker optøier i theatret, saa at 
forestillingen fra først til sidst blev en skandale. Disse 
narrestreger fandt Sandels det ikke umagen værd at ind- 
berette; men Karl Johan fik gjennem private breve nys 
om det forefaldne og troede straks, der var oprør paa 
færde. Han sendte det ene ilbud efter det andet til Kri- 
stiania for at forlange oplysninger; men Sandels tog sagen 
yderst koldblodig. I ro og mag reiste han ind til Stock- 
holm, hvor han med kongelig tilladelse skulde tilbringe 
vinteren, og nu først fremstillede han mundtlig for kongen 
optøierne i deres sande sammenhæng. Karl Johan blev 

herved vistnok beroliget; men han havde allerede bestemt, 
at Sandels skulde fratræde sin stilling som Norges stat- 
holder, og dermed blev det. 



10* Grev Platens udnævnelse til statholder. Samme 
dag, som Sandels fik sin afsked, udnævntes grev Baltzar 
Bogislaus Platen til norsk statholder. Platen var en gam- 
mel, sindig mand. Han var en af foreningens ældste 
venner, idet han lige siden 1809 havde virket for dens 
gjennemførelse. Men han delte fuldstændig Karl Johans 
mening, at storthinget ved rigsretsanlægget mod Collett var 
gaaet kongemagten for nær ind paa livet, og han var fast 
bestemt paa at modarbeide ethvert forsøg, som nordmæn- 
dene maatte gjøre paa at løsrive sig af sit afhængigheds- 
forhold til Sverige. Paa veien til Norge udtalte han endog, 
at han „vilde indforlive nordmændene med de tro svensker, 
selv om dette før tiden skulde lægge ham i graven." 
Det første skridt, han foretog, var at udsende en rund- 
skrivelse, hvori han advarede mod høitideligholdelsen af 
den 17de mai. 

Mod statsraadets enstemmig udtalte mening besluttede 
Karl Johan sig til at sammenkalde et overordentligt stor- 
thing i april 1828. Hensigten hermed var at fravriste 
folkerepræsentationen det overtag, som den i 1827 havde 
faaet. Strax efterat thinget var traadt sammen, indfandt 
kongen sig i Kristiania og sammenkaldte en troppesamling 
paa Etterstad. Han havde derhos truffet anstalter til at 
lade de svenske grænseregimenter rykke frem mod hoved- 
staden, om nordmændene vovede at gjøre mine til at 
feire Eidsvoldsdagen. 

Storthinget lempede sig da efter kongens ønsker og 
besluttede, at det ikke vilde høitideligholde den 17de mai, 
og hele folket fulgte dets exempel. 



IL Det tredie overordentlige storthing (16de april 
-8de juli 1828). Den hellige alliance havde med harme 

set paa de demokratiske „forvildelser", som storthinget i 
1827 havde gjort sig skyldigt i. Den fandt, at den maade 
hvorpaa det var optraadt ligeoverfor regjeringen, let kunde 
drage farlige følger efter sig ved exemplets magt, og tvang^ 
derfor Karl Johan til at kalde storthinget sammen paany 
udenfor den lovmæssige tid. Men der var ingensomhelst 
nødvendighed for det, og nær havde man ikke havt noget 
at sysselsætte thinget med. Det lykkedes dog med utrolig 
møie at faa istand to lovforslag, Valgloven og ansvarlig- 
hedsloven, før storthinget traadte sammen; men det tredje,, 
værnepligtsloven, lod længe vente paa sig. Det kom derfor 
heller ikke denne gang under behandling. Derimod blev 
de to andre vedtagne; dog maatte det andet gjennemgaa 
store forandringer. 

For at raade bod paa de følelige ulemper, som den 
europæiske krise af 1826 og mindre heldige aaringer med- 
førte for landet, optoges hos Hambro og søn et statslaan 
paa 300,000 spd., som skulde anvendes til udlaan til pri- 
vate. Vilkaarene var omtrent de samme som ved laanet 
af 1825. 



12* Lovkommissionen og statsraad Kristian Krohg» 

Endnu havde Norge ikke faaet den lovbog, som grund- 
loven bebudede skulde komme. Lovkomiteens medlemmer 
vekslede stadig; de beskjæftigede sig fornemmelig kun med 
mindre enkeltlove. Det vigtigste arbeide, udarbeidelsen af 
udkast til en straffelov, var betroet statsraad Kristian 
Krohg. Skjønt denne anvendte sin meste tid til dette hverv,. 
kunde han aldrig blive færdig. Da storthinget i 1827 endelig 
tabte taalmodigheden, blev der af regjeringen tilstaaet ham 
udsættelse med afslutningen fra uge til uge indtil februar 
1828. Der var den ene gang efter den anden fastsat dag 
og time for udleverelsen, men altid forgjæves. Træt heraf 
indstillede regjeringen, at der skulde nedsættes en egen 
kriminallov-kommission. Men førend denne endnu traadte 
sammen, døde Krohg pludselig 10de november 1828, 53 

aar gammel. Det viste sig da, at hans forarbeider til 
loven var aldeles ubrugbare. Da Krohg aldrig havde staaet 
vel anskrevet hos Karl Johan, troede folk, at det var 
uforskyldte krænkelser fra dennes side, som havde lagt 
ham i graven. Dette var grunden til, at man reiste ham 
en æresstøtte i Kristiania, der blev afsløret 17de mai 1833. 
Krohgs arbeide blev nu overtaget af en kriminallov- 
kommission; men forfattelsen af den egentlige civillovbog 
var allerede i 1827 af storthinget overdraget til lektor 
Klaus Winter-Hjelm. 



13* „Torveslaget" 17de mai 1829. Karl Johan tog 
feil, naar han troede, at han ved magtbud skulde afholde 
nordmændene fra at feire eidsvoldsdagen. Tvertimod 
skulde hans optræden bidrage meget til at gjøre den til 
en national festdag. I 1829 havde studenterne besluttet 
at mindes dagen ved en festlig sammenkomst. Denne løb 
rolig af ; man sang og morede sig med at udbringe skaaler 
for fedrelandet, kongehuset og stoithinget. Der forefaldt 
intet, som paa nogen maade kunde vække anstød. 

Nu vilde tilfældet, at dampskibet „.Konstitutionen a just 
skulde komme til byen paa den dag. Et dampskibs an- 
komst var i og for sig selv en hel begivenhed paa denne 
tid; men rygtet vilde vide, at der dog vilde ske større op- 
studs end ellers. Derfor var ogsaa en stor menneske- 
masse samlet nede paa bryggen. I det samme damp- 
skibet lagde til, raabte Henrik Wergeland, som dengang 
var en ung student: „Leve konstitutionen! Hurra!" Den 
forsamlede mængde deltog i denne velkomsthilsen, drog 
siden i flok og følge gjennem gaderne under sang og 
hurraraab og stuvede sig tilsidst sammen paa torvet. Da 
det faatallige politi ikke kunde faa splittet den nysgjerrige 
mængde, hvoraf den største del knapt havde rede paa, 
hvad det hele styr skulde betyde, blev oprørsloven oplæst, 
og en afdeling infanteri og kavalleri sprængte hoben fra 
hinanden. I virkeligheden var det de tjenstivrige embeds- 

mænd, som havde skabt den hele staahei ved den brask 
og bram, hvormed de var optraadt. Thi at gjøre sig 
skyldige i uordener end sige i oprør mod øvrigheden 
havde Kristianias lovlydige borgere mindst af alt tænkt 
paa. Navnlig fandt den kommission, som strax efter 
blev nedsat for at undersøge sagen, at kommandanten 
baron Wedel havde fortjent en skrabe for sin adferd. 
Det hele førte ikke til noget; men fra den tid af feiredes 
17de mai hvert aar med større og større tilslutning, og 
Karl Johan maatte finde sig i det, saa nødig han vilde: 
For grev Platen havde torveslaget derimod sørgelige 
følger. Lidet omtykt havde han før været af folket, og 
endnu mindre blev han det efter denne dag. Han blev 
skammelig tilhutlet i tale og skrift og mødte kulde, hvor 
han kom. Græmmelsen over de krænkelser, som tilføiedes 
ham, skal have bidraget til at lægge ham i grayen før 
tiden (6te decbr. 1829). Efter hans død blev ingen 
svenske mere ansat som statholder i Norge. Embedet 
blev staaende ubesat i 7 aar, medens forsædet i den 
norske regjering førtes af dens ældste medlem, statsraad 
Collett. 



14* Den. norske literatur 1800 — 1830. Medens den 
danske literatur i begyndelsen af dette aarhundrede tog 
et storartet opsving, var de første treti aar ikke gunstige 
for den norske digtning. De haarde tilskikkelser, folket 
led under i den første del af dette tidsrum, stemte ikke 
til sang. I den anden halvdel optog politiken alles sind 
og tanker. De gamle digtere, biskop Johan Nordal Brun 
(1745—1816), presten Jonas Rein (1766—1821), presten 
Jens Zetlitz (1761—1821) o. fl., gik en efter en til hvile. 
Den nye slægt, hvis fornemste navne var Mauritz Kri- 
stofer Hansen (1794—1842), Henrik Anker Bjerregaard 
(1792-1842), Lyder Sagen (1777-1850), Konrad Nikolai 
Schwach (1793—1860) og Simon Olaus Wolff (1796— 
1859) dvælede med forkjærlighed ved fedrelandets frihed 

og selvstændighed, ved „gamle Norge", „nordhavet", „nor- 
mannaaanden" o. s. v.; men med al sin svulmende pa- 
triotisme og brusende begeistring var de kun lidet nationale 
og kjendte ikke stort til det, de sang om. Kun Hansen 
og Bjerregaard gjorde et par gode greb ned i folkets liv. 

Det unge universitet udfoldede derimod et rigere liv. 
Naturvidenskaberne havde saaledes flere dygtige forskere 
af høi rang. Først og fremst maa nævnes astronomen 
Kristofer Hansteen (1784—1873), der anstillede storartede 
undersøgelser over jordmagnetismen, geologen Balthazar 
Keilhau (1797—1857) og den berømte mathematiker Nils 
Henrik Abel (1802 — 29). Paa filosofiens omraade leverede 
Nils Treschow (1751—1833) høit ansete arbeider og de 
theologiske lærestole beklædtes af nidkjære lærere som 
Svend Borchmann Hersleb (1784—1836) og Stener Johan- 
nes Stenersen (1789—1835). 

For fedrelandets historie udrettede justitiarius Jens 
Kristian Berg (1775—1852), kaptein Gerhard Munthe 
og den tidligere omtalte jernverkseier Jakob Aall (1773— 
1844) overmaade meget. 

Femte afsnit. 

1831-1844. 



1* Juli-revolutionens etterdønninger. Omkring 1830 
indtraadte der i de europæiske forhold merkelige foran- 
dringer og omvæltninger. Femmagtsforbundet var ved 
denne tid bleven opløst, og dets reaktion blev for Frank- 
riges vedkommende fuldstændig tilintetgjort af juli-revolu- 
tionen, der fremkaldte lignende bevægelser i mange euro- 
pæiske stater. 

Ogsaa i Norge kari revolutionens rystelser merkes 
paa flere hold. Med stigende interesse fulgte folket de 
udenlandske begivenheder. I Kristiania og andre byer 
stiftedes der nye frisindede aviser, der paa en buldrende 
maade satte tidens brændende spørgsmaal under drøftelse 
og sammenlignede forholdene hertillands med, hvad der 
foregik i udenverdenen. Det patriarkalske forhold, som 
hidtil havde bestaaet mellem embedsstand og almue, op- 
hørte nu efterhaanden, og bønderne selv begyndte at udøve 
sine grundlovmæssige rettigheder. Kongens forbud mod 
festligholdelsen af 17de mai blev sat aldeles tilside. Medens 
man var paa sin post mod Sverige, hvis overlegenhed 
inden unionen man var ængstelig for, var der flere nord- 
mænd, især af den yngre slægt, som tog ordet for, at 
Danmark skulde optages som tredje led af det nordiske 
statsforbund. Den halve menneskealder, som fulgte paa 
juli-revolutionen, frembyder ved sin vilde gjæring og sine 

bestræbelser for at skabe et virkelig nationalt norsk liv 
større interesse end noget andet afsnit af Norges historie. 



2* Norskhedsiveren. Den selvstændighedsfølelse, 
som det konstitutionelle liv siden 1814 havde vakt hos 
det norske folk, steg efter 1830 til „ravnorskhed". Den 
norske odelsbonde, som grundlovgiverne af 1814 havde 
sat til grundlovens vogter, havde hidtil holdt sig fjernt fra 
de politiske gjøremaal, skjønt han baade i vers og prosa 
havde været hyldet som et ideal paa jorden. Idet han 
nu skulde træde frem og overtage styret, krævedes der, 
at det, som var indført udenfra, skulde banlyses. I ste- 
det vilde man omskabe alle forhold, baade politiske og 
private, efter gammelt norsk mønster. Man skulde vise 
norskhed i, hvad man aad og dråk; man skulde klæde sig 
i vadmel og verken. I hule fraser tordnedes der mod 
aristokrater og intelligens; i embedsstanden, der hidtil paa 
storthinget stedse havde vernet om grundloven og det 
norske folks rettigheder, vilde man tildels ikke se andet 
end gjengangere fra det danske enevældes dage og pligt- 
forglemmende borgere. Skarpest kom denne opfatning 
tilorde i det meget udbredte oppositionsblad „ Statsbor- 
geren", der udgaves af en forhenværende skoleholder Per 
Soelvold. 

Den ædleste og mest udprægede repræsentant for 
denne retning var dog digteren Henrik Wergeland. Født 
i Kristianssand 17de Juni 1808 tilbragte han nogle af sine 
barneaar paa Eidsvold, hvor hans Fader, Nikolai Werge- 
land, var prest. I 1825 blev han student og kastede sig 
snart med al sin lidenskabelighed og hensynsløshed op i 
det vilde liv, som dengang raadede inden flere kredse i 
hovedstaden. Snart drog han opmerksomheden hen paa 
sig ved sin overstrømmende frugtbarhed som digter. Saa- 
ledes udgav han et kjæmpemæssigt drama „Skabelsen, 
Mennesket og Messias", som han selv kaldte for „Men- 
neskehedens epos og republikanernes bibel." Det er fuldt 

af fantasi og billedrigdom, men vakte mange anstød, da 
det udkom. Da juli-revolutionen udbrød, hilsede han den 
som indledning til den frihedens og lighedens tid, som 
han i sit store verk havde bebudet. Denne hans begeist- 
ring førte ham ind paa bondeforgudelsen og bragte ham 
om nogle aar til at overtage redaktionen af «Statsborgeren", 
efterat Soelvold var rømt. Men det had, de dannede 
klasser nærede til dette blads virksomhed, overførtes nu 
paa ham. Han lod sig dog ikke kue deraf, men sit ideal 
tro virkede han gjennem mange aar ved skrifter og paa 
andre maader for almuens oplysning. For Karl Johan 
personlig nærede Wergeland beundring og kjærlighed; 
men da han for sit arbeide i oplysningens tjeneste modtog 
en aarlig pension af ham, vendte hans venner ham ryg- 
gen, medens hans fiender brød staven over ham. Siden 
den tid tråk han sig tilbage fra politiken og levede ude- 
lukkende som digter til sin død (12te Juli 1845). 

3* Bonderepræsentationen paa storthinget 1833. 
Ole Gabriel Ueland. Under den sterke gjæring, som i 
disse aar fandt sted, blev bønderne sig sin styrke fuldt 
ud bevidst. Medens antallet af bonderepræsentanter hidtil 
aldrig havde oversteget 20, bragtes det ved valgene i 
1832 op til 45, paa samme tid som embedsmændenes tal 
gik ned til 34. Paa lidet nær raadede bønderne saaledes 
over halvdelen af repræsentationen. 

Paa samme tid, som bondepartiet dannede sig, fik det 
ogsaa sin fører i den 33-aarige gaardbruger og kirkesanger 
Ole Gabriel Ueland, der nu for første gang fremmødte 
som repræsentant for Stavanger amt. Ueland var født 
og opdraget under tarvelige vestlandske forhold. Fra sit 
18de til sit 25de aar havde han været omgangsskolelærer 
for en aarlig løn af 5 daler og var derfor sparsommelig- 
hedens selvskrevne talsmand. Han besad kun liden boglig 
dannelse, da den undervisning, han i sin ungdom havde 
nydt, hverken var hel eller halv. Han var heller ikke 

af naturen udstyret med glimrende veltalenhed. Under 
sin thingtid søgte han imidlertid, saa godt det kunde lade 
sig gjøre, at indhente det forsømte. Men hvad han fra 
først af flød paa, var den store franske revolutions og 
juli-revolutipnens ideer, som han dels gjennem læsning, 
dels gjennem tredje og fjerde haands indsugning havde 
erhvervet sig. Da han tidlig havde faaet øinene op for, 
hvor stor magt grundloven af 1814 havde lagt i bøndernes 
haand, modsatte han sig stedse enhver forandring i den. 
„Det norske folks øiestene er bibelen og grundloven", 
pleiede han at sige. 

Det første indtryk, bondeoppositionen gjorde, var ikke 
synderlig godt. I thingsalen opvartede repræsentanterne 
saaledes med de samme hadefulde beskyldninger mod 
embedsstanden, som «Statsborgeren" flommede over af. 
Der begyndte et helt nyt knibesystem, som gik over alle 
grænser, og som ofte nok streifede ind paa latterlighedens 
omraade. Saaledes undsaa man sig ikke for under lange 
debatter i salen at afkorte en fattig stiger paa Kongsberg 
nogle faa daler i hans aarsløn. 



4* Dæmringsfeiden. Under al den raahed og vild- 
skab, som norskhedsiveren førte med sig, blev de dannede 
klasser grebne af skræk og rædsel og reiste sig for at 
trænge den tilbage. I studenternes leir, som i den tid 
nærmest maa betragtes som brændpunktet for nationens 
aandelige liv, indtraadte splittelsen først, idet en del unge 
mænd, der tog forargelse af det vilde liv inden Studenter- 
samfundet, traadte ud og stiftede med den unge digter 
Johan Welhaven som bannerfører et nyt studenterforbund. 
Denne ringe begyndelse voxede i de følgende aar til en kamp, 
som omsider kom til at omfatte det hele folks høieste 
interesser og splittede alle landets tænkende i to leire. 
Welhaven gjorde i sit bekjendte digt „Norges Dæmring" 
et skarpt angreb paa den retning, som nationens udvikling 
havde tåget, og blottede med ubønhørlig skaanselløshed 

alle virkelige eller formodede brøst i vort samfundsliv. 
Satiren var imidlertid for bitter og de overdrivelser, dig- 
teren gjorde sig skyldig i, for paatagelige til, at digtet 
skulde gjøre den nj>tte, som var tilsigtet. Det eneste, som 
digteren udrettede, var at nedkalde en storm af vrede og 
had over sit eget hoved, og den 17de mai aaret efter 
brændte man paa flere steder i landet hans skrift, der 
stempledes som landsforrædersk. 



5* Storthingsvalgene i 1835. Medens folket saaledes 
levede et sterkt indre liv, forefaldt der i den første halvdel 
af tretiaarene kun faa begivenheder af politisk betydning. 
I 1830 havde storthinget besluttet, at Kongsberg sølvverk, 
som i en række af aar havde været drevet med tab, skulde 
sælges ved auktion. Men da regjeringen fandt, at det bud, 
som opnaaedes, var langt under værdien, undlod den at 
antage det. Dette viste sig snart at være til landets held; 
thi da driften fortsattes, stødte man strax paa en sølv- 
klump, som veiede 77 2 centner, og siden har verkets 
jevne aarlige udbytte bevist, hvor nyttig denne regjerings- 
handling var. 

I aaret 1835 begyndte man paany at ruste sig fra 
begge sider til kampen om den norske forfatning. Navnlig 
gjorde Karl Johan sig utrolige bestræbelser for at drive 
ophævelsen af grundlovens § 79 igjennem og skaffe konge- 
magten absolut veto. Han begyndte med at vise nord- 
mændene imødekommenhed, idet han gav efter for et ønske, 
som storthinget gang paa gang havde udtalt. Den 13de 
april 1835 forordnede han, at et medlem af det norske 
statsraad altid skulde være tilstede, naar diplomatiske 
sager, som angik Norge, foredroges af udenrigsministeren. 

Valgene til storthinget omfattedes med levende in- 
teresse af det hele folk. Nordmændene havde oftere ytret 
misfornøielse med, at kongen sluttede sig altfor meget til 
den russiske politik. Ved de nye storthingsvalg udeluk- 
kedes derfor alle ældre medlemmer, som man ikke til- 

troede mod og sikkerhed nok til i et og alt at støtte 
Norges sag. 

Det var let at forudse, at den splittelse i partier, som 
havde fundet sted paa thinget i 1833, vilde gjentage sig 
paa det nye thing. For at bekjæmpe denne bondeoppo- 
sition, der havde sine organer i ^Statsborgeren" og „Mor- 
genbladet", sluttede ved udgangen af 1835 en del unge 
mænd, tilhørende den welhavenske kreds, sig sammen og 
stiftede bladet „Den Konstitutionelle" . Som navnet antyder, 
skulde dets formaal være at værne om den aand, som 
havde affødt grundloven. Men da dets stræben fornem- 
melig gik ud paa at modarbeide norskhedsiveren, medens 
det i alt væsentligt stillede sig paa kongemagtens side, 
kom det kun til at føre en hensygnende tilværelse uden 
rod i folket. 

6* Storthinget i 1836 traadte som sedvanligt sammen 
den Iste februar. Dets mest fremragende medlemmer var 
— foruden bønderne Ueland, Haakenstad og Faukald — 
amtmændene Blom og Weidemann, assessorerne Rye og 
Sørensen, sorenskriverne Falsen og Borchsenius og høieste- 
retsadvokat Jonas Anton Hielm. Allerede fra første færd 
af viste thinget tilstrækkelig, af hvilken aand det besjæ- 
ledes. Da de kongelige grundlovsforslag den 19de februar 
overbragtes thinget, foreslog Hielm, at de strax skulde 
tåges under behandling i stedet for at oversendes en ko- 
mite til indstilling. Dette skede. Karl Johans grundlovs- 
forslag forkastedes, og i stedet for at bruge udtrykket 
„bifaldes ikke", der var det sedvanlige ved forkastelsen 
af de kongelige forslag, betjente man sig denne gang af 
det ved private forslag sedvanlige udtryk „henlægges". 

Under storthinget i 1833 var der af regjeringen bleven 
fremsat et forslag til ordningen af det kommunale selv- 
styre; men dette blev forkastet. Kongen lod da en kom- 
mission udarbeide et nyt udkast til lov om formandskaber 
saavel i byerne som paa landet, og dette blev forelagt 

storthinget i 1836. Men bondepartiet med Ueland i spidsen 
satte sig herimod og truede med at drive igjennem et 
andet forslag, der aabnede landdistrikterne større fordele. 
Paa samme tid blev der for odelsthinget indbragt et 
forslag til lov om det norske handelsdag. Ifølge dette 
skulde handelsdaget have samme udseende, som resolu- 
tionen af 1821 bestemte; efter en vis tids udløb skulde 
det uden indskrænkning kunne bruges paa alle farvande. 
Kristiania bys repræsentanter foreslog ligeledes at indgaa 
til kongen med en adresse, hvori man androg om at faa 
et mere nationalt orlogsflag, og at flere unionelle anlig- 
gender maatte ordnes paa en bedre maade. Konstitutions- 
komiteen indstillede begge forslag til vedtagelse af stor- 
thinget. Men inden sagen kunde komme under behand- 
ling, blev den forpurret ved en uventet begivenhed. 



7* Storthingets oplesning. Rigsretssagen mod stats- 
minister Løvenskiold. Under storthingets hele samvær 
havde Karl Johan været meget ilde tilmode. I thingsalen 
havde alle embedsmænd, deriblandt ogsaa de militære, 
aflagt sine uniformer under møderne, og han saa heri en 
tilkjendegivelse af, at de ikke paa en gang kunde opfylde 
de pligter, man skyldte kongen og grundloven. 17de mai 
var af storthingets medlemmer bleven feiret paa en meget 
opsigtvækkende maade. Kommandanten paa Akershus, 
oberst Hagemann, havde ved samme anledning ladet mi- 
litærmusiken drage gjennem gaderne og modtog offentlig 
taksigelse derfor. Faa dage efter blev han afskediget. I 
garnisonskirken havde Henrik Wergeland i sin forbøn for 
kongehuset benævnt kongen Karl III, — et udtryk, som 
Karl Johan næsten betragtede som høiforræderi. Alt dette 
bidrog til at sætte ham i misstemning. Den russiske re- 
gjering trængte nu ind paa ham, at han under disse for- 
hold ikke længere skulde tillade storthinget at sidde sam- 
men. Statsminister Løvenskiold var enig med ham i, at 
dette skridt maatte tåges. De to øvrige statsraader i Stock- 

holm, Fasting og Holst, fraraadede det derimod paa det 
bestemteste, uden at kongen dog vilde lytte til deres raad. 

Den 6te juli indtraf i Kristiania en kurer, der bragte 
med sig den kongelige ordre om thingets opløsning. Stats- 
raad Collett, der var regjeringens første medlem, lod sam- 
menkalde statsraad til den følgende morgen, men sendte 
strax bud efter storthingets præsident og budgetkomiteens 
formand og forkyndte dem, hvad der i statsraadsafdelingens 
møde var passeret. Han haabede, at storthinget vilde be- 
nytte den tilbageværende tid til at bringe budgettet i stand. 
Men heri tog han feil. Storthinget indgik i stedet med en 
adresse til kongen, og paa grundlag af de oplysninger, 
som statsraadet blev nødt til at afgive, besluttede det, at 
statsminister Løvenskiold skulde sættes under tiltale for 
rigsret. 

Efterat storthinget til fastsat tid var bleven opløst, 
traadte rigsretten sammen. Den dømte den 8de septbr. 
s. a. statsminister Løvenskiold til at bøde til statskassen 
1000 spd., og disse betalte han med stor værdighed. 



8* Wedel- Jarlsberg udnævnes til statholder. Det 
overordentlige storthing 1836—37. Da Karl Johan fik 
efterretning om, at storthinget havde besluttet rigsretstiltale 
mod statsminister Løvenskiold, blev han yderst forbitret; 
thi han ansaa dette skridt for et angreb paa de kongelige 
rettigheder. Det vårede dog ikke meget længe, før han 
.gjenvandt sin sædvanlige sindighed. Da han troede, at 
forviklingerne i Norge for én væsentlig del hidrørte fra, 
at statholderposten stod ledig, besluttede han sig til atter 
at besætte den. Hans valg faldt paa den tidligere stats- 
raad Herman Wedel- Jarlsberg, der ogsaa erklærede sig 
villig til at overtage embedet. 

Statsraad Jonas Collett, hvis forhold under storthingets 
opløsning havde vakt kongens høieste mishag, maatte nu 
træde tilbage, hvorimod statsminister Løvenskiold, der paa 
samme tid indgav afskedsandragende, forblev staaende. 



Digitized by 



Google 



75 

Da kongens hidsighed havde lagt sig noget, lod han 
storthinget paany sammenkalde til en overordentlig sam- 
ling (15de oktober 1836— 25de januar 1837). Her var 
stemningen vistnok mindre lidenskabelig; men i det hele 
tåget viste thinget sig ikke mere ettergivende end før. 
Flere vigtige lovforslag vedtoges. Blandt disse maa merkes 
afskaffelsen af de endnu bestaaende landskatter og loven 
om formandskaber i byerne og paa landet.*) Medens 
man hidtil ikke havde set sig istand til at afse større 
pengesummer til sjøforsvaret (i 1833 saaledes kun 166,000 
spd.), bevilgede man nu næsten 340,000 spd. dertil, saa 
den norske marines grundlæggelse kan regnes fra denne 
tid. Da det spurgtes, at thingets opløsning stundede til, 
samledes medlemmerne den 23de januar og vedtog en af 
Kaptein Herman Foss forfattet adresse, hvori de trængte 
paa, at Norge i politisk henseende maatte sættes paa 
samme fod som Sverige. 



9* Frigivelsen af det norske handelsfLag. I denne 
adresse til kongen udtalte storthinget, at det norske folk 
i det unionsflag, som man paa længere farter maatte betjene 
sig af, saa en for nationalfølelsen saarende tilsidesættelse 
af Norges retmæssige krav. De saakaldte røverstater var 
nu ikke længere saa frygtelige, som de engang havde 
været. I 1830 havde franskmændene erobret Algier, 
og i Tunis og Tripolis herskede der indre uroligheder. 
Kun Marokko ansaas endnu for lige farligt, og med dette 
rige aabnede kongen derfor underhandlinger. Imidlertid 
viste det sig snart, at denne frygt var aldeles ugrundet. 
Thi de erklæringer, som indhentedes fra fremmede sjøfor- 
sikringsselskaber, generalkonsulen i Tanger o. fl., gik en- 
stemmig ud paa, at der ikke længere var nogen fare ved 
at lade norske skibe seile hvorsomhelst under norsk flag 
og uden tyrkisk søpas. Den norske regjering sluttede sig 



*) Se tillæg III. 

kraftig til storthinget, og ved resolution af 1 1te april 1838 
blev det tilladt, at det norske flag brugtes valgfrit med 
unionsflaget. Hinsides kap Finisterre skulde staten dog 
intet ansvar overtage, om det norske flag led overlast, saa 
længe det ikke var anerkjendt af den marokkanske stat. 
Det norske folk hilsede med jubel denne resolution om 
„flagets frigjørelse", tiltrods for at den ikke indeholdt nogen 
endelig ordning. Man ophørte med at løse tyrkiske sø- 
pas, og det viste sig, at der ikke var nogen fare for- 
bunden med at bruge det nationale flag i Middelhavet. 



10* Karl Johans ophold i Norge 1838—39. Stor- 
thinget i 1839. I Stockholm forefaldt der i aaret 1838 
temmelig voldsomme optrin, der bragte den gamle konge 
til at gribe til vaaben mod indbyggerne i sin egen hoved- 
stad. *) De frisindede stockholmske aviser gik kongen og 
regjeringen nær ind paa livet med sine sigtelser og bebrei- 
delser. Træt af alt dette reiste Karl Johan ved udgangen 
af 1838 til Kristiania, hvor han uafbrudt opholdt sig i 5 
maaneder. Det var hans længste besøg her i landet. I 
denne tid førtes rigsstyret i Sverige af en tilforordnet re- 
gjering med kronprins Oskar i spidsen. 

Under sit ophold her modtog Karl Johan utallige be- 
viser paa, hvor inderlig af holdt han personlig var af folket 
og ikke mindst af dem, som havde optraadt skarpest mod 
hans forskjellige regjeringshandlinger. Paa sin side søgte 
han ogsaa paa forskjellige maader at gjøre godt igjen, 
hvad han i overilelse havde gjort galt. 

Dette viste sig ogsaa, da storthinget i 1839 traadte 
sammen. Under dets samvær (Iste februar— 15de august) 



*) En af kongen og hoffet lønnet avisskriver M. J. Crusen- 
stolpe var bleven misfornøiet over, at Lan ikke fik saa store 
pengesummer til sin raadighed, som han behøvede. I sin 
harme anfaldt han statsraadet og kongen i smædeskrifber 
og blev for sin skrivemaade dømt til fæstningsstraf. Dette 
foraarsagede optøierne. 

herskede der det bedste forhold til kongemagten, skjønt 
det lige saa lidt nu som før vilde antage de kongelige 
grundlovsforslag. Storthinget i 1839 fattede beslutning om 
opførelsen af universitetsbygningerne i Kristiania. Dette 
storartede bygværk, som blev paabegyndt i 1841 og 
fuldendt 1854, kostede ialt 247,000 spd. 



Il* Den første unionskomite. I sin adresse af 24de 
januar 1837 havde storthinget fremhævet, hvor nød vendigt 
det var for nordmændene at se sine diplomatiske anliggen- 
der forsvarligen røgtede. Det udtalte tillige, at det i reso- 
lutionen af 13de april 1835 kun kunde se en forberedelse 
til, at fuldstændigere foranstaltninger i denne henseende 
vilde blive trufne. I den samme adresse havde man ogsaa 
fremhævet spørgsmaalene om unionsflaget, det norske rigs- 
vaaben og dets anbringelse paa svenske mynter og em- 
bedssegl samt om kongens titulatur. Det saa en lang 
stund ud til, at der ikke vilde blive tåget noget hensyn 
til denne frimodige henvendelse. Men strax før storthinget 
traadte sammen, blev der den 30te januar 1839 nedsat en 
komite, bestaaende af 4 norske og 4 svenske medlemmer, 
der skulde træde sammen i Stockholm for at afgive be- 
tenkning og forslag angaaende disse unionelle spørgsmaal. 
Om forandring i den kongelige titulatur vilde Karl Johan 
dog intet høre, og han unddrog derfor udtrykkelig dette 
spørgsmaal fra komiteens behandling. De fire nordmænd 
var statsraad Peter Motzfeldt, storthingspræsident, provst 
Riddervold, admiral Muller og general Mansbach. 

Unionskomiteens møder begyndte midt i september 
1839, men blev allerede i mai maaned det følgende aar 
indstillede indtil videre. Først i oktober 1841 traadte den 
paany sammen. I mellemtiden blev der fra den norske 
statsraadsafdeling i Stockholm vakt motion om, at der 
skulde foretages en gjennemgaaende revision af forenings- 
akten. Men den norske regjering fandt en saadan omar- 
beidelse ufornøden. Den samme opfatning havde ogsaa 

flere af unionskomiteens medlemmer, der fandt, at de 
unionelle anliggender fra norsk side maatte behandles med 
stor varsomhed. Men da denne anskuelse fandt megen 
modbør, udtraadte Motzfeldt, Riddervold og Muller i 1840 
af komiteen og erstattedes af amtmand Falsen, oberstløit- 
nant Herman Foss og marinekaptein O. W. Erichsen. 
Denne nye komite fik i december 1843 paalæg om at 
gjennemgaa rigsakten i dens helhed, kun med den ind- 
skrænkning, at de for foreningen opstillede grundsætninger 
ikke i nogen maade maatte fraviges. Men inden dens 
indstilling blev færdig, havde forholdene i de forenede 
riger gjennemgaaet en betydelig forandring. 



12* Norske kirkeforhold 1814—1840. I den norske 
kirke betegner de aar, som ligger mellem 1814 og 1840, 
en overgangstid. Omslaget fra det rationalistiske og supra- 
naturalistiske standpunkt til en mere levende kristentro 
foregik kun gradvis, men sikkert. Hertil bidrog det meget,, 
at de theologiske lærerembeder ved universitetet besattes 
med varmt troende mænd som Svend Borchmann Hersleb 
(f 1836) og Stener Johannes Stenersen (f 1835). Den 
nye slægt af prester, som de uddannede, og som afLøste 
efterhaanden de gamle rationalister, var for en ikke ringe 
del udgaaede fra de lag, hvor Hauge og hans venner 
havde virket. Men det vårede længe, før de dannede 
klasser forstod denne forkyndelse af ordet. I byerne stod 
saaledes kirkerne indtil langt ud i tretiaarene saagodtsom 
tomme, og man betragtede gjerne presterne af den nye 
skole som sværmere. 

For at fremme bibelkundskaben blandt folket stiftedes 
i 1816 det norske bibelselskab og selskabet for kristelige 
undervisnings- og andagtsbøgers udgivelse. 

I de hundrede aar, som var hengaaede siden Thomas 
v. Westens død, havde der kun været draget liden omsorg 
for kristendommens forkyndelse blandt finnerne, og disse 
var derfor faldne tilbage til hedenskabet. Nils Vibe Stock- 



Digitized by 



Google 



79 

fleth gik da som prest til Finmarken, hvor han 1825 — 39" 
virkede med utrættelig iver for finnernes oplysning og 
dannelse og udgav skrifter i deres sprog. 



18* Statholderskifte. Under et ophold i Wiesbaden 
døde statholderen Grev Wedel- Jarlsberg den 27de august 
1840. Han havde sit hele liv igjennem været et slaaende 
bevis paa sandheden af den gamle sætning, at folkegunst 
og fyrstegunst er lige ustadige. Ved hans død følte imid- 
lertid baade konge og folk, hvilket stort tab de havde 
lidt, og sorgen over hans bortgang var derfor almindelig. 

Det vårede en stund, før statholder-embedet blev besat 
efter grev Wedel. Thi der herskede sterk tvivl, om em- 
bedet skulde besættes med en svenske eller nordmand. 
Endelig bestemte kongen sig for det sidste, idet han den 
27de februar 1841 udnævnte statsminister Severin Løven- 
skiold. Men embedet var meget ilde likt af nord- 
mændene, og det had, som fulgte det, overførtes paa dets 
indehaver. Siden opløsningen af storthinget i 1836 havde 
Løvenskiold desuden havt liden sympathi hos folket. 



14» Storthinget i 1842. A. M. Schweigaard. En 

særegen stilling i vort lands historie indtager 1842-aars 
storthing, der sad samlet fra Iste februar til 17de sep- 
tember. Af dets beslutninger kan især merkes ophævelsen 
af konventikelplakaten af 1741 ; regjeringen havde sat sig 
imod det til det yderste, saa storthinget maatte trumfe 
beslutningen igjennem. Den i 1828 nedsatte kriminallov- 
kommission havde allerede flere aar tilbage fremlagt ud- 
kast til en ny straffelov; men først nu blev det vedtaget 
af thinget. Den væsentligste fortjeneste for dette udmer- 
kede arbeide tilkommer vistnok statsraad J. H. Vogt; 
men høiesteretsadvokat (senere statsraad) Fredrik Stang 
har ogsaa havt andel deri. Landets finansielle stilling 
havde ved denne tid ogsaa bedret sig saa vidt, at Norges 

banks sedler kunde indløses i sølv efter sit fulde paa- 
lydende. 

Som repræsentant for hovedstaden fremmødte pro- 
fessor Anton Martin Schweigaard for første gang paa dette 
thing. Hans navn er gjennem en lang række af aar 
knyttet til de mange forbedringer paa det økonomiske 
omraade, som er bleven Norge til del siden begyndelsen 
af firtiaarene. I 1839 nedsatte regjeringen en kommission 
til at gjennemgaa og revidere toldloven af 1824. I denne 
kommission fik Schweigaard sæde, skjønt han kun var 
lidt over 31 aar gammel. Den gamle toldlov, der helt 
igjennem som Norges næringslovgivning overhovedet var 
bygget paa merkantil-systemets grundsætninger, blev under 
Schweigaards hænder fuldstændig omgjort efter frihandels- 
principet. De nye theorier, hvis talsmand Schweigaard 
først var hertillands, stødte paa sterk modstand, ikke 
mindst hos bønderne, og man ansaa ham ved hans frem- 
træden som et revolutionært, uroligt hoved. Dette viste 
sig snart ikke at være tilfældet; paa alle andre omraader 
var Schweigaard dels det rolige fremskridts mand, dels 
saa udpræget konservativ, at hans modstandere paa thinget 
endog beskyldte ham for at være en tilhænger af den 
enevældige kongemagt. 

Frugterne af Schweigaards virksomhed viste sig snart. 
Foruden den reform af toldbeskatningen, som allerede paa 
thinget i 1842 tog sin begyndelse, havde han ogsaa en 
væsentlig andel i, at de baand, som hvilede paa handelen 
i byerne, blev løste ved loven af 8de august 1842. Det 
forberedende skridt til denne merkelige forandring var 
imidlertid tåget paa thinget i 1839 ved laugsvæsenets be- 
grænsning. 

15* Karl Johans død. Samme dag, Karl Johan 
fyldte sit 80de aar, fik han sin helsot. I firti dage 
svævede han mellem liv og død, indtil det løstes op for 
ham den 8de marts 1844. 

Faa historiske personligheder er bleven saa forskjellig 
bedømte som Karl Johan. Franskmændene, der gaar op 
i beundring for Napoleon I, anser ham som en forræder. 
Men sandheden er, at han ligeoverfor hans tyranni 
indtog en uafhængig mands standpunkt. Som keiser- 
dømmets marskalk var han bleven sin ungdoms, revo- 
lutionsgeneralens, idealer tro. Anderledes stillede forholdet 
sig, da skjæbnen satte ham i spidsen for to nationer, hvis 
historiske udvikling han ikke kjendte, og for hvis sprog 
og folkekarakter han var fremmed sit hele liv. Omgiven 
af øretudere og smigrere og inderlig gjennemtrængt af 
overbevisningen om sit eget umistelige værd kom han 
snart til at indtage den samme stilling overfor sine folk, 
som udlandets samtidige fyrster indtog. Han ansaa sin 
egen dygtighed, som han skyldte erhvervelsen af to 
kroner, for jevngod med deres legitime fødsel. Derfor 
taalte han heller aldrig noget angreb paa sine folks uaf- 
hængighed, men forstod stedse ved en bestemt optræden 
at afvende de farer, som truede ham fra udlandets for- 
bundne fyrster. At han under disse omstændigheder for 
frem mod sine egne lovlydige folk snarere som en vold- 
som soldat end som en konstitutionel konge, kan derfor 
lade sig forklare og tildels endog undskylde. 

For det norske folks udvikling var overgangstiden 
1814—1844 af overordentlig stor betydning. Under kon- 
gens idelige angreb paa grundloven samlede folket sig til 
enig modstand. Denne lagde hindringer i veien for, at et 
aristokratisk embedsmandsvælde fik raaderum til at danne 
sig; men den hele nation modnedes jevnt til politisk 
selvstændighed og kunde efterhaanden optræde mod konge- 
magtens overgreb i tæt sluttet fylking. Under Karl Johans 
eftermands styre, da de fornemste hindringer for en friere 
udvikling var fjernede, kunde det konstitutionelle liv derfor 
skyde saa meget hurtigere fart. 

Karl Johans billede kan imidlertid ikke tegnes alene 
efter de mere eller mindre gode handlinger, som hans 

regjering i en vanskelig overgangstid affødte. Der maa 
ogsaa tåges tilbørligt hensyn til hans vindende person- 
lighed. Hans fyrige gaskognerblod brusede hurtig op og 
bragte ham til at gjøre sig skyldig i uoverlagte ord og 
handlinger; men hans vrede var aldrig af lang varighed. 
Naar den var gaaet over, lagde han altid an paa at for- 
sone den, han i hidsighed maatte have stødt og saaret. 
Et vakkert træk i hans karakter er ogsaa den storartede 
gavmildhed, som han ved enhver anledning, privat saa 
vel som offentlig, udviste. Under sin regjeringstid skal 
han saaledes have skjænket ikke mindre end 86,000 spd. 
til velgjørende indretninger i Norge, og meget mindre kan 
vel heller ikke den understøttelse anslaaes til, som han 
ofrede paa private. 

Hans dronning Desideria, der var datter af en rig 
kjøbmand i Bordeaux, overlevede ham til den 17de de- 
cember 1860 og opnaaede en alder af 80 aar. 

Sjette afsnit. 

1844-1859. 



1. Kong Oskar Fs personlighed. Ved Karl Johans 
død var thronfølgeren, Oskar 7, allerede 45 aar gammel. 
I Norge havde han to gange, i. 1824 og 1833, været vice- 
konge; men forøvrigt havde han øvet meget liden indfly- 
delse paa regjeringens anliggender. Den gamle konge, 
som helst vilde styre selv, nærede ikke rigtig tillid til 
ham; thi han ansaa ham for at være altfor frisindet. 
Den tid, kronprinsen saaledes fik for sig selv, anvendte 
han til at erhverve sig omhyggelige kundskaber paa 
næsten alle omraader. Paa samme tid optraadte han som 
forfatter. Saaledes udgav han flere militærvidenskabelige 
og nationaløkonomiske skrifter, der vakte stor opsigt. 
Hans bog n Om straff och straffanstalter" , som blev oversåt 
paa flere sprog, vidner ligesaa meget om hans grundige 
kjendskab til de nyere anskuelser om straffelovgivning og 
fængselsvæsen som om hans milde, menneskevenlige 
hjertelag. De skjønne kunster havde en heldig dyrker i 
ham; i sin ungdom havde han lagt sig efter malerkunsten, 
og flere tonestykker, der bærer hans navn, vidner om 
musikalsk begavelse. 

Under den vanskelige stilling, som Oskar I havde 
indtaget midt imellem sin mistroiske fader og et uroligt 
oppositionsparti, dér stundede efter hans thronbestigelse, 
havde hans karakter antaget en sterk grad af tilbage- 

holdenhed. Skjønt han havde et friere blik for det beret- 
tigede i folkets krav, holdt han i virkeligheden lige saa 
strengt paa den kongelige magt som faderen. Man vilde 
derfor bebreide ham, at han stundom ved regjerings- 
beslutningerne undlod at tåge tilbørligt hensyn til sine 
ansvarlige raadgiveres meninger. 

I aaret 1846 tænkte kong Oskar paa at lade sig 
krone i Norge. Biskopen i Throndhjems stift, H. Ridder- 
vold, udtalte da sterk tvivl om, hvorvidt ogsaa dron- 
ningen, der var katholik, burde krones. Dette foranledi- 
gede meget skriveri i aviser og tidsskrifter, og følgen blev 
da den, at kongen opgav' kroningen ogsaa for sit ved- 
kommende. 



2. Kong Oskar Vs „morgengave". Saa lidet kjendte 
nordmændene endnu til den tause, indesluttede thronfølger, 
at den norske statsraadsafdeling i Stockholm endog troede, 
at han kun med visse indskrænkninger i folkets frihed 
vilde antage grundloven. Den havde derfor fundet det 
nødvendigt at træffe aftale, om en saadan mulighed skulde 
indtræffe. Men denne frygt svandt snart. Samme dag, 
han overtog kronen, erklærede han, at Norges navn skulde 
nævnes først i alle dokumenter, som vedkom dette lands 
indre bestyrelse. Kort efter lod han unionskomiteen 
forelægge sin betænkning om det norske rigsvaaben 
og unionsflaget. Kongen omfattede den hele sag med 
levende interesse, og ved resolution af 20de juni 1844 
blev det bestemt, at Norge saavelsom Sverige skulde have 
hver sit nationale flag som orlogsflag med unionsmerket 
i den øverste firkant nærmest stangen. Paa samme 
tid blev det ogsaa fastsat, at begge rigers handelsflag 
skulde optage unionsmerket. Kun de skibe, som førte 
det saaledes forandrede flag, skulde have krav paa beskyt- 
telse og bistand af de norske og svenske gesandtskaber 
og konsuler. I Norges rigsvaaben blev der (8de juli s. a.) 
foretaget den forandring, at løven fik en opreist holdning 

med en stridsøkse i stedet for en krummet hellebard. Det 
kan dog være tvilsomt, om rigsvaabenet derved fik sit 
rette, oprindelige udseende. 

Forandringen af handelsflaget hilsedes vistnok med 
jubel af mange af nordmændene; men der var dog flere, 
hvem den ikke huede. Navnlig var der i byerne norden- 
fjelds ikke faa skibsrederier, som lod sine skuder seile 
under det i 1838 frigivne norske flag. 



3. Det Løvenskiold- Vogtske ministerium. Da kong 
Oskar I besteg thronen, foregik der ihgen anden for- 
andring i det ministerium, som havde omgivet hans fader, 
end den, døden og alderdomssvækkelsen medførte. Men 
i de leclige pladse rykkede yngre mænd op, der dels ved 
sin storthingsfærd, dels ved anden offentlig virksomhed 
havde vundet almindelig tillid hos folket. I 1845 ind- 
traadte saaledes oberstløitnant Herman Foss i raadet; han 
var en fuldblods repræsentant for den embedsmands- 
opposition, der i tyve- og treti-aarene havde søgt at hævde 
storthingets selvstændighed. Men han blev paa grund af 
sygdom ikke staaende længe i sin nye stilling. Ved 
resolution af 16de juli 1845 oprettedes departementet for 
det indre, hvis bestyrelse længere ud paa aaret blev lagt 
i den 35-aarige dygtige høiesteretsadvokat Fredrik Stangs 
hænder. I ham ventede man en virkelig fremskridtsmand 
med forstaaelse af tidens krav. Endnu større forvent- 
ninger knyttede sig om muligt til de to mænd, som i 
1848 kaldtes til kongens raadsbord, Ser en Anton Sørensen 
og Hans Riddervold, der begge som medlemmer af oppo- 
sitionen og som fremtrædende storthingspræsidenter havde 
tildraget sig opmerksomhed. Men folkets mening om dem 
skuffedes, idet de begge ganske traadte i sine nye kolle- 
gers fodspor. Sørensens popularitet forsvandt snart, og 
Riddervolds navn knytter sig nærmest til den klogskab 
og seighed, hvormed han forstod at hindre] enhver fore- 
slaaet reform inden det norske kirkesamfund. Som helhed 

betragtet var ministeriet besjælet af den samme strengt 
konservative aand som i Karl Johans dage, om der end 
var indtraadt forandringer inden dets personale. 



4. Expeditionen til Marokko. Den første gang det 
norske orlogsflag tonedes fra norske orlogsskibe i Middel- 
havet, var i aaret 1844, da fregatten Frey a og korvetten 
Nordstjernen i forening med en svensk og dansk eskadre 
sendtes til den marokkanske kyst. Den algierske emir 
Abdel-Kader havde efter sit fædfelands erobring af fransk- 
mændene søgt tilflugt hos keiseren af Marokko, af hvem 
han fik hjælp til at fortsætte krigen mod sine fiender. 
For at tvinge keiseren til at unddrage ham sin under- 
støttelse sendte franskmændene* og] spanierne en flaade 
til Tanger og Mogador. De nordiske magter fandt dette 
tidspunkt beleiligt til at befri sig for den tribut, som de 
hidtil havde maattet betale til Marokko, og sendte derfor 
krigsskibe derhen. Denne optræden førte til, at der den 
5te april 1845 sluttedes en overenskomst med Marokko, 
hvoretter den tribut, som Sverige hidtil havde svaret til 
denne stat, ganske og aldeles bortfaldt. 



5. Rigsretssagen mod statsraad Vogt. I 1845 be- 
sluttede odelsthinget, at statsraad Vogt skulde sættes 
under tiltale for rigsret. Han havde nemlig bevirket en 
kongelig resolution, hvorved en storthingsbeslutning an- 
gaaende nedsættelse af toldprocenterne for Stavangers og 
Drammens toldinspektørembeder negtedes sanktion. Derhos 
havde han tilraadet en midlertidig anordning angaaende 
indførselstold paa raajern og gammelt jern. Men rigsretten, 
hvis dom afsagdes den 8de november 1845, frikjendte 
ham aldeles, idet den for den sidste anklageposts ved- 
kommende gik ud fra, at en efter omstændighederne ikke 
tilregnelig misforstaaelse af grundloven var tilstede. I et 
kongeligt diktamen af 29de november 1845 erklærede 
kongen og regjeringen imidlertid, at de ikke erkjendte 

rigsrettens berettigelse til ved grundlovsfortolkninger at 
forrykke grænsen mellem statsmagternes myndighed. 



6. Skandinavismen. Allerede i Karl Johans levetid 
var tanken om en gjenforening af de tre nordiske riger 
opstaaet hos enkelte mænd. Man saa hyppigere og hyp- 
pigere en samvirken af nordens lærde og forfattere. I 
Goteborg samledes saaledes i 1839 det første naturforsker- 
møde, der grundlagde de skandinaviske naturforskeres 
selskab. Dette har siden skiftevis holdt sine møder i 
nordens tre hovedstæder. I juni 1843 aflagde de danske 
studenter i følge med lundenserne et besøg i Upsala. 
Deres fører paa færden var Karl Ploug, der aaret i for- 
veien havde udtalt sin politiske tro i følgende spaadom: 

Atter det skilte 
bøier sig sammen; 
engang i tiden 
vorder det et; 
da skal det frie 
mægtige norden 
føre til seier 
folkenes sag. 

Efter hjemkomsten til Kjøbenhavn stiftedes paa for- 
anledning af H. N. Clausen det skandinaviske selskab, 
hvis formaal var at virke for en sammenslutning af de 
nordiske folk i literær og økonomisk henseende og op- 
rettelse af gjensidigt forsvarsforbund. Lignende foreninger 
grundlagdes i den nærmeste tid i Upsala og andre steder 
i norden. To aar efter fandt det andet store studentertog 
til Kjøbenhavn og Lund sted. Dette møde, hvori ogsaa 
studenterne fra Kristiania deltog, fik en afgjort politisk 
karakter. I Kjøbenhavn formaaede den veltalende Orla 
Lehmann den akademiske ungdom til at aflægge løftet 
om med liv og blod at bevare Slesvig for norden. Tre 
aar efter skulde et nyt stevne holdes i Kristiania; men 
da havde kjøbenhavnerne faaet forfald. 

7. Forholdet til Danmark under den første sles- 
vigske krig. Nationalitetsprincipet, den store politiske 
grundsætning i vort aarhundrede, kom især til orde i det 
bevægede aar 1848. Paa samme tid, som arbeiderne 
reiste sig og forlangte sin ret, krævede ogsaa folkene 
rundt om i Europa national selvstændighed og nationalt 
styre. Saaledes traadte repræsentanter fra de tyske stater 
sammen til et rigsmøde i Frankfurt ved Main. Det ud- 
rettede vistnok ikke noget, som havde betydning for 
samtiden; men det lagde dog den grundvold, hvorpaa det 
tyske rige senere byggedes. I nær sammenhæng med 
rigsmødet stod slesvig-holstenianismen eller forsøget paa 
af hertugdømmerne Slesvig og Holsten at grundlægge en 
ny stat under den augustenborgske linie af den olden- 
borgske kongeslægt. Denne bevægelse gik stik mod 
nationalitetsprincipet, forsaavidt som den vilde skabe en 
stat af to uensartede bestanddele. Thi Slesvig var op- 
rindelig en del af det danske rige lige saa sikkert, som 
Holsten var tysk. Men reisningen fandt støtte baade 
hos frankfurter-mødet og hos preusserkongen Fredrik 
Vilhelm IV, som nu stod fuldstændig under berliner- 
pøbelens kommando. Med bistand af preussiske og andre 
tyske hjælpetropper slog den slesvig-holstenske oprørshær 
danskerne ved Slesvig (23de april 1848) og trængte dem 
tilbage til Dybbøl og Als. Den preussiske general Wrangel 
gjorde derpaa et indfald i Jylland, men maatte snart over 
hals og hoved trække sig tilbage; thi keiser Nikolaus af 
Rusland, som var lei over de stedfundne revolutioner, sendte 
den preussiske konge et brev om, at den tyske hær 
skulde ud af Jylland. 

I Norge og Sverige havde skandinavismen beredt 
stemningen for Danmarks sag. Flere hundrede norske 
og svenske ynglinger strømmede til den danske hær, og 
allerede i kampen ved Dybbøl ofrede flere af dem sit blod 
for Danmarks ære. 

Fra den danske konge Fredrik VII fik kong Oskar 

anmodning om hjælp. Da han ansaa Danmarks sag for 
at være hele nordens, sendte han strax en note til hoffet 
i Berlin. I denne erklærede han, at han vilde sende et 
armékorps til Fyen eller en anden af de danske øer for 
at bistaa danskerne, om tyskerne trængte frem nordenfor 
Slesvig. I begyndelsen af sommeren 1848 sammendroges 
i Skaane en betydelig troppestyrke, hvoraf 5000 mand 
førtes over til Fyen for at være ved haanden, om tyskerne 
faldt ind i Jylland. Det lykkedes dog kong Oskar efter 
langvarige underhandlinger den 26de august 1848 at faa 
i stand en vaabenstilstand paa 7 maaneder mellem Dan- 
mark og Preussen, og nu droges de norske og svenske 
tropper tilbage. 

Fiendtlighedérne begyndte paany vaaren 1849. I 
begyndelsen havde danskerne uheld med sig og led 
nederlag! De tråk sig da tilbage til fæstningen Fredericia 
og gik derfra over til Fyen. Slesvig-holstenerne kring- 
satte Fredericia. Men besætningen her fik undsætning af 
general Rye, der var nordmand af fødsel. Kort efter 
gjorde danskerne udfald og slog fienden aldeles; men Rye 
faldt med en stor del af sit mandskab (6te juli 1849). 
Denne seir havde en ny vaabenstilstand til følge, og under 
denne skulde Syd-Slesvig holdes besat af preussiske, men 
Nord-Slesvig af neutrale norsk-svenske tropper. Herpaa 
fulgte aaret efter freden i Berlin (2den juli 1850), hvorved 
preusserne forpligtede sig til ikke at hindre danskerne i 
at kue oprøret i Slesvig. De norske og svenske tropper 
blev nu tilbagekaldte, og efterat slesvig-holstenerne var 
overvundne i slaget ved Isted, hvor nordmanden general 
Schleppegrell faldt, kunde danskerne gjenoprette sin magt 
i Slesvig. Men da de efter berliner-freden ikke havde lov 
til at gaa ind i Holsten, tog de stilling ved Danevirke. 
Slesvig-holstenerne søgte at bryde igjennem ved Fredrik- 
stad, men nordmanden oberstløitnant Helgesen drev dem 
tilbage. Siden rykkede en østerrigsk hær ind i Holsten 
og gjorde ende paa oprøret der. For at tilfredsstille de 

tyske stormagter maatte Fredrik VII gaa ind paa at give 
alle sine stater en helstatsforfatning og love, at han ikke 
skulde slaa Slesvig sammen med Danmark; men paa 
samme tid erklærede han, at forbindelsen mellem Slesvig 
og Holsten skulde være ophævet. 

Ogsaa ad diplomatisk vei søgte kong Oskar af bedste 
•evne at støtte Danmarks sag. Saaledes tiltraadte han 
stormagternes erklæring om opretholdelsen af den danske 
stats enhed (2den august 1850) og anerkjendte londoner- 
protokollen af 8de mai 1852, ifølge hvilken prins Kristian 
af Glucksburg skulde blive den barnløse kong Fredrik VIFs 
eftermand baade i Danmark og hertugdømmerne. 



8. Arbeiderbevægelsen. Den store arbeiderbevæ- 
gelse, som i aaret 1848 fandt sted i Frankrige og Tysk- 
land og etterfulgtes af reisninger over hele Europa, vakte 
ogsaa adskilligt røre i Norge, navnlig i landdistrikterne. 
Allerede om høsten 1848 fik student Markus Thrane en 
agitation i gang. Han reiste om fra by til by, fra bygd 
til bygd, prædikede februarrevolutionens grundsætninger 
og stiftede arbeiderforeninger i hundredevis. I spidsen for 
disse oprettedes en centralbestyrelse i Kristiania. Denne 
indgav 1850, da kongen opholdt sig i Kristiania, et andra- 
gende med en række ønsker, der tilsigtede at bedre 
arbeiderstandens kaar. Flere af disse krav var billige 
nok, og i sit foredrag fremhævede regjeringen, hvad der 
i de sidste aar havde været gjort, og hvad der fremdeles 
vilde blive gjort for den arbeidende klasse. Med dette 
svar fandt centralstyrelsen sig dog ikke tilfreds og hen- 
vendte sig i 1851 til det forsamlede storthing. Her var 
flere af medlemmerne gunstig stemte for arbeidernes sag. 
Men da thinget afslog at modtage en deputation fra et i 
Kristiania sammenkaldt arbeidermøde, bestaaende af repræ- 
•sentanter for landets arbeiderforeninger, det saakaldte 
„lillething a , antog bevægelsen en mere radikal karakter. 
Regjering og storthing skræmtes fra at gjøre indrømmelser, 

og man fandt det endog fornødent at kaste flere af førerne 
i varetægtsfængsel. 

Medens disse stedse havde iagttaget et vist maade- 
hold, søgte deres udsendinger ved ophidsende taler at 
fremkalde uroligheder rundt om i landet. Stundom var 
det endog nødvendigt at tilkalde vaabenmagt for at faa 
bevægelsen dæmpet. Saaledes søgte flokke af arbeidere 
at forstyrre retten paa Hønefos („hattemagerkrigen"), paa 
Levanger og i Orkedalen, hvor forskjellige sager vedkom- 
mende arbeiderbevægelsen skulde paakjendes. 

Hist og her søgte man og at bringe Thranes revo- 
lutionære theorier til praktisk anvendelse. I nedre Stjør- 
dalen begyndte saaledes en del af hans tilhaengere at 
nedhugge Skatvoldskoven, som var i en privatmands eie. 
Da forbud nedlagdes, havde dette kun til følge, at de 
huggede ivrigere end før. De blev naturligvis alle straf- 
fede som tyve. I Lesje begyndte prestegaardens hus- 
mænd en vakker dag at udstykke og afgrænse mar- 
kerne. Da presten forlangte en forklaring over denne 
besynderlige adfærd, svarede de: „Vi er her for at fordele 
prestegaarden mellem os, som den egentlig tilhører". 
Men da lensmanden kom efter budsendelse, gav de strax 
afkald paa at gjennemføre de socialistiske theorier. 

Thrane og de øvrige ledere for arbeiderbevægelsen 
blev siddende længe i varetægtsarrest, inden der faldt 
dom i deres sag. De forsvaredes for høiesteret med 
megen veltalenhed af advokat Bernhard Dunker, men blev 
dog dømte til strafarbeide. 

Inden dette skede, havde storthing og regjering dog 
foretaget skridt til at forbedre arbeiderforholdene. Saa- 
ledes udkom 24de september 1851 lov om husmands- 
væsenet, der i en betydelig mon lettede en stor klasses 
byrder. Eilert Sundt fik i en længere aarrække under- 
støttelse af statskassen for at undersøge almuens kaar i 
landets forskjellige egne. Paa samme tid bestræbte man 
sig ogsaa for gjennem tidsskrifter og blade at oplyse 

menigmand. Heldigst i denne henseende var folkeoplys- 
ningsselskabets maanedsskrift «Folkevennen", der med 
sjelden dygtighed styredes af Ole Vig, og „ Almuevennen", 
der udgaves af Kr. Johnsen. 



9. Norges udvikling 1840—1859. Til trods for, at 
det ministerium, som man har givet navn efter dets mest 
fremtrædende medlemmer Løvenskiold og Vogt, paa det 
politiske omraade udfoldede en streng konservatisme, 
foregik samarbeidet mellem statsmagterne i uforstyrret 
endrægtighed uden væsentlige rivninger. Dette havde 
vistnok tildels sin grund i fyrstens udprægede person- 
lighed; men ogsaa regjeringens medlemmer fortjente paa- 
skjønnelse for det oplyste frisind og den dygtighed, hvor- 
med de fremmede landets udvikling og fulgte med tiden. 
De gik ofte i spidsen for fremskridtet og forstod at sikre 
sig dygtige medarbeidere inden den yngre slægt. 

For landets materielle trivsel var kong Oskar Fs 
regjering en lykkelig tid, og der foreligger en mængde 
beviser paa, hvor dygtig de gunstige vilkaar blev ud- 
nyttede. Navnlig viser dette sig paa det omraade, hvor 
indre-departementet under sin energiske chef Fredrik Stang 
greb ind. Landets hovedveie blev i løbet af kort tid 
ombyggede og nye anlagte. I 1851 vedtog storthinget et 
kongeligt forslag om anlægget af en jernbane mellem 
Kristiania og Eidsvold ved Mjøsen, der aabnedes den Iste 
september 1854 og var det første baneanlæg i de forenede 
riger, som var beregnet paa offentlig trafik. Paa samme 
tid spændtes mellem Kristiania og Drammen den første 
telegraftraad, der allerede aaret efter havde en længde af 
1254 kilometer. Brevportoen nedsattes betydelig og blev 
ensartet for det hele land, idet man fulgte de grund- 
sætninger, som over næsten hele Europa havde fremkaldt 
en omvæltning i postlovgivningen. Strømmene blev op- 
rensede, og betydelige kanalarbeider udførtes. Langs 

kysten reistes der en række af fyre, og den private 
dampskibsfart blev understøttet. 

Ogsaa paa andre omraader viste det samme glæde- 
lige fremskridt sig. Til befordring af jordbruget oprettedes 
i 1844 den første landbrugsskole og etterfulgtes snart af 
flere lignende undervisningsanstalter. I 1854 grundlagdes 
den høiere landbrugsskole paa Aas. For at afhjælpe 
kapital trangen oprettedes i 1851 den norske hypothek- 
bank, hvorved landbonæringen fik et kraftigt stød fremad. 
Medens det dyrkede agerland i midten af tretiaarene ud- 
gjorde 143,000 hektarer, udg jorde det i midten af femti- 
aarene 210,000 hektarer. Agerbrugets og fædriftens 
afkastning var paa samme tid steget fra en værdi af 59 
millioner til 104 millioner kroner. Ved hensigtsmæssige 
foranstaltninger og lovbud søgte man tillige at sætte en 
stopper for skovenes vilkaarlige udhugst. 

Efterat den engelske navigationsakt i 1850 var bleven 
hævet, aabnedes der et næsten ubegrænset virkefelt for 
den norske handelsflaade gjennem fragtfarten. I løbet af 
tre aar (1852—55) steg den norske handelsflaades styrke 
fra 160,000 til 200,000 kommercelæsters drægtighed, og 
under krimkrigen strømmede der gjennem den rigdomme 
ind til landet. Saaledes førtes i 1855 ikke mindre end 
2291 ladninger paa 242,000 kommercelæster mellem uden- 
landske havne paa norske skibe. 

Ogsaa landets øvrige næringsveie gik fremad i 
forhold til disse storartede fremskridt. Handelen, der 
i begyndelsen af femtiaarene havde havt en mindre krise 
at gjennemgaa, hævede sig igjen med den tiltagende 
skibsfart. Udførselen af trælast, der i 1846 havde udgjort 
120 tusinde kommercelæster, steg i 1855 op til 300 
tusinde. Til yderligere ophjælp af handelen og søfarten 
sluttedes der med fremmede stater en række fordelagtige 
handelstraktater. Ogsaa den i begyndelsen af firtiaarene 
grundlagte fabrikindustri var i rask opblomstring. 



Digitized by 



Google 



94 

10. De norske statslaan i Oskar I's tid. Ved ud- 

gangen af aar 1847 var den norske statsgjæld saa liden, 
som den aldrig før eller siden har været, idet den ikke 
udgjorde fuldt 2 millioner spd. Heraf var den største del 
uopsigelig og indenlandsk, medens de tidligere optagne 
laan var afbetalte paa 225,000 spd. nær. 

For at skaffe midler til private udlaan optoges i 1848 
et nyt laan paa l 1 /^ mill. spd. hos Hambro og søn. 
Kursen var 91 procent (1,365,000 spd.), renten 4 procent, 
og tilbagebetalingen var fastsat til 30 aar. 

Det næste laan optoges i 1851. Det var paa 1,200,000 
spd. og afsluttedes med Hambro og søn i London og 
Salomon Heine i Hamburg. Kursen var 97 procent, 
renten 4 procent, og tilbagebetalingen skulde foregaa i 
løbet af 30 aar. Det brugtes til dannelse af grundfond 
for hypothekbanken og til dækkelse af statskassens tilskud 
til eidsvoldsjernbanen. 

Ved optagelsen af begge disse laan viste det sig, at 
statens kredit var i stadigt tiltagende. 

Om de to følgende statslaan, der afsluttedes for at 
afløse øresundstolden og afhjælpe den ved krisen i 1857 
fremkaldte pengenød, vil nedenfor blive fortalt. 

I 1858 besluttede det overordentlige storthing, at tre 
nye jernbaner (Lillestrøm — Kongsvinger, Hamar — Elverum 
og Throndhjem— Støren) skulde bygges. Til bestridelse 
af de hermed forbudne udgifter optoges et stort laan paa 
3,600,000 spd. hos Salomon Heine og nordtyske bank i 
Hamburg samt R. Erlanger i Frankfurt til 47 2 procent 
rente og en kurs af 96 procent samt med tilbagebetaling 
i treti aar. En del af dette laan indflød dog i statskassen 
og blev senere anvendt til dækkelse af de almindelige 
statsudgifter. 



11. Lovgivningsarbeidet i kong Oskar Ts tid. 

Storthinget i 1845 ophævede lovkommissionen, og hermed 
var ogsaa ethvert forsøg paa en ligefrem opfyldelse af 

grundlovens tilsagn om en civillovbog afskaaret; men om* 
støbningen af den civile lovgivning blev alligevel efter- 
haanden fortsat, om. end kun i større og mindre dele, 
hvor udbedring tiltrængtes. Saaledes fik man i denne 
tid den ny arvelov (1854), der indførte lige arveret for 
mand og kvinde, og loven om pant- og thinglæsnings- 
væsenet af 1857. Loven af 17de august 1848, der i be- 
tydelig grad indskrænkede brændevinsbrændingen, viste 
sig snart at have en særdeles velgjørende indflydelse paa 
folkets sædelighed og velstand. 

Paa storthinget i 1 845 , blev der fremsat ikke mindre 
end tre forskjellige forslag, der sigtede til indførelsen af 
juryretter. Dette foranledigede, at der bevilgedes et beløb 
af 3000 spd. til reisestipendier for i England og Amerika 
at indhente oplysninger om jury-institutionen. I de føl- 
gende aar bereiste prokurator Aubert og kandidat O. 
Munch-Raeder de lande, hvor juryen dengang var indførL 
Da deres indberetninger forelaa trykte, anmodede stor- 
thinget regjeringen at lade udarbeide er udkast til proces- 
lov, bygget paa jury. Men regjeringen satte sig derimod 
af al kraft. Da nedsatte storthinget i 1854 en parlamen- 
tarisk jurykommission, hvis mest fremragende medlemmer 
var O. G. Ueland og sagfører Johan Sverdrup. Den 
sidste, der i den senere tid skulde spille en saa indgri- 
bende rolle i Norges nyeste historie, var i 1851 for første 
gang fremmødt paa storthinget som repraesentant for 
Larviks by. Ved sin glimrende veltalenhed, sin uover 
• vindelige energi og overlegne begavelse samlede han snart 
om sig et parti, som man har .givet det lidet betegnende 
navn sagførerpartiet, men hvis formaal var at gjennem- 
føre februarrevolutionens ideer i den norske statsforfatning. 
Til trods for, at regjeringen lagde allehaande hindringer i 
veien for kommissionens arbeide, lykkedes det den dog^ 
at fremlægge et lovudkast, som med uvæsentlige ændringer 
blev vedtaget som beslutning af storthinget, men neg- 
tedes sanktion. 

Af andre lovarbeider fra denne tid, der mere eller 
mindre var frugterne af bondepartiets stræben, maa nævnes 
veiloven af 1851, der lagde veivæsenets anliggender i 
kommunalstyrelsens og storthingets hænder, lagrettesloven 
af 1854 og loven af 26de august 1854, hvorved almindelig 
værnepligt overensstemmende med grundlovens bud 
gjennemførtes. Ved disse love havde bønderne tilfulde 
godtgjort sin berettigelse til at indtage den stilling i staten, 
som grundloven hjemlede dem. 



12. Den norske kirke 1840—1850. Fra begyndelsen 
af firtiaarene indtraadte der i det kirkelige liv en sterk 
bevægelse. I aaret 1842 ophævede storthinget den gamle 
konventikelplakat af 1741, der- var bleven saa sørgelig 
misbrugt mod Hans Nilssen Hauge og hans menings- 
fæller. Forslag herom havde været fore paa thingene i 
1836 og 1839 og var vedtaget af dem; men beslutningen 
var bleven negtet sanktion, da universitetet, biskoperne og 
presterne advarede imod den. Efterat konventikelplakaten 
var ophaevet, fulgte der en hel række af skridt i retning 
af religionsfrihed. I 1843 nedsattes en kommission, W 
staaende af professor U. A. Motzfeldt og presterne V. A. 
Wexels og Stenersen, der udarbeidede et udkast til en 
dissenterlov. Denne vedtoges af storthinget i 1845. Alle- 
rede 2 aar i forveien havde katholikerne ved en kongl. 
resolution faaet tilladelse til at holde gudstjeneste efter 
sin skik. I 1851 ophævedes den besynderlige bestem- 
melse i grundloven, der negtede jøderne adgang til riget. 
Forslaget var allerede i 1842 bleven fremsat af digteren 
Henrik Wergeland; men omendskjønt han fik flere af 
nationens bedste mænd med sig, mødte sagen dog sterk 
mpdstand i thinget. 

Venner af Hauges aandsretning slog sig i 1842 sammen 
og stiftede det norske missionsselskab, som i det følgende 
aar udsendte Hans Paludan Schreuder til Syd- Afrika for at 
forkynde evangeliet for de hedenske zulukaffere. Landets 

høvdinger modtog ham med utak, men han tabte dog 
ikke modet til trods for alle trængsler, som mødte ham. 
Fra Norge modtog han efterhaanden flere medhjælpere, 
som udgik fra den missionsskole, selskabet oprettede i 
Stavanger. 



13. Religiøse vækkelser i femtiaarene. I den tid, 
som fulgte paa februarrevolutionen og dens etterdønninger, 
gik der gjennem flere af Europas lande en sterk religiøs 
vækkelse. Ogsaa i Norge fandt en saadan bevægelse 
sted. Den maa her vistnok nærmest sættes i forbindelse 
med den ældre haugianske vækkelse og den kirkelige 
virksomhed, som den yngre slægt af theologer udfoldede. 
Hist og her var den dog sterkt præget af ensidighed og 
skjævhed. 

I Skeen optraadte i 1848 presten Gustav Adolf Lam- 
mers som bodsprædikant og ivrede mod den gjængse 
misbrug af naademidlerne. Han krævede privat skrifte- 
maal og en skjærpet kirketugt. Den bevægelse, han vakte, 
fik snart et afgjort methodistisk præg, og i 1856 traadte 
han og hans venner ud af statskirken og grundede „den 
apostoliske frimenighed", der blandt andet forkastede 
barnedaaben. Lignende frimenigheder opstod paa for- 
skjellige kanter af landet. Men allerede aaret efter antog 
frimenigheden gjendøberske anskuelser, og dette havde 
til følge, at Lammers vendte tilbage til statskirken. Be- 
vægelsen døde dermed efterhaanden hen. 

Større opmerksomhed tildrog sig det religiøse svær- 
meri, som greb finnerne i Kautokeino, og som nærmest 
var fremkaldt af den svenske prest Læstadius's prædiken. 
Denne vækkelse antog fuldstændig karakter af en aandelig 
omgangssyge. Presten Stockfleth, som tidligere havde 
virket der, begav sig paany derop, og ved sin kraftige 
tale lykkedes det ham for en tid at modarbeide svær- 
meriet og lede bevægelsen ind paa et sundere spor. 
Men neppe havde han forladt stedet, før sværmeriet igjen 

tog overhaand. Udskeielserne førte endog til mord paa 
bygdens lensmand og en handelsmand, og sognepresten 
blev pisket af de fanatiske sværmere. Nu maatte ' den 
verdslige øvrighed træde til, og efterat hovedmændene 
for mordet var henrettede, lykkedes det at kue og be- 
grænse sygdommen. 

14. Forviklinger med Rusland. Medens den reli- 
giøse uro gjærede i Finmarken, var der ogsaa andre 
forhold, som drog folkets opmerksomhed . hen paa denne 
landsdel. Keiser Nikolaus stod nu paa sin magts tinde 
og higede kun efter at faa gjenoptaget sine forgjæn- 
geres erobringsplaner. Han kastede først sine øine paa 
Norges ishavskyst, og de ældre tvistemaal om den 
lappiske befolknings beites- og fiskeret paa begge sider 
at rigsgrænsen kom atter for en dag. I 1851 var det 
finmarkske spørgsmaal gjenstand for behandling fra norsk 
og russisk side i Stockholm. Fra gammel tid af havde 
de norske lapper ved vintertid drevet sine hjorder over 
den russisk-finske grænse, medens de russiske lapper om 
sommeren for at undgaa myggen og varmen havde faaet 
slaa sig ned paa den norske ishavskyst. Men nu fordrede 
de russiske sendebud, at de russiske finner maatte have 
adgang til at fiske paa den norske kyst, og at en 
strækning ved Varangerfjorden maatte anvises dem til 
bebyggelse. Med andre ord: Rusland fordrede, at Norge 
tvertimod grænsetraktaten af 1826 og et senere tillæg til 
den (Petersburger-protokollen af 1834) skulde afstaa et 
stykke land til Rusland. Dette negtede nordmændene at 
indgaa paa, og nu lod Rusland sine grænser spærre for 
de norske lapper. Følgen heraf var, at der fra norsk side 
øvedes gjengjæld mod de russiske lapper. Under denne 
hensynsløse statskunst maatte de stakkels lapper lide; 
men det vilde nok ikke have været slut hermed, om den 
russiske keisers opmerksomhed ei var bleven hendragen i 
en anden retning. 

15. De forenede rigers politiske stilling i Oskar 
Vs sidste regjeringstid. Tvistighederne med Rusland 
havde nærmest en forandring i de forenede rigers politik 
til følge. Medens Karl Johan havde støttet sig til Rus- 
land, nærmede Oskar I sig mere vestmagterne (England 
og Frankrige). Da krimkrigen udbrød (marts 1854), 
erklærede kongen vistnok først, at han vilde holde sig 
udenfor kampen, og storthinget og den svenske rigsdag 
bevilgede betydelige summer til neutralitetens værdige 
opretholdelse. Men under krigens gang fandt han det 
raadeligst at indtage en mere bestemt holdning. Den 
21de november 1855 sluttede han en traktat med Eng- 
land og Frankrige (novembertraktaten). I denne lovede 
vestmagterne de forenede riger sin hjælp, hvis Rusland 
søgte at gjøre sig til herre over nogen havn eller fiske- 
plads ved de norske og svenske kyster. Da traktaten 
kom istand, tænkte vestmagterne allerede paa at slutte 
krigen, og kong Oskars optræden tjente derfor kun til at 
give fredsunderhandlingerne eftertryk. Den norsk-svenske 
regjering havde dog nærmest havt krigens fortsættelse for 
øie. Fra regjeringen udgik der nemlig en rundskrivelse 
til dens gesandter ved de europæiske hoffer. I denne 
blev det udtalt, at det med vestmagterne sluttede forbund 
var helt defensivt. Men det stod til Rusland selv at 
hindre, at det fik nogen betydning, idet de forenede riger 
kun krævede, at naboen skulde agte deres rettigheder og 
ophøre med at true opretholdelsen af Europas ligevægt. 
Som følge af den indgaaede traktat kom Norge-Sverige i en 
vanskelig stilling til Rusland. Men da freden snart sluttedes 
(Paris 30te marts 1856) og Rusland under Nikolaus efter- 
mands, Alexander II's, regjering i det hele førte en fredelig 
politik, lykkedes det inden kort tid det russiske sendebud 
i Stockholm at bringe et venskabeligt forhold tilveie. 

I sine sidste leveaar slog kong Oskar I ind paa den 
skandinaviske politik. Han erklærede Eideren for nordens 
naturlige grænse mod syd, og paa grundlag heraf tilbød 

han kong Fredrik VII et forsvarsforbund. Med Danmark 
sluttedes der i marts 1857 en overenskomst om, at det mod 
erstatning skulde frafalde den ret, det havde til at opkræve 
told af alle de skibe, som passerede gjennem øresund og de 
danske Belter. Den del af erstatningen som faldt paa 
Norge, udgjorde 333,612 spd., der afbetaltes i 20 aar. 

16. Krisen 1857. Den neutfale stilling, som kong 
Oskar havde indtaget under krimkrigen, havde beredt de 
forenede riger de største fordele, navnlig gjennem han- 
delens og skibsfartens udvikling. Efter krigens ende 
indtraf pludselig i 1857 en stor pengekrise, der gik over 
næsten hele Europa, og som ogsaa kom til at ramme 
Norge. For at rette paa forholdene blev et overordentligt 
storthing sammenkaldt i 1858. Det besluttede at optage 
et statslaan paa omtrent 1 million spd., der skulde an- 
vendes til udlaan til private. Men krisen drev snart 
over, og for Norge havde den nærmest havt heldige 
følger, forsaavidt som den løste den norske handelsstand 
fra gamle afhængighedsforhold og viste den vei ud paa 
verdensmarkedet. Allerede det følgende aar kunde det 
optagne statslaan betales tilbage. 

17. Kong Oskar Vs sidste dage og død. Kong 
Oskar I blev ingen gammel mand. Allerede i 1852 var 
hans helse bleven saa nedbrudt, at han maatte besøge et 
tysk badested. Efter hjemkomsten rammedes han af det 
ene haarde stød efter det andet. Under opholdet i Kri- 
stiania 1852 mistede han sin næstældste, rigt begavede 
søn, prins Gustav; to aar efter døde hans unge sønnesøn 
Karl. Disse tab gik ham nær til hjerte og gjorde ham 
til en olding længe før tiden. Allerede tidlig merkede 
man hos ham en eiendommelig tankeadspredthed, der 
hurtig tiltog i den grad, at han den 25de september 1857 
maatte overdrage til kronprins Karl styrelsen med fuld 
kongelig magt og myndighed. Fra nu af var hans liv en 
langsom død, indtil han hensov den 8de juli 1859. 

Hans gemalinde Josefine, med hvem han var bleven 
formælet i 1823, overlevede ham i sytten aar til 7de juni 
1876. Hun var en fra hjertets og aandens side sjelden 
begavet kvinde, der omfattedes med kjærlighed og høi- 
agtelse af begge landes befolkning. 



18. Den norske literatur 1845—1857. I midten af 
firtiaarene foregik der i den norske literatur et omslag, 
der svarede til den bevægelse, som fandt sted ude i det 
politiske liv. Medens Wergelands digtning havde en 
kosmopolitisk-norsk karakter og Welhaven vendte sig mod 
den dansk-norske fællesliteraturs mønstre, antog digt- 
ningen mere og mere en norsk national karakter. Det 
var romantiken, som holdt sit indtog i Norge. 

Den nationale folkedigtning, bondens aandelige arbeide 
gjennem aarhundreder, blev samlet af kyndige forskere 
og i en heldig form skjænket den dannede almenhed til 
eie. Eventyrene blev mesterlig gjenfortalte af Peter 
Kristen Asbjørnsen (1812—1885) og Jørgen Moe (1813— 
1882). De mythiske folkesagn («huldreeventyret") blev 
gjenstand for en ikke mindre heldig bearbeidelse af 
Asbjørnsen. Presten Magnus Brostrup Landstad (1802— 
1880) og Sofus Bugge (f. 1833) samlede folkeviser, der 
navnlig levede paa thelebondens læber. Paa samme tid 
underkastedes vort lands ældste historie en grundig be- 
handling af Rudolf Keyser (1803—1864), Kristian Lange 
(1810—1861) og den geniale Peter Andreas Munch (1810— 
1863). Der droges omsorg for at sikre de norske fortids- 
levningers bevarelse, idet der i 1845 stiftedes en forening 
til dette formaal. Især har N. Nicolaysen (f. 1815) bi- 
draget meget til at udbrede kundskab om denne side af 
vort folks kulturliv. Det gamle norske sprog fandt flittige 
dyrkere i Keyser, P. A. Munch, Karl Richard Unger (f. 
1817) og Johan Fritzner (f. 1812). Endelig fandt det 
levende folkesprog en videnskabelig behandling af Ivar 
Aasen (f. 1812). 

Ogsaa i kunsten fremdrages det nationale. De norske 
folkemelodier samledes af Ludvig M. Lindemann (f. 1812), 
og paa grundlag af dette materiale digtede Halfdan Kjerulf 
(1815 — 1863) og den verdensberømte violinist Ole Bull 
(1808 — 1880) sine tonestykker. Fra bondens daglige liv 
hentede maleren Adolf Tidemand (1812—1876) emnet for 
sine malerier, medens Hans Gude (f. 1825) skildrede den 
norske natur. 

Denne storartede bevægelse maatte nødvendigvis øve 
indflydelse paa kunstdigtningen. Selv Welhaven, der et 
halvt snes aar i forveien ei havde kunnet finde ord sterke 
nok til at fordømme den nationale retning, var greben af 
den og anslog nu ægte norske toner. I hans fodspor 
traadte Andreas Munch (1812—1884), Jørgen Moe, Peter 
Andreas Jensen (1812—1867) og Theodor Kierulf (f. 1825). 
Den norske natur og folkelivet blev med varme og sandhed 
skildret af Bernhard Herre (1812—1849) og Nikolai Ramm 
Østgaard (1812—1873). 

Ogsaa paa naturvidenskabens omraade fremstod ansete 
forskere. Blandt dem maa nævnes zoologen Mikael Sårs 
(1805—1869), geologen Baltazar Mathias Keilhau (1797— 
1858), fysiologen Kristian Boeck (1798—1877) og lægen 
Vilhelm Boeck (1808 — 1875). Som mathematiker og fysiker 
vandt Ole Jakob Broch (f. 1818) et agtet navn. 



19. Forholdet til Sverige i Oskar Vs tid. Efter 
kong Oskars thronbestigelse vedblev unionskomiteen at 
være samlet endnu en tid. Den 4de november fremkom 
den med udkast til forandringer i rigsakten, hvori saa vel 
dens norske som svenske medlemmer var enige. Norges 
ligeberettigelse og ligestilling med Sverige var her gjennem- 
ført, medens fællesskabet holdtes inden de ældre snevre 
grænser. De diplomatiske sagers behandling var ordnet 
saaledes, at udenrigs-departementet og kontoret for den 
udenlandske brevveksling, som hidtil havde været svenske, 
skulde betragtes som fælles for begge riger, og til samt- 

lige dertil hørende poster — udenrigsministerens ikke 
v undtagen — skulde saavel nordmænd som svensker have 
adgang. Den norske regjering bifaldt udkastet med nogle 
smaa lempninger, hvorpaa det blev oversendt den svenske 
regjering. Men justitsministeren her kjendte sit folk altfor 
godt til, at han turde indlade sig paa at forelægge stæn- 
deme en ny, for nordmændene mere fordelagtig rigsakt. 
Han lagde derfor baade unionskomiteens og den norske 
regjerings udkast ned r sin pult, hvorfra det ikke kom for 
lyset før i 1862 under forhold, som var lidet skikkede for 
sagens heldige løsning. 

I 1855 nedsatte kong Oskar to af lige mange nord- 
mænd og svensker bestaaende kommissioner. Den ene 
skulde udarbeide udkast til en ny lov om begge rigers 
gjensidige handel og skibsfart, den anden om fuldbyrdelse 
i det ene rige . af domme, afsagte i det andet, og anden 
gjensidighed i retspleien. Sveriges riges ståender vedtog 
begge lovudkast, men storthinget forkastede dem. Den 
saakaldte „sukkerkrig"*) havde nemlig vist, hvilke ulemper 
det system, hvorpaa loven om mellemrigshandelen var 
bygget, medførte, og den svenske retspleie var i den 
grad forskjellig fra den norske, at gjennemførelsen af den" 
foreslaaede reform kun vilde medføre ulemper for nord- 
mændene. Men storthingets holdning fremkaldte en storm 
af uvilje blandt svenskerne, søm heri kun saa et bevis 
for, at Norge i enhver henseende vilde holde sig saa meget 
afsondret fra Sverige som muligt. 



*) Paa Fredrikshald fandtes der et sukkerraffinaderi, der havde 
toldfrihed for det raasukker, det forædlede. Svenske speku- 
lanter kjøbte og udvidede fabriken, saa den kunde forsyne 
en 'stor del af Sverige med sukker, hvortil raastoffet var 
indført toldfrit til Norge, og hvoraf der ifølge mellemrigsloven 
af 1827 i Sverige ikke skulde betales mere end halv told. 
Dette medførte fra svenskernes side en del kranglerier, som 
kaldtes sukkerkrigen. 

Syvende afsnit. 

1859-1870. 



1. Karl XVs thronbestigelse. Karl XV, Oskar Vs 
ældste søn, født 3die mai 1826, blev faderens etterfølger 
som konge over Norge og Sverige. Som ovenfor nævnt 
havde han allerede i september 1857 under faderens syg- 
dom overtaget regjeringen med fuld kongelig myndighed. 
I Norge havde han været vicekonge fra februar 1856 til 
juni maaned følgende aar. 

Karl XV var en rigt begavet, varmhjertet og ædel 
personlighed, der ved sin ligefremme, ukunstlede frem- 
træden og sit aabne, ægte nordiske væsen vandt alle, 
som han kom i personlig berørelse med. Faa konger har 
opnaaet saa stor popularitet som han. Derfor saa man 
bort fra hans feil og svagheder, som han selv, sorgløs 
og aabenhjertig som han var, heller ikke lagde an paa 
at skjule. 

For alt, hvad skjønt der fandtes i livet, havde kong 
Karl et aabent øie. Sit sommerslot Ulriksdal omdannede 
han til et slags kunstmusæum. Endnu mere traadte hans 
kunstnersans frem i hans egne malerier, hvortil han hen- 
tede motiverne fra nordens natur. Ogsaa musik og digte- 
kunst dyrkede han med held, navnlig i sine yngre aar. 

Med disse egenskaber for øie frygtede mange af hans 
faders ældre raadgivere for, at han kun vilde fæste sig 
ved sagernes overflade uden at trænge tilbunds i dem. 

Men dette viste sig snart ikke at være tilfældet. „Land 
skal med lov bygges", var det valgsprog, han antog, og 
den konstitutionelle tanke, som laa udtalt heri, fulgte han 
som en rettesnor under sin hele regjering. Styrelsens 
enkeltheder overlod han til sine raadgivere, medens han 
forbeholdt sig selv at følge de almindelige anliggender i 
sin helhed. Idet han . stillede sig over partierne, ofrede 
han ofte paa sit raads forestillinger sine egne meninger, 
naar fædrelandets tarv og hans kongelige pligt fordrede 
det. Men nordmændene havde dog som tiest en følelse 
af, at han først og fremst tog hensyn til svenskernes 
meninger. 

Karl XV var siden 1850 gift med prinsesse Lovise 
af Nederlandene, en ætling af det gamle oraniske fyrstehus. 
Safnmen med hende blev han kronet i Throndhjems dom- 
kirke den 5te august 1860. 



2. Den norske regjering havde i kong Oskar Fs 
sidste tid undergaaet nogle forandringer. I 1855 havde 
statholder Løvenskiold faaet afsked fra sit embede. Det 
følgende aar nødtes Stang paa grund af svækket helbred 
til midlertidig at trække sig tilbage fra det offentlige liv, 
og i 1858 gik den gamle J. H. Vogt af som statsraad. 
Hermed havde regjeringen faaet en helt ny karakter. 

Ved Karl XVs thronbestigelse bestod det norske 
statsraad af følgende medlemmer: 
Hans Kristian Petersen, chef for justisdepartementet, 
Hans Riddervold, chef for kirkedepartementet, 
Hans Glad Bloch, chef for armedepartementet, 
Erik Rering Møinichen, chef for finansdepartementet, 
August Kristian Manthey, chef for indredepartementet, 
Kristian Birch-Reichenwald, chef for revisionsdepartementet, 
og statsraaderne Kristian Zetlitz Bretteville og Otto Vincent 
Lange som med statsministeren Georg Kristian Siååern 
udgjorde den norske statsraadsafdeling i Stockholm. 
Marinedepartementet stod ubesat, indtil Ketil Melsted 

Motzfeldt i august maaned overtog det. Lidt senere 
afløstes Bloch af generalmajor Harald Storm Wergeland 
som armedepartementets chef. Dette ministerium, som 
man har kaldet det Sibbern-Birchske, var det første, som 
af storthinget fik skudsmaal for at være et konstitutionelt 
ministerium, og man ventede sig af det en kraftig støtte til 
gjennemførelsen af forskjellige reformer. 



3. Storthinget 1859 — 6°* Reformforeningen. Det 

16de ordentlige storthing, hvis samlingstid var bleven 
forlagt til oktober i stedet for som tidligere til februar, 
aabnedes af den nye konge 6te oktober 1859 og sad 
samlet til 22de mai] 1860. Af nye fremragende repræ- 
sentanter fremmødte her statsraad Fredrik Stang for 
hovedstaden og rektor Steen for Tromsø. Johan Sverdrup, 
der hidtil havde repræsenteret Larvik, var nu bleven valgt 
fra Akershus amt. 

Strax efter at storthinget var traadt sammen, dan- 
nede det demokratiske parti under ledelse af O. G. 
Ueland, Sverdrup o. fl. den saakaldte »reformforening«. 
Dens hensigt var at reise en sluttet trop, der i og udenfor 
thinget skulde virke i endrægtighed for gjennemførelsen 
af forskjellige vigtige sager. Foreningens program blev 
af Ueland selv betegnet at gaa ud paa „sparsomhed i 
statshusholdningen, udvidelse af folkets selvstyre, opret- 
holdelse af storthingets ret overfor kongemagten og na- 
tionens ret i forholdet til Sverige samt udvidelse af 
næringsfriheden". Foruden disse almindelige spørgsmaal 
skulde foreningen arbeide for indførelsen af jury og 
aarlige storthing. En saadan klub var endnu noget nyt 
i Norge, og ved den „voteringstvang", den paalagde med- 
lemmerne, vakte den megen uvilje mod sig. Det vårede 
heller ikke længe, før den gik overstyr. Men under den 
strid, den havde fremkaldt, skilte bondeoppositionens 
østlandske, mere aristokratiske elementer (storbønderne) 
sig ud fra de mere demokratiske vestlandske (smaa- 

bønderne). Denne splittelse havde dog ingen varig be- 
tydning. 

" Allerede paa thinget i 1859—60 vandt bondepartiet et 
stort skridt fremad, idet man vedtog et af professor Schwei- 
gaard fremsat grundlovsforslag om en forøgelse i landdistrik- 
ternes storthingsrepræsentation og en tilsvarende formind- 
skelse i byernes. Ifølge dette skulde landdistrikterne, som 
hidtil havde sendt 61 repræsentanter, herefter sende 74, 
medens byernes repræsentation sank fra 50 til 37. 



4. Statholderstriden. Fra foreningens første tid 
havde nordmændene ilde likt grundlovens bestemmelse 
om, at kongen kunde indsætte en svensk mand til stat- 
holder i landet. Thi den gav Norge udseende af at være 
et lydrige under Sverige. Der havde gjentagne gange 
været fremsat forslag om at ophæve statholderposten; 
men det var strandet dels paa modstand hos regjeringen, 
dels paa storthingets egen forsigtighed. Efter Løven- 
skiolds afsked var posten ikke bleven besat, og for stor- 
thinget i 1859 var der paany fremsat forslag om dens 
afskaffelse. Karl XV havde underhaanden lovet, at han 
skulde imødekomme nordmændenes ønsker; det skulde, 
hed det, være hans morgengave til det norske folk. Den 
9de december 1859 vedtog storthinget mod 2 stemmer det 
fremsatte forslag, og beslutningen blev af regjeringen ind- 
stillet til at sanktioneres. 

Men i Sverige begyndte harmen over, at storthinget 
i 1857 havde forkastet lovene om mellemrigshandelen og 
gjensidighed i retspleie, at tyte ud. Allerede i november 
s. a. havde den gamle grev K. H. Anckarsvård paa 
riddarhuset nedlagt paastand om, at man skulde forlange 
en revision af unionsakten paa grundlag af — Kieler- 
traktaten. Hele denne motions indhold og form syntes 
at være anlagt paa at saare nordmændenes æresfølelse 
paa ethvert punkt, og den forfeilede heller ikke sin hen- 
sigt. Da budskabet om, at storthinget havde besluttet 

statholderpostens ophævelse, kom til Sverige, udtalte V. 
F. Dalman, at statholderposten var et unionsvilkaar, der 
var indkommet i grundloven gjennem underhandlingerne 
med de svenske kommissærer i 1814, og at den som 
følge deraf ikke kunde ophæves, med mindre de svenske 
stænder gav sit samtykke. Storthingets beslutning paa 
den ene side og disse to motioner paa den anden vakte 
en voldsom storm baade i den svenske og norske presse 
og i folkets almindelige mening. I Sverige tog vistnok 
enkelte fremragende publicister og rigsdagsmænd Norges 
parti; men de var i minoritet. Begge motioner fandt til- 
slutning hos den svenske regjering, og under det sterke 
tryk, kongen var udsat for, maatte han give efter. I et 
norsk statsraad den 4de april negtede kongen derfor at 
sanktionere storthingets beslutning. I et diktamen, han 
lod tilføre statsraadsprotokollen, udtalte han vistnok, at 
han delte sit raads anskuelser; han skulde derfor selv r 
naar „det beleilige tidspunkt" kom, fremsætte forslag om 
statholderpostens ophævelse. Men dette var dog en tom 
trøst for det norske folk. Thi i virkeligheden var det 
den stemning inden Sverige, der havde udtalt sig mod 
nordmændenes ligeberettigelse inden unionen, som var 
gaaet af med seieren. 



5* Kampen mellem det norske og svenske stats- 
raad. Svenskerne fandt, at der var bleven vist nord- 
mændene en altfor stor imødekommenhed ved, at stat- 
holdersagen var bleven afgjort i udelukkende norsk 
statsraad. De vilde ogsaa have kongens erklæring for, at 
den var et unionelt anliggende. I det statsraad, hvori 
stændernes andragende om en revision af foreningsakten 
førelagdes kongen, lod han tilføre protokollen, at det var 
det svenske statsraads forestillinger, som havde foranle- 
diget ham at negte statholdersagen sin sanktion, men at 
der nu, da sagen var bleven stanset i norsk statsraad, 
ikke var nogen nødvendighed for spørgsmaalets unionelle 

behandling. Statsraadet mente da, at det i statholder- 
sagens sanktionsnegtelse maatte se „et fornyet bevis paa 
hs. majestæts tilbøielighed til at imødekomme det svenske 
falks ønsker". Men da medlemmerne af den norske stats- 
raadsafdeling i Stockholm fik kundskab om, hvad der var 
foregaaet i det svenske statsraad, forlangte de under 
trusel af i modsat fald at ville tåge sin afsked en afskrift 
af det svenske statsraads protokol i det nævnte møde. 
Efterat denne afskrift var bleven dem meddelt, nedlagde 
det norske statsraad en skarp protest mod den svenske 
justitsministers udtalelser og forlangte, at udskrifter af de 
statsraadsprotokoller, der omhandlede denne sag, maatte 
blive tilstillede storthinget. 

Den 23de april 1860 behandledes i Norges storthing 
meddelelsen om, at sanktion var negtet paa dets beslutning 
i statholdersagen, og om, hvad der senere var foregaaet i 
det svenske og det norske statsraad. Mødet vårede til 
to timer over midnat, og storthinget vedtog enstemmig 
■en adresse eller henvendelse til kongen. I denne udtalte 
det paa en skarp og værdig maade, at forandringer i den 
norske grundlov var de svenske stænder uvedkommende. 
„Imod de svenske stænders paastand", saaledes ender 
-denne del af adressen, „at beslutningen om statholder- 
posten skulde behandles som et Sverige vedkommende 
anliggende, nedlægger storthinget en bestemt protest". 
Det udtalte derhos, at „en revision af de unionelle be- 
stemmelser kan fra norsk side ikke finde sted uden paa 
-den i rigsakten givne grundvold, nemlig rigernes ligeberet- 
tigelse og ethvert riges eneraadighed i alle anliggender, 
<ier ikke er betegnede som unionelle". Denne adresse, 
som blev tiltraadt af det norske statsraad, førte imidlertid 
ikke til noget. 



6. Skarpskytterbevægelsen. Det spændte forhold, 
hvori Norge nu var kommen til Sverige, aabnede øinene 
paa mange af det norske folk for, hvor utilstrækkelige 

landets forsvarsmidler var. Den samme tanke, der havde 
affødt de engelske frikorpser og lignende institutioner i 
andre lande, dukkede ogsaa op i Norge, hvor den blev 
greben med begeistring. Rundt om i landet stiftedes der 
en mængde skytterlag, hvis formaal var at værne om 
fedrelandets frihed i farens stund. Det viste sig imid- 
lertid snart, hvor lidet disse frivillige foreninger svarede 
til hensigten at danne en særlig organiseret milits. Efterat 
de i 1861 havde faaet et slags overstyre i centralforeningen 
for udbredelse af legemsøvelser og vaabenbrug, gik de 
ogsaa efterhaanden over til at blive en forskole for hæren 
uden at udgjøre nogen bestanddel af landforsvaret. En 
ikke ringe fortjeneste har centralforeningen indlagt sig af 
gymnastiksagens fremme i vort land. 



7. Sprengningen af det norske ministerium 1861. 

Halvandet aar var hengaaet efter den unionelle krise, da 
man en vakker dag overraskedes ved, at det Sibbern- 
Birch-Motzfeldtske ministerium holdt paa at gaa i stykker. 
Den 9de april 1861 havde den svenske justitiestatsminister 
paany fremlagt de svenske stænders krav i et sammensat 
norsk-svensk statsraad og fremholdt, hvor nødvendigt det 
var, at unionsakten blev underkastet en revision. 

Han erkjendte vistnok begge rigers ligestillelse og selv- 
stændighed som almindelig grundsætning; men han mente, 
at ligheden maatte beståa deri, at hvert riges indflydelse 
paa de fælles anliggender maatte rette sig efter hvert af 
rigernes magtstilling. Han vilde have et fælles storthing 
for begge riger, sammensat efter folketallet, saaledes at 
der blev to svensker for hver nordmand. I virkeligheden 
var det saaledes ikke andet end Anckarsvårds og Dalmans 
motioner, som gik igjen i de af ham opstillede principer. 

Sagen sendtes til den norske regjerings indstilling. 
Denne afgaves den 21de oktober 1851 af justisdeparte- 
mentet, hvis chef Birch-Reichenwald dengang var. Ind- 
stillingen, der gik ud paa, at forslaget ikke skulde bi- 

faldes, indeholdt blandt andet en hentydning til, at tre 
ledende svenske statisraader havde været enige med 
kongen og det norske ministerium i statholdersagen, helt 
til den Dalmanske motion var fremkommen. Dette og et 
lignende punkt forlangte Sibbern, den norske minister i 
Stockholm, slettet, før han fremlagde betænkningen for 
kongen. Da regjeringen ikke vilde gaa ind herpaa, forlangte 
han sin afsked, som han fik den 30te oktober. Statsminister- 
posten tilbades nu Birch-Reichenwald; men han afslog 
den. Kongen begav sig da til Kristiania for at faa sagen 
ordnet, og enden blev, åt regjeringens formand Petersen 
og med ham Birch-Reichenwald og Motzfeldt tog afsked. 
De øvrige statsraader viste sig derimod mere føielige 
ligeoverfor kongens ønsker, og nu overtog Sibbern igjen 
ministerposten. Til statsraader udnævntes nu forhen- 
værende statsraad Fredrik Stang, høiesteretsassessor Mel- 
dahl og kommandør af marinen Haffner. 

Nu var konflikten paa det nærmeste løst. Den norske 
regjerings betenkning blev forelagt kongen i sammensat 
statsraad den 18de februar 1862. Den svenske justitie- 
statsminister søgte i et udførligt foredrag at gjendrive den, 
idet han fastholdt de samme principer, som han den 9de 
april 1861 havde opstillet. Til slutning udtalte han det 
haab, at nordmændene selv vilde forlange den revision af 
unionsforholdene, som han ikke længere vilde gjøre paa- 
stand om. Sagen blev hermed * atter stillet i bero indtil 
videre; men i et protokoldiktamen udtalte kongen ønskelig- 
heden af en revision og antydede, hvilke principer han 
antog burde lægges til grund for en saadan. 



8. De forenede rigers forhold til Danmark under 
den anden slesvigske krig. I de aar, som var hen- 
gaaede siden 1852, var det ikke lykkedes den danske 
regjering at ordne forholdene mellem hertugdømmerne og 
kongeriget. Danskerne kunde ikke komme til enighed, 
og tyskerne blandede sig ret som det var op i deres 

kjevlerier for at paase, at Slesvig ikke blev knyttet for 
nøie til kongeriget. Endelig besluttede regjeringen sig til 
at give riget en helstatsforfatning. Ifølge denne skulde 
alle kongens lande sideordnede udgjøre en stat. Slesvig 
skulde ikke indlemmes i Danmark; men dette hertug- 
dømme skulde heller ikke være forbundet med Holsten. 
Men denne bestemmelse fandt hverken bifald hos danskerne 
eller hos tyskerne. Et sterkt parti („de eiderdanske") 
ønskede Holsten udskilt af helstaten, men Slesvig nærmere 
knyttet til det egentlige kongerige Danmark. 

Denne adskillelsespolitik fandt ogsaa støtte udenfra, 
navnlig hos de norske og svenske skandinaver og hos 
kong Karl XV, der delte de samme sympathier, som 
havde besjælet hans fader, og som oven i kjøbet ved et 
trofast venskab var forbundet med Danmarks Fredrik VII. 
Efterat begge konger i sommeren 1863 havde aflagt hin- 
anden besøg, dreves der i aarets løb underhandlinger 
mellem det danske og det norsk-svenske kabinet. Grev 
Henning Hamilton, der var minister i Kjøbenhavn, var mel- 
lemmand ved disse, og bestræbelserne gik ud paa at faa 
i stand et forsvarsforbund, der skulde hævde Eideren som 
Danmarks grænse. Men medens underhandlingerne var i 
fuld gang, og de danske tog det første skridt for at knytte 
Slesvig til Danmark, afgik Fredrik VII pludselig ved døden 
(15de november 1863). 

Ifølge Londoner-traktaten af 1852 besteg nu Kristian 
IX Danmarks throne og undertegnede tre dage efter den 
nye fællesforfatning for Danmark og Slesvig (november- 
forfatningen). Det slesvig-holstenske parti negtede at 
anerkjende kongen og hyldede i stedet prins Fredrik af 
Augustenborg. Paa samme tid protesterede Preussen og 
østerrige mod Slesvigs indlemmelse i Danmark som ulovlig 
og lod den Iste februar 1864 en forenet hær gaa over 
Eideren. 

Den norsk-svenske regjering kom nu i. den vanske- 
ligste stilling. Den havde gaaet for langt til, at den uden 

skam kunde trække sig tilbage; men paa den anden side 
indsaa den> at en krig med to af Europas stormagter 
vilde løbe lidet heldig af. Et overordentligt storthing 
blev sammenkaldt i marts maaned. For det blev fremlagt 
en kongelig proposition, der gik ud paa, at kongen skulde 
til Danmarks forsvar erholde fri raadighed over landets 
linjetropper og roflotille og desuden ydes en bevilgning 
til de fornødne rustninger. Forslaget blev oversendt en 
femtenmandskomite, der tilraadede dets antagelse, dog 
paa en af Ueland tilføiet betingelse, at krigen rnaatte 
føres i forbund med to eller mindst en af vestmagterne. 
Herpaa gik da storthinget ind; men det bemerkede der- 
hos, at „den store flerhed af det norske folk sikkerlig ikke 
ønsker nogen nærmere politisk forbindelse mellem de for- 
enede riger og Danmark". Under disse forhold var 
Karl XV nødt til at gjøre det pinlige skridt at trække sig 
tilbage fra forbundet med Danmark; thi vestmagterne 
gjorde ikke den ringeste mine til at blande sig i sagen, 
skjønt de havde gaaet i borgen for Danmarks helhed. 

Det ulykkelige Danmark, der saaledes var overladt 
til sig selv, opbød imidlertid alt til den fartvivlede kamp, 
men forgjæves. I freden til Wien maatte det finde sig i 
de haardeste vilkaar, som fienden foreskrev. Holsten, 
Lauenburg og Slesvig blev afstaaede til seierherrerne. Se- 
nere kom de to stormagter i strid om byttet, og efter 
krigen i 1866 beholdt Preussen hele rovet. 



9. Karl XV's forslag til en forening af de tre 
nordiske riger. I virkeligheden havde det været kong 
Karl XVs egne sympathier, der først og fremst havde 
søgt at sætte de forenede riger i bevægelse for Danmarks 
forsvar. Baade inden den norske og den svenske regjering 
var der nok af dem, som fandt, at Danmarks sag var de 
forenede riger uvedkommende, og hvad de sterke for- 
behold angaar, hvormed storthinget var gaaet ind paa 
bevilgningen til krigen, vilde man vide, at de skulde 

Norges nyeste hist. 8 

skyldes paavirkning fra et af regjeringens mest frem- 
ragende medlemmer. Paa grund af den fremskudte stil- 
ling, som kongen personlig havde indtaget ligeoverfor det 
danske spørgsmaal, kunde han ikke godt lade sagen falde. 
Medens kampen endnu stod under Als (april 1864), sendte 
han sin bibliothekar E. v. Qvanten til Kjøbenhavn for at 
tilbyde Kristian IX et forbund, der kunde indlede en for- 
ening af de tre nordiske riger. Ifølge hans forslag skulde 
rigerne have fælles udenrigspolitik og fælles forsvar, og 
til yderligere betryggelse skulde der træffes en familie- 
overenskomst, hvorved nordens tre kroner engang kunde 
forenes paa et hoved. Forbundet skulde dog ikke omfatte 
de dele af Danmark, som udgjorde eller vilde komme til 
at udgjøre en del af det tyske forbund; men Norge og 
Sverige skulde af al kraft søge at hindre, at den danske 
del af Slesvig frareves Danmark. Men forslaget faldt, da 
biskop Monrad, der var den danske regjerings ledende 
mand, paa ingen maade vilde opgive helstatstanken, og 
det danske folk var dermed overladt til sin skjæbne. 



10. Det skandinaviske selskab i Kristiania. Paa 

samme tid, som disse skridt til nordens forening blev fore- 
tagne af Karl XV, stiftedes den 31te mai 1864 i Kristiania 
det skandinaviske selskab af et stort antal mænd i frem- 
ragende og indflydelsesrige stillinger. Det viste sig snart, 
at selskabet havde sat sig et andet og større formaal, 
end den nordens endrægtighed, som firti- og femtiaarenes 
skandinavisme havde sværmet for. Med det af Bismarck 
dannede tyske forbund som mønster vilde det skabe et 
nordisk statsforbund, bestaaende af Sverige, Norge og 
Danmark, med fælles udenrigsstyre og forsvarsvæsen og 
med et unionsparliament, hvori hvert land var repræ- 
senteret i forhold til sin folkestyrke. I alt væsentligt gik 
selskabets formaal ud paa det samme, som Karl XV nys 
før med sine underhandlinger med den danske konge 
havde havt for øie. Men bag selskabets tøielige program 

troede man ialfald at se bestræbelser, der sigtede til at 
indforlive Norge og Danmark i Sverige, og dets forhand- 
linger, som var tilgjængelige for offentligheden, tjente ikke 
til at afsvække denne mistanke. Thi i tale og skrift 
fremholdtes det som en uomstødelig kjendsgjerning, at de 
mindre stater umulig kunde beståa, uden at de gik op i 
hinanden, saa at de dannede større statsforbund. Mange 
af de mænd, som under statholderstriden i 1860 med 
dygtighed og kraft havde kjæmpet for Norges ret og selv- 
stændighed, sluttede sig nu til det af selskabet opstillede 
program, og gjennem landets indflydelsesrigeste organ 
„Morgenbladet" arbeidedes der med ihærdighed mod 
dette maal. 

En lignende strømning gik paa samme tid gjennem 
Sverige og Danmark, og i G. H. Hamiltons „Nordisk 
tidskrift" blev de nye politiske synsmaader drøftede med 
megen dygtighed af fremragende retslærde, politikere og 
historikere. 

Allerede kort efter at det skandinaviske selskab i 
Kristiania var stiftet, skilte en del af de ældre skandinaver 
sig ud fra det, da de ikke kunde være med paa dets 
omfattende planer og navnlig ikke vilde slaa det ringeste 
af paa Norges selvstændighed og uafhængighed. Førerne 
for dette parti var advokat Bernhard Dunker og digteren 
Bjørnstjerne Bjørnson, som kort efter (1866) overtog redak- 
tionen af «Norsk folkeblad". 



11. Armeorganisationen. I nær forbindelse med de 
omfattende politiske planer, kongen omgikkes med, stod 
hans levende interesse for hærvæsenet. Om høsten 1864 
nedsattes en større komite, bestaaende af høiere militære 
og storthingsmænd, der skulde udarbeide forslag til ord- 
ning af landets forsvar. Inden denne komite kunde der 
ikke opnaaes fuld enighed, da de militære vilde forlænge 
øvelsestiden, som "storthingsmændene vilde have saa kort 
som muligt. Langt om længe lik man dog istand en 

betenkning, som med nogle ændringer forelagdes stor- 
thinget 1865 — 66. Resultatet blev den nye vernepligtslov 
af 12te mai 1866. Ifølge denne bestaar den væbnede 
magt af: landvæbning, hvortil hører linjetropper med re- 
serve, træn, landværn, borgervæbning og landstorm; sjø- 
væbningy hvortil hører en fast styrke af frivillige, ud- 
skrevne sjøfarende, distriktssjøtropper med reserve og kyst- 
værn. Linietropperne udgjør i fred 12,000 mand og for- 
sterkes under krig til 18,000 mand. 

I overensstemmelse med den nye vernepligts- og 
udskrivningslov udfærdigedes siden (20de april 1867) 
reglement for udskrivning til landhæren og distriktssjøtrop- 
perne og (den 25de januar 1868) reglement for flaadens 
bemanding. En ny militær straffelov sanktioneredes den 
23de marts 1866, og et nyt disciplinærreglement for armeen 
blev vedtaget den 5te juli 1867. 

Denne ordning af hærvæsenet var imidlertid ingen 
rigtig tilpas. I sin throntale ved storthingets slutning 
1866 ytrede saaledes kongen: „Mine til ophjælpning af 
armeen sigtende forslag er ikkun delvis blevne antagne. 
Medens jeg maa beklage, at storthinget ikke gjennem 
fuldstændige forføininger har bidraget til opnaaelsen af 
den tidsmæssige ordning for den norske arme, uden 
hvilken denne aldrig kan opfylde de krav, som et frit 
folk bør have paa forsvaret af sin selvstændighed, vil jeg 
dog overlade mig til det haab, at en klarere indsigt og 
deraf følgende samstemmighed i anskuelsen af de herhen 
hørende spørgsmaal vil være fremtiden forbeholdt". Stor- 
thinget var paa sin side heller ikke tilfreds med ordningen. 

Armestyrelsen, der var lagt i N. Wergelands haand, 
fremkaldte snart heftige rivninger og blev mødt med sterk 
modstand af storthinget. Dette havde til følge, at Wer- 
geland tråk sig tilbage fra kongens raad (1868). Aaret 
efter lod storthinget i indledningen til en af sine bevilg- 
ninger indskyde den bemerkning, at det ventede, „at der 
vilde blive draget omsorg for, at marinens anliggender 

heretter blev bestyrede paa en mere tilfredsstillende maade 
og i overensstemmelse med storthingets beslutninger". 
Denne mistillidsadresse bevirkede, at statsraad Haffner, 
der var chef for marinedepartementet, indgav sin afskeds- 
ansøgning. 



12. Nedsættelsen af den anden unionskomite og 
dens arbeide. Den 17de juni 1863 gav storthinget sit 
samtykke til, at kongen lod nedsætte en komite for revi- 
sion af de unionelle anliggender paa den i rigsakten givne 
grundvold, naar det rette tidspunkt for en saadan revision 
maatte være kommen. Det saa længe ud til, at der 
ligesaa lidet nu som før vilde blive nogen revision af. 
Først efter mere end halvandet aars forløb blev der ned- 
sat en komite i dette øiemed. Til norske medlemmer af 
denne blev beskikkede fhv. statsraad O. V. Lange, sogne- 
prest G. P. Harbitz, stiftamtmand N. Vogt, høiesterets- 
assessor E. Saxlund, generalmajor N. K. Irgens, professor 
Th. H. Aschehoug og gaardbruger 0. G. Ueland. De to 
førstnævnte tråk sig snart tilbage og erstattedes af soren- 
skriver K. Platou og amtmand H. Th. Meinich. 

Frugten af unionskomiteens arbeide blev høsten 1867 
forelagt almenheden. Det var et lovforslag paa 71 para- 
grafer, der i alt væsentligt blev godkjendt af den norske 
regjering og fremlagt paa thinget i 1868 — 69 for at 
komme under behandling paa det næste ordentlige stor- 
thing i 1871. 



13. Søren Jaabæk og bondevenforeningerne. Paa 

samme tid, som det skandinaviske selskab oprettedes i 
Kristiania, stiftede listerlændingen Søren Jaabæk (stor- 
thingsmand fra 1846) „bondevenforeninger" rundt om i 
landet. Deres formaal var at udjevne enhver forskjel 
mellem landets forskjellige klasser og navnlig at mod- 
arbeide ethvert pengearistokrati og embedsvælde. De kræ- 
vede derfor, at stemmeretten skulde udvides, rentefoden 

nedsættes, embedernes antal formindskes og lønningerne 
indskrænkes. Bondevenforeningerne vandt en storartet 
tilslutning over næsten det hele land, og i 1871 skal deres 
tal endog være gaaet op til omkr. 250. Deres fællesorgan 
«Folketidende", der redigeredes af Jaabæk selv, var en 
tid landets mest udbredte blad og øvede en meget stor 
indflydelse paa valgene til storthinget, hvor det dog al- 
drig lykkedes Jaabæk at skabe sig et parti. Grunden 
hertil var vistnok, at hans egne anskuelser, der nærmest 
faldt sammen med den franske februarrevolutions og den 
nyere tyske socialismes ideer, var for vidtgaaende til, 
at den norske bonde kunde følge ham. 



14. Lovgivningen i Karl XV's tid. I løbet af aarene 
1859 til 1870 blev flere vigtige love antagne af storthinget 
og sanktionerede af kongen. Blandt disse maa merkes 
sjøfartsloven af 24de marts 1860, konkursloven af 6te juni 
1863, loven om fattigvæsenet og loven om revision af 
matrikulen af s. d., haandverksloven af 14de april 1866, 
loven af 27de marts 1869, der nedsatte myndighedsalderen 
til 21 aar baade for mand og kvinde, og auktionsloven af 
17de juni 1869. 

Hertil kommer endnu den nye lov om almueskole- 
væsenet paa landet (1860) og loven om undervisningen i 
de høiere skoler af 1869. 

Under storthinget i 1859 — 60 nedsattes der en kon- 
gelig kommission, der skulde tåge juryspørgsmaalet under 
behandling. Dens udkast, hvorfor lovbeslutningen af 1857 
var lagt til grund, blev i 1862 forelagt storthinget, hvor 
det med. nogle ændringer blev vedtaget af odelsthinget, 
men forkastedes af lagthinget, da flere af dem, som før 
havde støttet sagen, nu havde skiftet standpunkt, væ- 
sentlig af den grund, at man fandt juryen for kostbar. 

Paa grund af striden om juryens indførelse blev der 
kun gjort lidet for at afhjælpe manglerne ved den norske 
retspleie. Den hele reform indskrænker sig nærmest til 

loven af 17de marts 1866, der gjorde en del forandringer 
i behandlingen af strafsager. 



15. Kirkelige forhold 1850—1870, Efterat den Lam- 
mersske bevægelse var stilnet af, var den norske kirke 
forholdsvis fri for splittelse og udsondring af partier. 
Kun paa vestlandet, navnlig i egnen mellem Kristianssand 
og Stavanger, havde der opstaaet et parti, de saakaldte 
„sterkttroende", der med styrke betonede troen og ret- 
færdiggjørelsen og blandt andet udtalte, at „det er umuligt 
for et Guds barn at falde ud af naadestanden". Hertil 
kommer nogle mindre separatistiske bevægelser i egnene 
om Ekersund og Tunsberg. 

De theologiske universitetslærere, som afløste Ste- 
nersen og Hersleb, var i ikke ringe grad paavirkede af 
Grundtvigs anskuelser; pavnlig øvede presten V. A. Wexels 
en meget sterk indfly deise. Men fra 1850 af beklædtes 
to af universitetets lærestole af Gisle Johnson (f. 1819) 
og den lærde tysker Karl Paul Caspari (f. i Anhalt Dessau 
af jødiske forældre 1814). Den første af disse mænd hørte 
til Hans Nilssøn Hauges retning, medens den sidste var en 
repræsentant for den tyske rettroenhed. 

Den nye slægt af theologer, som de opfostrede, fik 
gjennem dem det samme præg, som Hauges tilhængere 
havde baaret; og deres forkyndelse af ordet fandt saa 
meget lettere indgang hos den største del af folket, som 
jordbunden allerede i et par mandsaldere var bleven for- 
beredt hertil gjennem et stille, men ihærdigt arbeide. 

Som en følge af det vaagnende religiøse liv blev 
trangen til at høre Guds ord sterkere og sterkere og 
affødte foreninger for den indre mission, der havde sat 
sig til opgave at modarbeide hedenskabet i det ydre kirke- 
samfund. Som et sammenknytningsled for disse foreninger 
oprettedes i 1867 den norske lutherstiftelse. 

Paa samme tid hørtes der over hele landet klager over 
kirkens brøst og mangler. Prester og lægmænd samledes 

til møder for at raadslaa om, paa hvilken maade disse 
skulde afhjælpes. Navnlig fandt man det nødvendigt, at 
kirken heretter blev mere selvstendig repræsenteret. Stor- 
thinget af 1851 henstillede, foranlediget af indkomne an- 
dragender, til regjeringen at tåge kirkens stilling og for- 
fatning under overveielse. 

Kirkestatsraaden, H. Riddervold, fandt imidlertid, at 
tiden hertil endnu ei var kommen. Først i 1859, da 
kravene ikke længer lod sig afvise, nedsattes kirke- 
kommissionen, der skulde tåge de paakrævede reformer 
under overveielse. Den skulde saaledes behandle spørgs- 
maalene om oprettelsen af menighedsraad, den bestaaende 
konfirmationsordning, ægteskabslovgivningen, dissenter- 
loven, presteeden, skriftemaal og absolution m. m. Men 
ihvorvel kommissionen langt om længe afsluttede sin virk- 
somhed og blandt andet fremlagde udkast til en kirke- 
forfatningslov, førte dens arbeider dog ikke til noget. 
Sagerne maatte igjen gang paa gang tåges op til fornyet 
behandling; men det praktiske udbytte var kun saare 
ringe. Det eneste, som hidtil er vundet, er, at grund- 
lovens § 92- (om embedsmænds trosbekjendelse) er bleven 
ændret. 



16. Maalsagen og folkeheiskolesagen. Mellem den 
nye theologiske retning, som ved Caspari og Johnson fik 
et strengt videnskabeligt præg, og Grundtvigs tilhængere 
førtes der i en længere række af aar en livlig skriftfeide, 
under hvilken den førstnævnte tilføiede modstandernes 
lærebygning haarde stød og tildels undergravede den. 
Men da kampen førtes ud i livet, stillede den sig mere 
lige, idet Grundtvigianerne optog de bestræbelser i na- 
tional retning, som havde været oppe i folket fra treti- 
aarene af. Paa skolen og folkeoplysningen i det hele 
tåget kom de saaledes til at øve en meget udstrakt ind- 
flydeise, navnlig ved den letfattelighed, hvormed de forstod 
at meddele sine tanker saavel mundtlig som skriftlig. 

Ved at optage folkets maal som meddelelsesmiddel 
stræbte grundtvigianerne at virke i oplysningens tjeneste. 
Allerede i begyndelsen af femtiaarene havde den talent- 
fulde sprogforsker Ivar Aasen (f. 1812) af landets for- 
skjellige mundarter søgt at danne et nyt norsk fælles- 
sprog, det saakaldte landsmaal, som skulde afløse det 
norsk-danske skriftsprog. Aasmund Olafssøn Vinje (f. 
1819 f 1870), en af de rigeste digternaturer, Norge har 
havt, førte tanken videre i det af ham udgivne ugeblad 
„Dølen a , og snart opblomstrede en hel ny literatur i et 
maalføre, der i større eller mindre grad fjernede sig fra 
det gjængse skriftsprog. Efterhaanden voxede „maal- 
reisningen" til en sag af betydelig rækkevidde i politikens 
tjeneste. 

Indtil midten af sekstiaarene savnede den modnere 
bondeungdom saagodtsom enhver anledning til at erhverve 
sig kundskaber udover det for folkeskolen afsatte maal. 
Da optog nogle theologer den frie høiskoletanke og op- 
rettede en læreanstalt efter dansk mønster*). Flere andre 
mænd, der ligeledes tilhørte Grundtvigs retning, fulgte 
exemplet, og snart var en hel række af høiskoler i gang 
over hele landet. Fra sin første færd af blev høiskolerne 
strengt bedømte, navnlig af latindannelsens skolemænd, 
der indvendte mod dem, at bondeungdommen savnede de 
forudsætninger, denne læremethode udfordrede. Ikke des- 
mindre har det dog vist sig, at de i betydelig mon har 
fremmet oplysningen i landet. 



17. Indførelsen af aarlige storthing. I 1857 opstod 
først tanken om, at storthinget skulde samles hvert aar, 
idet en privatmand, Hartvig; Nissen, fremsatte forslag til 
forandring i grundlovens bestemmelse om storthingets 
samlingstid. Nissens forslag led dog under forskjellige 



*) Den første norske folkehøiskole blev grundlagt af kandi- 
daterne Herman Anker og Olaus Arvesen paa Sagatun 1864* 

mangler og blev forkastet; men nogen tid efter optog 
regjeringen tanken som sin egen, og i 1869 gik forslaget 
igjennem i thinget. De vigtigste indvendinger, man havde 
at gjøre mod denne reform, var, at thinget vilde komme 
til at tåge mere af magten fra regjeringen, end denne 
godt kunde taale efter den stilling, som var den anvist i 
grundloven. Somme frygtede ogsaa for, at den skandi- 
naviske enhedstanke, som den største del af den norske 
bondestand betragtede med mistroiske øine, herved skulde 
vinde i styrke. I Sverige havde der nemlig nogen tid i 
forveien fundet en tilsvarende forfatningsforandring sted, 
ifølge hvilken rigsdagen skulde træde sammen hvert aar. 



18. Schweigaards og Uelands død. Før valgene 
til det første aarlige storthing foregik, havde de to mænd, 
som siden firtiaarene havde givet landets offentlige liv dets 
særegne præg, afsluttet sin løbebane. Professor A. M. 
Schweigaard afgik ved døden den Iste februar 1870, idet 
hans hjerte brast af sorg over hans hustrus bortgang. 
Faa mænd har tåget et saa vakkert lov med sig i graven 
for uegennyttighed, streng pligtfølelse og arbeidsomhed 
som han. Man kaldte ham „Norges første borger", og af 
digteren fik han det vakre skudsmaal: 

Saa blankt et skjold ei kjæmpe bar 
fra striden nogensinde. 

Det bule indved bule barj 
men plet skal ingen linde. 

Taknemmelige medborgere reiste ham i 1884 en 
mindestøtte udenfor Kristiania universitet. Hans kollega 
ved universitetet og paa stojrthingsbænken Th. H. Asche- 
houg blev nu fører for det konservative parti. 

Samtidig med Schweigaard døde ogsaa bondepartiets 
fører O. G. Ueland, der i mangt og meget var hans 
modstander, men i ligesaa meget hans forbundsfælle. Man 
vilde vide, at sorgen og græmmelsen over, at han havde 

været med i unionskomiteens arbeide og sat sit navn 
under dens udkast til en ny forbundsakt, lagde ham i 
graven før tiden. Ogsaa hans bortgang føltes som en 
dyb landesorg. Thi om han end stedse med seighed og 
udholdenhed forfulgte hvert maal, han havde sat sig, for 
han stedse frem med lempe og maadehold, og i de stor- 
mende tider, som fulgte paa hans bortgang, kom baade 
venner og uvenner ofte til at mindes den gamle bonde- 
høvding, det norske demokratis grundlægger. 

Ottende afsnit. 

1871-1884. 



1. Partiernes stilling i Norge ved indferelsen af 
de aarlige storthing. I 9 aar havde det stangske mini- 
sterium uden at undergaa nogen større forandring staaet 
ved statens; ror. Da det led mod enden af de tre- 
aarlige storthing, blev det oftere udtalt, hvor nødvendigt 
det snart vilde blive for kongens raad at besidde folkets 
tillid og befinde sig i fuld overensstemmelse med stor- 
thingets flertal. De begivenheder, som havde fremkaldt 
statsraaderne Wergelands og Haffners afsked, havde vist, 
at storthingets stræben gik ud paa oprettelsen af et par- 
lamentarisk styresæt. Efter indførelsen af aarlige stor- 
thing maatte i overensstemmelse hermed det næste skridt, 
som var åt tåge, gaa ud paa at aabne medlemmerne af 
kongens raad adgang til storthingets forhandlinger, — et 
spørgsmaal, som allerede i femti aar havde været gjen- 
stand for drøftelse. 

Mod det stangske ministerium havde der efterhaanden 
oparbeidet sig en meget ugunstig stemning. Allerede de 
forhold, hvorunder det blev dannet, havde vakt megen 
mistillid til det, dg denne voxede aar efter aar under den 
stilling, det indtog ligeoverfor de unionelle spørgsmaal 
og den skandinaviske politik. De kirkelige reformvenner 
klandrede den maade, hvorpaa kirkens anliggender blev 
røgtede, og den seige modstand, de mødte hos kirke- 

departementets chef. Til dem sluttede sig grundtvigia- 
nerne og folkehøiskoletankens tilhængere. Bondevennerne 
med Jaabæk i spidsen indgik med resterne af den gamle 
bondeopposition et forbund for at fremme sparsomme- 
lighed i statshusholdningen og modarbeide embedsmands- 
partiet, som havde sin naturlige støtte i regjeringen. I 
oppositionens rækker fandt man endvidere de gammel- 
liberale, bærerne af firtiaarenes ideer, de nyliberale («euro- 
pæerne"), modstanderne af det af regjeringen begunstigede 
frihandelssystem, samt halve eller hele tilhængere af mini- 
steriet, som ønskede gjennemførelsen af denne eller hin 
reform. Dette forbund, som bestod af saa mange uens- 
artede bestanddele, vandt i de følgende aar under kampen 
mellem regjering og storthing en uangribelig fasthed 
uadtil, idet unionsforslagets behandling og senere regje- 
ringens modstand mod grundlovsbestemmelsen om stats- 
raadernes adgang til storthinget styrkede samholdet. 

Disse grupper havde fra først af sine særegne organer 
i pressen. Bondevenforeningernes organ «Folketidende" 
blev lidt efter lidt afløst af «Verdens Gang", der en tid 
redigeredes af Johan Sverdrup, senere afO. Thommessen. 
I «Norsk Folkeblad" og «Oplandenes Avis", redigeret af 
O. Arvesen, frembar grundtvigianismens og folkehøiskolens 
forkjæmpere sin sag. De gammelliberale havde sit organ 
i de af L. Kr. Daa udgivne «Tidstavler", medens den 
europæiske liberalisme udtalte sig gjennem det af J. E. 
Sårs og J. Lieblein udgivne «Nyt norsk tidsskrift". Men 
som et hovedorgan for hele den demokratiske og nationale 
bevægelse i syttiaarene maa anses det af H. E. Berner 
redigerede «Dagbladet", hvis opgave fra først af var at hævde 
Norges ligeberettigelse inden unionen og at bekjæmpe de 
anskuelser, som gjorde sig gjældende i unionskomiteens 
indstilling og forslag til en ny foreningsakt. Under kam- 
pens gang viste sig ogsaa her den samme sammenslutning 
mellem de forskjellige partiorganer som i det politiske liv. 

Det konservative parti, der havde sin væsentligste 

støtte i byerne, var allerede ved grundlovsforandringen af 
26de november 1859*) ble ven betydelig indskrænket og 
var i storthinget kun repræsenteret af ca. 30 medlemmer. 
Af disse var endda blot en mindre del regjeringens tro- 
faste tilhængere i forskjellige vigtigere spørgsmaal. Par- 
tiets betydeligste presseorganer var «Morgenbladet", der 
redigeres af Kr. Friele, «Aftenbladet* og i de senere aar 
«Aftenposten". 

2. Unionsforslagets henlæggelse. Den merkeligste 
sag, som det første aarlige storthing havde at behandle, 
var forslaget til en ny foreningsakt mellem Norge og 
Sverige. I den første tid efter forslagets fremkomst var 
det ikke gjenstand for synderlig opmerksomhed. Da 
kritiserede advokat Bernhard Dunker det meget skarpt i 
sit skrift „Om revision af foreningsakten mellem Sverige 
og Norge" og brød aldeles staven over det. Paa grundlag 
af Dunkers bevisførelse aabnede «Norsk Folkeblad" og 
«Dagbladet" et voldsomt angreb paa det og udtalte i 
sterke ord, at ingen nordmand, som havde sit fædreland 
kjært, kunde være med paa det. Fra den anden side 
iagttog man længe taushed. Omsider fremkom der 
dog flere forsvarsskrifter for det, deriblandt ogsaa et 
af professor Aschehoug, der havde havt den væsent- 
ligste andel i forfatterskabet af udkastet; men disse for- 
maaede ikke at -fremkalde noget omslag i stemningen. 
Allerede før forslaget kom under behandling i thinget, 
var dets skjæbne afgjort. Under debatterne i storthinget 
blev det angrebet af statsraad K. Motzfeldt, J. Sverdrup 
og flere, og til trods for, at det med stor dygtighed for- 
svaredes af Aschehoug, blev det forkastet med over- 
veiende stemmeflerhed (92 stemmer mod 17). Kort efter 
blev det ogsaa forkastet af den svenske rigsdag; thi 
svenskerne, der nærmest betragtede det som en indrøm- 
melse mod nordmændene, havde heller aldrig likt det. 



*) Se side 107. 

3. Statsraadssagens forhistorie. I aaret 1821 frem- 
satte Kristian Magnus Falsen et forslag om at give stats- 
raaderne ret til at deltage i storthingets møder. Først 
søgte han at faa ind en bestemmelse i storthingets regle- 
ment om, at statsraaderne paa indbydelse af storthinget 
skulde faa deltage i debatterne. Da dette ikke lykkedes, 
foreslog han et tillæg til grundlovens § 62 af det indhold, 
at statsraaderne skulde have ret til at deltage saavel i 
storthingets som i begge dets afdelingers forhandlinger. 
Da forslaget kom under behandling paa thinget i 1824, 
blev det enstemmig henlagt. 

Paa storthinget i 1833 fremsattes saavel kongelig 
proposition som to private forslag om denne sag. De 
kom ikke under behandling paa storthinget i 1836; men 
da forny edes den kongelige proposition fra 1833, som af 
storthinget i 1839 forkastedes mod blot 16 stemmer. 
Storthinget modtog derpaa en ny kongelig proposition, 
ligesom ogsaa flere private forslag holdt sagen i live; 
men alle forkastedes de paa thinget i 1842. 

Nu troede man, at der skulde lade sig tilveiebringe en 
løsning af spørgsmaalet ved en bestemmelse i storthingets 
reglement. Saavel i 1842 som i 1845 blev der fremsat 
flere forslag i denne retning. Men da man forhørte sig 
hos høiesteret om, hvorvidt dette var stemmende med 
grundloven, fik man det udtrykkelige svar, at der maatte 
en grundlovsforandring til. Samtlige forslag blev derfor 
forkastede, og man gjorde siden intet forsøg paa gjennem 
forretningsordenen at aabne en dør, som grundloven 
holdt stængt. 

I 1845 og 1848 forkastede storthinget alle de forslag 
i statsraadssagen, som blev det forelagte. Men paa thinget 
i 1851 forelaa der foruden den kongelige proposition 
ogsaa to private forslag til afgjørelse. Et af disse, der 
var fremsat af prokurator Gaarder, gik ud paa, at stats- 
raaderne kunde faa adgang til thinget, medens ethvert 
storthing dog havde at bestemme, .hvorvidt og i hvilken 

udstrækning denne adgang skulde tilstedes dem. Dette 
opnaaede den fornødne stemmeflerhed, nemlig 76 stemmer 
mod 29, men negtedes sanktion. 

For storthinget i 1854 forelaa til afgjørelse tre private 
forslag, deriblandt et overensstemmende med det af stor- 
thinget i 1851 vedtagne og de to øvrige ligelydende med 
tidligere behandlede forslag, som ikke var godkjendte 
af storthinget. Intet af dem opnaaede dog denne gang 
stemmeflerhed, da Ueland talte og stemte mod dem; thi 
han fandt endnu ikke folket tilstrækkelig myndigt til at 
modtage en parlamentarisk regjeringsform. Men paa thin- 
gene i 1857 og 1859—60 begyndte forskjellige forslag at 
vinde stemningen for sig. Navnlig paa det sidste thing 
vandt et af høiesteretsadvokat U. A. Motzfeldt fremsat 
forslag mange stemmer for sig uden dog at opnaa den 
grundlovbestemte majoritet. Blandt dem, som ihærdigst 
kjæmpede for dets gjennemførelse, var forhenværende 
statsraad Stang, som nu mødte som repræsentant for 
hovedstaden, og sagfører Sverdrup, der i 1854 og 57 havde 
modsat sig reformen. 

Der var dog nu gode udsigter til, at sagen snart 
vilde blive gjennemført, især da dens hovedtalsmand, 
Fredrik Stang, i aaret 1861 fik en ledende stilling inden 
statsraadet. Men skjæbnen vilde, at hverken paa thinget 
1862—63 eller paa thinget 1865—66 skulde noget af de 
fremsatte forslag opnaa den fornødne stemmeflerhed. I 
mellemtiden skiftede Fr. Stang fuldstændig standpunkt, 
og fra regjeringens side fik statsraadssagen derfor fore- 
løbig hvile. 



4. Storthinget i 1872. Paa thinget i 1868—69 blev 
der atter fremsat et privat forslag, der gik ud paa at 
aabne statsraaderne adgang til thingets forhandlinger. 
Under den heftige kamp, som udspandt sig herom paa 
thinget i 1872, fremsatte Jaabæk forslag om, at sagen 
skulde oversendes regjeringen, for at den kunde indhente 

erklæringer fra amtsformandskaberne og bestyrelserne for 
by- og herredskommunerne om reformens ønskelighed. 
Naar disse saa blev forelagte storthinget i 1873, skulde 
sagen tåges under behandling. Herpaa vilde storthinget 
ikke gaa ind. Forslaget blev under Johan Sverdrups 
ledelse den 9de marts vedtaget med stor stemmeflerhed 
(80 stemmer mod 29). Men da beslutningen kom til 
regjeringen, vakte den her stor betænkelighed. Stats- 
raadet mente, at reformen ikke vilde virke til gavn, med 
mindre der samtidig skede visse andre forandringer i 
grundloven. Det raadede derfor kongen til for tiden at 
negte den sin sanktion. Dette skede. To af statsraaderne, 
O. J. Broch og N. Irgens, var af en anden mening og 
anbefalede beslutningens ubetingede stadfæstelse. Da 
deres mening ikke seirede, fandt de, at de ikke længer 
kunde beholde sine pladse i kongens raad, men forlangte 
og fik afsked. I deres sted kaldte kongen senere marine- 
kaptein Johansen og ingeniørkaptein Segelcke til med- 
lemmer af statsraadet. 



5» Mistillidsadressen. Da etterretningen om sank- 
tionsnegtelsen kom til storthinget, vakte den her et sterkt 
røre. Allerede tidligere var forholdet mellem regjeringen 
og storthingets flertal temmelig spændt, og det var let at 
forudse, at der vilde komme til et brud. I 1871 havde 
regjeringen mod storthingets begjæring fastsat samlings- 
tiden til 3 maaneder og 10 dage. I 1872 forlangte stor- 
thinget ikke udsættelse til en bestemt tid, men underret- 
tede blot regjeringen om, at det ei kunde blive færdigt 
med sit arbeide i løbet af to maaneder, og det blev da 
bestemt, at det kunde forblive samlet til samme dag som 
i 1871. Men da storthinget fremdeles intet lod høre fra 
sig, blev fristen forlænget til 18de mai. I alt dette saa 
storthinget et utilbørligt formynderskab fra regjeringens 
side og troede tillige at se en tvivl paa dets vilje og evne 
til at ordne sig paa en hensigtsmæssig maade. 

Norges nyeste hist. 9 

Den 15de mai vedtog derfor storthinget som svar paa 
sanktionsnegtelsen (med 65 stemmer mod 47) en adresse 
til kongen. I denne gjorde storthinget rede for de grunde, 
hvorpaa det havde bygget sin beslutning. Hvad det til- 
sigtede, var, som det heder: 

„at give regjeringens medlemmer adgang til mundtlig 
at forsvare sine forslag og synsmaader og derigjennem 
fremme sagernes grundige og alsidige behandling; 

at paaskynde forhandlingernes gang ved den brug af 
det mundtlige ord i stedet for skriftlig meningsudvexling, 
som heraf vilde blive følgen; 

at fremme den gjensidige og for det almene bedste 
ønskelige tillid, som af en saadan aaben og nærmere for- 
bindelse kunde ventes; 

at forebygge mulige konflikter mellem statsmagterne r 
idet statsraaderne umiddelbart vilde kunne meddele op- 
lysninger og berigtige feilagtige eller urigtige anskuelser 
om regjeringens handlinger". 

Storthinget gik dernæst over til at tolke den over- 
raskelse, som havde grebet det, da stadfæstelsen blev 
negtet, og den bekymring, hvormed det imødesaa de 
ulykkelige følger, dette kunde| have. Det sluttede med at 
udtale, at „ storthinget ikke hos hans majestæts raadgivere 
finder den erkjendelse af storthingets forfatningsmæssige 
stilling, ikke den imødekommenhed mod dets bestræbelser 
for at tilveiebringe et kraftigt og nært samarbeide mellem 
statsmyndighederne, som alene kan sætte en regjering 
istand til at varetage kongens og folkets behov samt be- 
trygge samfundets trivsel og fremgang". 

Denne adresse, der var affattet i en ærbødig, men 
alvorlig og værdig form, undlod ikke at øve sin ind- 
flydelse. Da regjeringen fremlagde den for kongen, stil- 
lede samtlige tilbageværende statsraader sine pladse til 
kongens raadighed. Men kong Karl XV erklærede, at 
statsraaderne havde hans tillid, og at han ikke vilde skifte. 
Kun den gamle Riddervold, der helt siden 1848 havde 

siddet i kongens raad, tråk sig tilbage fra statstjenesten , 
da han merkede, at et uveir drog op. 



6. Adressekrigen. Efter storthingets opløsning her- 
skede der rundt om i landet en sterk bevægelse, som 
mistillidsadressen havde fremkaldt. Fra næsten alle 
byer med det „urgamle, mer end tusindaarige" Tunsberg 
i spidsen og fra enkelte bygder indkom der adresser til 
kongen og regjeringen, hvori man udtalte sin tillid til 
kongens raad. Disse fremkaldte igjen modadresser, hvori 
man protesterede mod, at folk opkastede sig til skjøns- 
mænd over storthingets handlinger, og udtalte sin tilslut- 
ning til dets mistillidsadresse. Navnlig vistes der Sverdrup, 
i hvem statsraadsagen havde havt sin ivrigste forkjæmper, 
megen hyldest. Til hans ære holdtes der paa Oplandene 
flere fester, og politiske folkemøder begyndte at komme 
i velten. 



7. Tusindaarsfesten. Tusind aar var nu forløbne 
siden slaget i Hafrsfjord, fra hvilket tidspunkt man pleier 
at regne Norges grundlæggelse som en samlet stat. Alle- 
rede i 1869 havde man udstedt opfordring over hele 
landet til at yde bidrag til et mindesmerke, som skulde 
reises paa hans grav paa Karmøen. Denne tanke havde- 
fundet stor tilslutning, og den 18de juli 1872 var en fest- 
dag over det hele land. Paa Haraldshaugen var der reist 
en mindestøtte, der afsløredes af prins Oskar paa kongens 
vegne i overvær af udsendinge fra storthinget, regjeringen, 
høiesteret og universitetet. En stor mængde nordmænd 
fra alle landets kanter, ja selv fra Amerika, var her mødte 
frem til festen. 



8» Karl XVs død. Oskar II's thronbestigelse og 
kroning. Medens striden mellem regjering og storthing 
var i fuld gang, døde kong Karl XV den 18de september 
1872. Skjønt begavet med en sjelden legemsstyrke havde 

han dog tidlig ved uforsigtig levemaade undergravet sin 
helse. Under et ophold ved badet i Aachen forværredes 
hans sygdom, og det var kun med nød og neppe, han 
naaede hjem til Sverige. Hans dronning, Louise af Neder- 
landene, var død den 30te marts aaret i forveien. 

Karl XV efterlod sig kun en datter Louise, der i 1869 
blev gift med kronprins Fredrik af Danmark. Hans søn, 
Karl, der var født 1852, levede ikke længer end til 
marts 1854. 

Karl XVs broder Oskar II besteg nu thronen. Han 
var den tredje i ordenen af kong Oskar Fs sønner og var 
dengang 44 aar gammel. Sammen med sin gemalinde, 
Sofie af Nassau, havde han meget ofte besøgt Norge og 
vundet et kjendskab til landets forhold, som ingen konge 
siden Haakon VTs tid har havt. Før kroningen, der 
foregik i Throndhjems domkirke den 18de juli 1873, 
foretog han en reise til Nordland og Finmarken helt til 
den russiske grænse for at sætte sig ind i folkets liv og 
kaar nordpaa. Siden Kristian I Vs navngjetne færd i 1599 
havde disse egne ikke været gjestede af nogen konge. 



9. Statholderpostens ophævelse. Den motiverede 
dagsorden af 1873. Ved sin thronbestigelse havde kong 
Oskar II den største lyst til at imødekomme folkets 
ønsker. I 1869 havde Johan Sverdrup med flere fremsat 
forslag til statholderpostens ophævelse. Storthinget i 1873 
fattede enstemmig beslutning herom og bestemte tillige, 
at forsædet i den norske regjering i Kristiania skulde 
indtages af en statsminister. Dette spørgsmaal, som tretten 
aar tidligere havde vakt megen splid mellem de forenede 
riger, fik nu sin løsning, idet kongen gav sit minde til 
statholderembedets ophævelse. I den nye statsministerpost 
ansattes statsraad Fredrik Stang, der i en række af aar 
havde været regjeringens sjæl. 

Paa storthingets mistillidsadresse af 1872 havde alle- 
rede kong Karl XV givet sit svar ved at bestemme, at 

statsraaderne skulde blive staaende. Men storthinget 
havde tillige anket over regjeringens forsøg paa at be- 
grænse tiden for storthingets samvær. Strax efter at 
storthinget i 1873 var traadt sammen, indløb der en 
længere svarskrivelse fra kongen. I denne udtalte han 
det haab, at striden om længden af storthingets sam- 
vær med lidt imødekommenhed fra begge sider nok vilde 
blive løst paa en tilfredsstillende maade, naar man først 
havde vundet erfaring for, hvor lang tid storthinget vir- 
kelig behøvede for at udføre sin gjerning. Hvad stats- 
raadssagen angik, lovede han at tåge den under den 
nøiagtigste overveielse. Men før han kunde udtale sig 
om den, maatte han have undersøgt, om der ikke sam- 
tidig vilde kræves andre forandringer i grundloven. Med 
dette svar var storthinget ingenlunde tilfreds. I en mo- 
tiveret dagsorden udtalte det, at det fandt, at den stilling 
af sagen, som havde fremkaldt mistillidsadressen, ikke i 
nogen væsentlig mon var forandret. 



10. Regjeringens forbehold ligeoverfor statsraads- 
sagen. Storthingsvalgene for 1874 — 76, der fandt sted 
længere ud paa aaret, omfattedes med langt mindre 
interesse af folket, end man af den raadende stemning 
skulde have ventet. „Bondevennernes" bevægelse var 
nu i kjendelig tilbagegang. Kun i byerne var valgkampen 
nogenledes livlig, idet regjeringens tilhængere sluttede sig 
sammen. Paa storthingene 1874 — 76 raadede de derfor 
over nogle flere pladse, end de under thingene 1871 — 73 
havde indehavt. 

Paa thinget i 1874 opstillede regjeringen som betin- 
gelse for at gaa ind paa statsraadsagen, at følgende æn- 
dringer i grundloven blev foretagne: 

at kongen fik ret til at opløse storthinget og paabyde 
nye valg; 

at storthingssamlingerne blev fastsatte til 4 maa- 
neder; 

at storthingsmændenes honorar ikke maatte overstige 
1440 kroner for hver ordentlig samling; 

at spørgsmaalet om sanktion af storthingets lov- 
beslutninger kunde afgjøres ogsaa efter, at thinget var 
opløst, 

og at afgaaede statsraaders pension ikke maatte sættes 
lavere end til den halve gages beløb. 

Paa storthinget i 1874 blev imidlertid den tidligere 
beslutning vedtagen med 74 stemmer mod 35; men de 
forandringer, som aaret i forveien var indtraadte i stats- 
raadets indre ordning, havde fremkaldt en ændring i 
formen, saa thingets beslutning ikke var aldeles ens- 
lydende med den i 1872 fattede. Da kongen ogsaa nu 
negtede beslutningen sin sanktion, saa det ud til, at det 
snart vilde komme til et alvorligt sammenstød mellem 
statsmyndighederne. 



11. Storthinget i 1877. Paa storthinget i 1877 traadte 
statsraadssagen atter i forgrunden. Det i 1874 fremsatte 
regjeringsforslag vandt hverken bifald hos reformens er- 
klærede modstandere eller hos storthingets flertal og for- 
kastedes enstemmig. Derimod gjentog storthinget sin i 
1874 vedtagne beslutning med 82 stemmer mod 29; men 
ogsaa denne gang negtedes den efter statsraadets ind- 
stilling kongens sanktion. Da dette blev thinget meddelt, 
indbragte Jaabæk forslag om at ophøie beslutningen- til 
lov gjennem storthingets præsident, hvorimod statsraad 
Ketil Motzfeldt foreslog et dadelsvotum mod regjeringen. 
Paa henstillen.af Baard Haugland besluttede thinget dog 
at lægge Jaabæks forslag til side, og Motzfeldts dadels- 
votum blev som altfor spagt forkastet med 100 mod 
9 stemmer. 



12. Striden mellem regjering og storthing. Alle- 
rede i 1872 havde O. J. Broch i sit dissenterende votum 
i statsraadet varslet om, at der kunde være fare for, at 

regjeringen vilde komme til at miste al sin indftydelse 
selv paa ledelsen af statens inderste styrelse. Denne 
spaadom begyndte nu at gaa i opfyldelse. De regjerings- 
forslag, som blev indbragte for storthinget, blev enten 
afslaaede eller omarbeidede, saa de ikke var til at kjende 
igjen. Stundom blev de ogsaa satte til side for sager, 
som skyldtes privat initiativ. Saaledes oprettede stor- 
thinget nye embeder og udsaa mænd til at beklæde dem. 
Det bestemte, at der skulde begyndes paa anlæg af jern- 
baner, som regjeringen havde fraraadet. Det omgjorde 
budgettet paa en maade, som var ganske forskjellig fra 
finansdepartementets forslag. Det viste sig, at storthinget 
under sit arbeide for at tilvende sig hele ledelsen af 
statens anliggender tog feil, ret som det var, og herved 
nedkaldte bitter kritik over sin fremfærd. Det hele havde 
til følge en feide i aviser og smaaskrifter, som ingenlunde 
tjente til at styrke agtelsen for statsmagterne. 



13. Den parlamentariske skattekommission. De 

mange kostbare jernbanebygninger, som landet i de sidste 
aar havde indladt sig paa, havde frembragt en saadan 
ebbe i statskassen, at det blev nødvendigt at raade bod 
derpaa. Storthinget i 1877 besluttede derfor den 6te juni 
at nedsætte en parlamentarisk skattekommission, der skulde 
tåge rigets skattevæsen under overveielse og afgive sin 
betænkning for storthinget i 1878. I dette skridt ud- 
trykte storthinget sin misbilligelse af regjeringens hold- 
ning i statsraadssagen. Det vilde nu selv tåge haand i 
hanke med regjeringen og forberede de lovgivningsspørgs- 
maal, som det ellers tilkom regjeringen at sætte i gang 
og lægge til rette for folkets repræsentanter. Dette indsaa 
regjeringen. Af hensyn til kommisionens formaal mod- 
satte den sig dog ikke, at dens medlemmer traadte sammen 
og erholdt godtgjørelse for sit arbeide; men den vilde 
ikke finde sig i, at de med kommissionen forbundne ud- 

gifter blev udredede uden efter anvisning af finansdeparte- 
mentets chef. 

Den 16de februar 1878 afgav kommissionen til det 
nys sammentraadte storthing sin indstilling. Flertallet (5 
medlemmer) anbefalede flere toldforhøielser, udvidelse af 
stempelskat og paalæg af en skat paa indtægt og formue. 
Mindretallet (4 medlemmer) foreslog dedmod alene at 
forhøie tobakstolden og brændevinsafgiften samt indføre 
en indkomstskat. Begge fraktioner havde udarbeidet lov- 
forslag til sin indstilling. 

Nu vakte spørgsmaalet om, hvem der skulde anvise 
udgifterne til skattekommissionen, tvist mellem statsmyn- 
dighederne. Thi storthinget havde gaaet ud fra, at de kunde 
anvises af præsidenten, medens finansdepartementet hæv- 
dede, at de kun kunde udbetales efter dets anvisning. 
Det saa en tid ud til, at sagen skulde blive gjenstand for 
rigsretstiltale. Men efter forslag af Johan Sverdrup nøie- 
des thinget med at erklære, at der ikke behøvedes kon- 
geligt samtykke til skattekommissionens nedsættelse, og 
at misbillige regjeringens færd. Tilsidst blev det dog 
bestemt, at udredelsen af udgifterne ved skattekom- 
missionen foregik paa den maade som af regjeringen 
krævet. Men Johan Sverdrup fandt, at den vedtagne 
beslutning gjorde et skaar i thingets ret, og vægrede sig 
ved at modtage godtgjørelse for sit arbeide i skattekom- 
missionen, hvoraf han havde været medlem. 

Skattekommissionens arbeide kom dog ikke til direkte 
nytte under storthinget i 1878. Storthinget vedtog bety- 
delige toldforhøielser, hvorved indførelsen af indkomstskat 
blev undgaaet; thi der kunde ikke opnaaes enighed om, 
paa hvilken maade denne skulde udlignes. 



14. Berners flagforslag. For storthinget i 1879 blev 
der af «Dagbladets" redaktør H. E. Berner fremsat et for- 
slag om flaget og hærens faner, der gik ud paa ved lov 
at indføre det trefarvede landsflag i overensstemmelse 

med storthingets beslutning af 1821. Den ordning, som 
var kommet istand ved den kongelige resolution af 20de 
juni 1844, var i sig selv ikke tilfredsstillende, da den naar- 
somhelst kunde tilbagekaldes og ophæves. Men forslaget 
mødte ved sin fremkomst en storm af uvilje, da man 
gjerne vilde se en demonstration mod foreningen med 
Sverige i det. Handelsstanden i Kristiania nedlagde i for- 
ening med sjømændene en kraftig protest mod det. Et 
møde, der af Bjørnstjerne Bjørnson og professor J. E. Sårs 
blev sammenkaldt for at oplyse folk om forslagets hen- 
sigt, blev forstyrret, og hovedstadens pøbel benyttede 
anledningen til at øve spektakler og uordener. Som 
følge heraf vovede det liberale parti i storthinget ikke at 
støtte forslaget, som derfor blev enstemmig forkastet. 



15. Niende-juni-beslutningen og dens følger. Efter 
valgene i 1879 vedtog storthinget den 17de marts 1880 
for tredie gang sin beslutning fra 1874 og 1877 om stats- 
raadernes adgang til thingets forhandlinger. Skjønt de 
mange, som hidtil havde holdt paa kongens suspensive 
veto i grundlovssager, ansaa det for givet, at sagen her- 
med var afgjort, var der dog flere af det demokratiske 
parti, der nærede frygt for, at kongemagten vilde ned- 
lagge paastand om et absolut veto i grundlovssager. 
Under kongens ophold i Kristiania i begyndelsen af mai 
1880 søgte storthingets flertal audiens hos ham for at 
gjøre ham bekjendt med den i landet herskende stemning. 
Men den 29de mai nægtede kongen beslutningen atter sin 
sanktion, idet regjeringen beraabte sig paa justitsdepar- 
tømentets erklæring, at „det var ophøiet over tvivl, 
at der tilkommer kongen et absolut veto ved grund- 
lovsforandringer". Kun et af statsraadets medlemmer, 
J. L. Johansen, tilraadede beslutningens sanktion. 

Den 2den juni, da meddelelsen om sanktionsnegtelsen 
blev storthinget overbragt, fremsatte Johan Sverdrup efter 
aftale med andre thingmænd forslag om, at beslutningen, 

der var vedtaget „ under tilslutning til gjentagne beslut- 
ninger af folkets repræsentanter og i overensstemmelse til 
grundlovens § 112" skulde „gjælde og ubrødeligen etter- 
leves som grundlov for kongeriget Norge". Der var imid- 
lertid flere af det demokratiske partis mest fremragende 
mænd, som vaklede tilbage for at fatte denne beslutning 
af frygt for, at den kunde komme til at berøre unionen 
med Sverige. Sagens behandling, der skulde være fore- 
taget den 4de juni, blev udsat til den 7de. Efter 3 dages 
forhandling, hvorunder det af biskop Smitt blev udtalt, at 
sanktionsnegtelsen „var en stor politisk daarskab, maaske 
den største i landets konstitutionelle historie", blev 
Sverdrups forslag med en uvæsentlig forandring vedtaget 
den 9de juni med 74 stemmer mod 40. Den fattede be- 
slutning blev derpaa oversendt regjeringen „med anmod- 
ning om at lade den bekjendtgjøre paa den for kund- 
gjørelse af grundlovsbestemmelser foreskrevne maade". 
Men regjeringen fastholdt sit standpunkt. Under 15de 
juni negtede den at kundgjøre thingets beslutning, da den 
„ikke er naadigst sanktioneret og saaledes ikke er gjæl- 
dende grundlov". 

Niende-juni-beslutningen blev høist forskjellig bedømt 
omkring i landet. Det demokratiske parti stillede den 
sammen med eids voldsverket i 1814 og hilsede de hjem- 
vendende storthingsmænd med fester. Den 20de juni drog 
saaledes et folketog paa mange tusinde mennesker ud til 
Sverdrups bolig for at takke ham for „den slutsten, han 
havde sat paa sit livs storverk". Men inden den konser- 
vative leir i Norge stempledes beslutningen som oprørsk, 
og svenskerne udtalte sig ogsaa med harme mod d«t 
„ anarki", som nu var indtraadt i Norge. 



16. Det juridiske fakultets betænkning. For at 

vinde videnskabelig sikkerhed om det kongelige veto i 
grundlovssager henvendte regjeringen sig med en fore- 
spørgsel til universitetets juridiske fakultet. Dette udtalte 

under 23de marts 1881 som sin formening, „at grundlovs- 
bestemmelser efter Norges statsforfatning ikke kan istand- 
bringes uden med kongens sanktion". Et af fakultetets 
medlemmer, professor Fr. Brandt, erklærede vistnok, at han 
ad en anden vei end sine kolleger var kommen til dette 
resultat. Men han bemærkede derhos, at han fandt 
dette spørgsmaal saa tvivlsomt og de grunde, som talte 
for, at det kongelige veto ogsaa her alene er suspensivt, 
saa sterke, at der maatte være opfordring til at søge 
tvivlen løst ved en udtrykkelig grundlovsbestemmelse. 
Til slutning jadtalte han, at spørgsmaalets praktiske be- 
tydning ikke var saa stor, at det burde blive et strids- 
emne mellem statsmagterne, og at det allermindst fortjente 
at stilles paa spidsen; thi han fandt i grundloven for- 
øvrigt sterke nok garantier for, at en af storthinget be- 
sluttet grundlovsreform maatte blive et sandt udtryk for 
folkets alvorlige vilje. 



17. Forandring i ministeriet. Medens baade stor- 
thing og regjering rustede sig til den sidste afgjørende 
kamp, forlangte statsminister Stang, trættet af striden, sin 
afsked. For at danne et nyt ministerium blev hans tidli- 
gere embedsfælle, den dansk-norske sendemand i Paris 
Sibbern, kaldet hjem. Fra flere hold blev dette betragtet 
som et forsonligt skridt; thi ihvorvel Sibbern var konser- 
vativ, stod hans opfattelse af forfatningsspørgsmaalet nær- 
mere storthingets end den bestaaende regjerings. Men 
da han krævede, at storthingets beslutning om stats- 
raadernes adgang til thinget skulde vedtages, og at den 
i 1872 aftraadte statsraad O. J. Broch skulde have plads 
i raadet, vilde kongen ikke gaa ind derpaa, og Sibbern 
negtede derfor at modtage det tilbudte hverv. Strax efter 
at Stangs afskedsbegjæring den Ilte oktober 1880 var 
bevilget, udnævntes Kristian August Selmer (statsraad fra 
1874) til førsteminister. Den 22de december optoges end 
videre høiesteretsadvokat Kristian Homann Schweigaard i 

ministeriet. Ved begge disse udnævnelser tilkjendegav 
regjeringen, at kampen med storthinget skulde fortsættes. 



18. Storthingene i 1881 og 1882. Til den store strid, 
som var bleven reist ved sanktionsnegtelsen af 29de mai 

1880 og niende-juni-beslutningen, kom der i de følgende 
to aar nye tvisteemner. En grundlovsbeslutning om ud- 
videlse af stemmeretten, som storthinget i 1881 vedtog 
med grundlovmæssig pluralitet, negtedes sanktion. Det 
gamle stridsspørgsmaal om storthingets ret til uden a* 
indhenté kongens samtykke at nedsætte kommissioner, 
kom atter op, idet storthinget paalagde sin faste militær- 
komite at sammentræde efter samlingens slutning og 
derhos besluttede at nedsætte en jurykommission. Odels- 
thinget paalagde derhos nogle af regjeringens medlemmer 
at udrede betydelige beløb i erstatning for, at forskjellige 
tab var paaført statskassen ved misgreb i administrationen; 
men vedkommende statsraader vægrede sig for det. I 

1881 vedtoges loven om lensmænds ansættelse uforandret 
for anden gang, men negtedes kongelig stadfestelse, idet 
regjeringen henholdt sig til en udtalelse fra høiesteret om, 
at loven ikke kunde træde i kraft, hvor mange gange 
den end vedtoges, da den ansaaes for at gjøre indgreb i 
den myndighed, som grundloven hjemlede den udøvende 
magt. Storthinget benyttede sig til gjengjæld af sin be- 
vilgende myndighed, idet det under henvisning til den 
politiske stilling i landet knappede af paa det af regje- 
ringen opstillede budget. Paa den anden side vedtog det 
bevilgningsbeslutninger, hvis formaal forekom regjeringen 
fiendtlige og samfundsfarlige, og overfor hvilke den ned- 
lagde bestemt negtelse. Saaledes afsloges i 1882 kongelig 
sanktion paa en bevilgning til folkevæbningssamlagene. 
Dette var skytterforeninger, som havde skilt sig ud fra 
den ældre centralforening, og som allerede fra første færd 
var blevne beskyldte for at nære revolutionære hensigter. 
Kort efter, da storthinget fattede beslutning om oprettelse 

af en centralstyrelse for statens jernbaner og dertil føiede 
den bestemmelse, at to af storthinget valgte medlemmer 
skulde tiltræde denne styrelse, tog regjeringen beslutnin- 
gens første del til følge, men ikke den sidste, der efter 
dens formening var stridende mod kongens ansættelsesret. 
Nu antog striden en endnu hidsigere karakter, end 
den allerede havde. Fra den liberale leir reistes der 
beskyldninger mod regjeringen for, at den havde gjort 
sig skyldig i ligefremme forfatningsbrud, idet den havde 
søgt at tilvende sig et grundlovsveto, et bevilgningsveto 
og et delingsveto, som var lige uhjemlede i grundloven. 
Fra den konservative side rettedes der anke mod stor- 
thinget for gjentagne magtovergreb og for, at det havde 
gjort overveiede forsøg paa at trænge ind paa den 
udøvende magts omraade. Overfor disse foreteelser be- 
varede regjeringen længe taushed, men da den sidste 
storthingssamling i valgperioden skulde afsluttes, tog den 
til gjenmæle. 



19. Throntalen af 21de juni 1882. Da storthinget 
skulde opløses, mødte kong Oskar, ledsaget af sit hof og 
rigets øverste embedsmænd, i thingsalen, hvor han sid- 
dende oplæste sin throntale. I denne fremholdtes det, at 
regjeringens holdning i statsraadssagen ikke havde været 
nogen udtrykkelig afvisning. Den havde givet sit sam- 
tykke til en forlængelse af storthingets samvær langt 
udover den tid, som ved indførelsen af aarlige storthing 
blev forudsat. I spørgsmaalet om militærkomiteens sam- 
mentræden mellem storthingssamlingerne havde regje- 
ringen for at imødekomme thinget tilbudt en forhandlings- 
maade, som fuldt ud vilde tilfredsstille kravene paa grundig 
sagsbehandling. Men storthinget havde ikke ved noget 
skridt fra den udøvende magts side, omend udgaaet af de 
oprigtigste ønsker om samarbeide og forstaaelse, kunnet 
bevæges til en tilsvarende imødekommenhed. „Med al- 
vorlig bekymring", vedblev kongen, „har jeg maattet 

erfare, at storthinget vil gjøre gjældende, at det uden 
kongens samtykke kan forandre grundloven. Min over- 
bevisning om det uberettigede i denne paastand er urok- 
kelig. Kun konge og storthing i forening har magt til at 
forandre gruudloven. Med dyb følelse af min kongelige 
pligt vil jeg af al min evne værge om den grundlov, som 
vi alle — I saa vel som jeg — har besvoret, og som 
enhver ubrødelig maa overholde, hvis samfundets fred og 
tryghed skal kunne bevares. Jeg sætter mit haab til, at 
den beklagelige splittelse og ophidselse, som har trængt 
sig ind i vort offentlige liv, efterhaanden maa give plads 
for en mere uhildet og sindigere opfatning af bestaaende 
forhold og samfundslivets krav, og at alle oplyste og 
fædrelandssindede mænd, hver i sin kreds, vil støtte mine 
bestræbelser til dette maal". Hans tale sluttede med en 
bøn om, at et naadigt forsyn maatte afværge de uheld- 
svangre følger af ethvert forsøg paa at rokke selve grund- 
volden for den samfundsorden, hvorunder det norske folk 
i saa mange aar havde levet lykkelig og frit. 



20. Valgene i 1882. I throntalen havde regjeringen 
sagt sit sidste ord. Havde hensigten med denne indtræn- 
gende formaning og opfordring været at dæmpe den op-' 
hidselse og gjæring, som herskede blandt folket, forfei- 
lede den ganske sit maal. Medens regjeringspartiet 
gjennem sit ledende organ erklærede, at „kongemagten 
havde brændt sine skibe", og at „kongemagten ikke kunde 
eller vilde vige tilbage", udtaltes der fra den modsatte 
leir en dyb beklagelse over, at ministeriet havde antaget 
kongen som det yderste høires partichef. „Siden den tid 
Karl Johans af bajonnetter støttede enevoldslyster blev 
afslaaede" — hed det — „har landets forfatning ikke været 
saa alvorlig truet som nu. Ministeriet har sat kongens 
urokkelige overbevisning i pant for, at det absolute veto 
skal indtvinges i grundloven. Det norske folk maa her- 
imod sætte sin urokkelige vilje om, at det skal ikke ske". 

Under valgkampen blev throntalen i tusinder af eks- 
emplarer spredt ud over det hele land og vakte et stort 
røre. Paa folkemøder, som nu holdtes i større udstræk- 
ning end nogensinde før, var den det thema, hvortil 
talerne stadig vendte tilbage, hvad enten de tilhørte stor- 
thingets tilhængere eller regjeringens venner. Paa et 
møde i Lillestrømmen kaldte Johan Sverdrup den „et 
opraab, der skal samle og skille, der sætter dem, mod 
hvem det er rettet, det store flertal i Norges storthing og 
Norges folk, intet andet vilkaar end seir eller under- 
kastelse". Paa Stiklestad lød digteren Bjørnstjerne Bjørn- 
sons manende ord til de tusinder af bønder, som der var 
mødt frem: „ Lader nogen kongedømmet sige, at absolut 
veto kan det ikke opgive, da maa De aabent svare, at 
saa maa det norske folk opgive kongedømmet". 

Striden antog dag for dag en uhyggeligere karakter. 
I regjeringspartiets hovedorgan anstilledes der betragt- 
ninger over, hvorledes en dristig regjering, naar trykket 
blev ret føleligt, ikke vilde resikere synderligt, men meget 
mere have landets bedste kræfter med sig, om den, be- 
raabende sig paa nødværgets ret, vovede et statskup. 
Denne og lignende udtalelser fortolkedes fra den anden 
side derhen, at forfatningen var i fare, og at det var nød- 
vendigt at forsvare den med blanke vaaben. Den op- 
hidsede stemning kom ogsaa tilorde i Bjørnsons sang 
for skytterlagene: 

Gamlingen paa thinge 

skal faa stemme trygt og kjækt 

bagom rifleringe 

af den unge slægt. 

Under alt dette var deltagelsen i valgene større, end 
den nogensinde tidligere havde været. Mange, som ikke 
havde stemmeret, søgte at skaffe sig den ved at kjøbe 
eller bygsle værdiløse jordlapper (de saakaldte myrmænd) 
eller ved at tåge borgerskab som handelsmænd eller 

haandverkere uden at drive borgerlig næring („proforma- 
borgere"). Saa slåp var den offentlige moral, at man for 
at værne om grundloven under paaberaabelse af nød- 
værgets ret ei tog i betænkning at anvende slige midler, 
der var en haan mod den norske statsforfatning. Paa 
flere steder saa det endog ud til, at ulovlige kneb var 
anvendte ved valgene, saa fuldmagtskomiteen paa stor- 
thinget i 1883 fik meget at gjøre ved prøvelsen af enkelte 
valgkredses fuldmagter. 



21. Opraabet til kristendommens venner. Umid- 
delbart før storthinget i 1883 traadte sammen, udstedte 
den gamle professor Gisle Johnson sammen med sex 
andre mænd et] opraab til kristendommens venner i landet, 
at de vilde træde i kampen for den mod den omsig- 
gribende radikalisme. De saa i den politiske bevægelse, 
som var oppe i nationen, en truende fare for kristen- 
dommen i det norske folks liv og samfund. De havde 
med sorg set den tilbagegang, „ hvori det kristelige liv 
befandt sig der, hvor den radikale bevægelse havde be- 
gyndt at faa magt over hjerterne, hvorledes sansen for 
Guds ord og Guds rige efterhaanden havde maattet vige 
pladsen for den alt opslugende, stedse mere lidenskabelige 
politiske interesse". Den havde „ tilegnet sig den jesuitiske 
grundsætning, at hensigten helliger midlet, traadt sandhed 
og ret under fødder, nedbrudt agtelsen for alt, hvad der 
er høit og helligt, sat alle pnde lidenskaber i bevægelse 
og fremkaldt splittelse mellem de forskjellige samfunds- 
klasser". Og bag hele denne bevægelse stod fritænkeriet, 
den moderne vantro, der gjennem pressen holdt paa at 
forgifte hele folkelivet. Opraabets udstedere vilde derfor 
dels i en række smaaskrifter, dels ved mundtligt foredrag 
og i samtaler søge at faa sagen udredet og belyst fra 
forskjellige kanter. 

Opraabet fandt stor tilslutning inden den kreds, til 
hvilken det nærmest var rettet, men blev lige saa ihærdig 

angrebet og modarbeidet fra den modsatte side. De 
smaaskrifter, som udsendtes fra „opraaberne a , blev gjen- 
stand for skarp kritik, navnlig fordi de hidrørte fra 
mænd, der i politisk henseende tilhørte den konser- 
vative fløi. 

Men ogsaa paa den liberale side hævede der sig 
røster om, at kristendomslivet i landet svævede i fare. 
Dette kom saaledes til orde i de kirkelige reformvenners 
hovedorgan, „Vestlandsposten a , men især i ugeskriftet 
„For frisindet kristendom", som udgaves af folkehøiskole- 
bestyrer Kristofer Bruun, der i begyndelsen af syttiaarene 
havde været bondevenbevægelsens varmeste talsmand. 



22* Storthinget i 1883. Valgene i 1882 havde saa 
godt som fuldstændig trykket repræsentanterne af det saa- 
kaldte centrum tilside, og saa skarpt som paa dette thing 
havde partieme endnu aldrig staaet mod hinanden. Men 
oppositionspartiet havde vundet i styrke og fasthed. Thi 
det talte nu 82 medlemmer, medens høire kun bestod af 
32. Det havde derfor fri adgang til at indrette sig ganske, 
som det vilde. 

Straks efterat storthinget var traadt sammep, stiftede 
majoriteten en forening, hvis formaal var at istandbringe 
en fastere ordning inden partiet paa grundlag af den 
politik, som var ført af det sidste storthing. Her skulde 
de vigtigere sager blive drøftede, inden de kom under 
behandling i storthinget. Denne liberale forening, hvis for- 
mand Johan Sverdrup var, afgjorde straks besættelsen 
af lagthingets pladse og bestemte valgkomiteens og 
protokolkomiteens sammensætning. Der var nu al udsigt 
til, at den politiske strid vilde faa en endelig løsning ved 
en rigsrets dom, og et forslag om paany at indgaa med 
en adresse til kongen for at oprette en ny tingenes 
orden blev af venstreforeningen forkastet som overflødig* 

Norges nyeste hist. 10 

Den komite, som havde at gjennemgaa regjeringens 
protokoller, fremlagde den 30te marts sin indstilling om, 
hvilke forholdsregler der skulde anvendes mod regjeringen. 
Den gik ud paa, at regjeringens samtlige medlemmer 
burde undergives tiltale for at have udvirket de kongelige 
resolutioner, ved hvilke der var negtet sanktion paa be- 
slutningen i statsraadssagen, paa bevilgningen til folke- 
væbningssamlagene samt delvis paa beslutningen om jern- 
banernes centralstyrelse. 

Da denne indstilling forelaa til behandling i odels- 
thinget gav den anledning til en debat, som hører til de mer- 
keligste episoder i vort lands nyere historie, og som vårede 
fra 16de til 24de april og ialt optog 18 møder. Under 
denne blev det med styrke fremholdt, at det var bleven 
en nødvendigbed og en æressag at paakalde rigsretten, da 
andre midler til stridens løsning forgjæves havde været 
forsøgte. Da afstemningen foregik om natten til 24de 
april, blev protokolkomiteens indstilling bifaldt med 53 
mod 32 stemmer. 



23* Forligsunderhandlinger. Førend odelsthinget 
endnu havde besluttet rigsretstiltale, blev der af flere 
mænd af begge partier gjort forsøg paa at faa den kon- 
stitutionelle tvist løst ad mæglingens vei. Saaledes gik 
den gamle storthingsmand Ole Lindstøl fra Nedenæs 
under kongens ophold i hovedstaden op til ham for at 
forestille ham de farer, der truede baade kongemagten og 
foreningen med Sverige. 

Nogle dage før protokolkomiteens indstilling blev 
afgiven, søgte ogsaa Johan Sverdrup gjennem overrets- 
sagfører Ole Ring at bringe en overenskomst istand med 
regjeringens medlemmer. Men sagen strandede, allerede 
før underhandlingerne virkelig begyndte. Efterat rigsrets- 
debatterne i odelsthinget var komne i gang, søgte gros- 
serer D. Cappelen fra Skeen at formåa kongen til at 

lade det komme til en udjevning i den indre politik. 
Kongens svar lød ikke ugunstig, men da han samme 
dag af vigtige statssager kaldtes tilbage til Sverige, fandt 
storthingets liberale forening, for hvem sagen nu blev 
forelagt, at der ikke forelaa tilstrækkeligt grundlag for 
forhandling om stridens bilæggelse. Kun ved ministeriet 
Selmers afgang og ved vedtagelse af det hvilende grund- 
lovsforslag fra Livius Smitt*) kunde krisen undgaaes. 
Men herpaa vilde det konservative parti i storthinget 
ikke gaa ind, da det ansaa fordringen paa statsraads- 
skifte for at staa i strid med grundlovens bestemmelser, 
og underhandlingerne afbrødes derfor. 



24* Rigsretten og dens dom. Den 18de mai 1883 
traadte rigsretten sammen. Den bestod af 38 medlemmer, 
nemlig høiesterets 9 og lagthingets 29. Alene ligeoverfor 
de sidste benyttede de anklagede den ret, de ifølge for- 
fatningen havde til atudskyde en tredjedel, hvorefter an- 
tallet blev 26. Den udnævnte aktionskomite besluttede, 
at hver af regjeringens 11 medlemmer skulde tiltales 
særskilt. 

Til sagernes behandling traadte retten atter sammen 
den 7de august. Til at føre sagen fra odelsthingets side 
var antaget advokat Walter Scott Dahl og overretssag- 
førerne H. Bentsen og O. Blehr. Det anklagede mini- 
steriums forsvar blev ført af advokaterne Johannes Bergh, 
Heffermehl og Heyerdahl. Efter en vidtløftig formalitets- 
procedure, under hvilken bl. a. forsvarerne forgjæves ned- 
lagde paastand om, at 1 1 af de lagthingsmedlemmer, som 
havde været med paa at fatte niende-juni-beslutningen, 



*) Dette gik ud paa, at storthinget uden hensyn til beslut- 
ningen af 9de juni 1880 paa ny skulde vedtage statsraads- 
sagen med tilføielse af den bestemmelse, at affcraadte stats- 
raader skulde være valgbare til storthinget udenfor den 
kreds, hvori de boede. 

skulde vige retten, som saaledes vilde være bleven reduceret 
til femten medlemmer, begyndte realitets-proceduren den 
22de oktober. Den vårede til den 18de februar 1884 med 
en afbrydelse fra 19de december til 10de januar. Inden 
forhandlingeme sluttede, tog statsminister • Selmer selv 
ordet. I eggende udtryk fremholdt han, at han med ro 
vilde imødese rigsrettens dom, da han var sig bevidst 
altid at have havt forfatningens ukrænkede bevarelse og 
opretholdelse for øie. „Skulde dommen" — sagde han 
til slutning — „desuagtet gaa mig imod, da vil dette 
visselig smerte mig dybt. Men det vil ikke være en sorg 
for mig og min skjæbne; thi jeg har bevidstheden om at 
have gjort min pligt. Det vil være en sorg over den 
tunge sandhed, at det har lykkedes politisk vildledelse at 
berøve landet endog dets dyreste skat, det værn, som 
retskaffen færd skal have i domstolene. Ja visselig vil 
min sorg være tung, men det vil, som jeg har sagt, ikke 
være en sorg for mig og min skjæbne; det vil — jeg 
siger det frit ud — være en sorg for mit fedreland, dets 
ære og dets fremtid". 

Sagen optoges nu til doms. Efter flere dages vote- 
ring blev statsminister Selmer dømt til at have sit embede 
som statsminister og medlem af kongens raad forbrudt, 
hvorhos han blev ilagt sagens omkostninger. 

Hermed var rigsrettens arbeide i virkeligheden afgjort, 
og i den følgende maaned faldt dommene slag i slag. 7 andre 
af kongens raad — statsminister Kjerulf og statsraaderne 
Vogt, Holmboe, Helliesen, Jensen, Munthe og Bachke — 
dømtes til embedsfortabelse, og 3 — Johansen, der i 1880 
havde tilraadet sanktion i statsraadssagen, 'samt Schwei- 
gaard og Hertzberg, der først efter denne sags afgjørelse 
var indtraadte i kongens raad — blev hver idømte en 
bocTaf 8000 kroner. 



25* Rigsretsdommenes fuldbyrdelse. Efterat dom- 
men over statsminister Selmer var fældet, herskede der 

stor bevægelse over det hele land; thi nu var spørgsmaalet, 
om dommen vilde blive tågen tilfølge. Fra regjerings- 
partiets side blev det aabent udtalt, at kongen „ vilde 
bryde sin ed paa forfatningen ved at eksekvere en saa- 
dan dom". 

Den næste dag, da rigsretsdommen oplæstes i odels- 
thinget, fremlagde regjeringspartiets 31 medlemmer en er- 
klæring, hvori de udtalte, „at der ikke gjennem rigsrets- 
dom kan frakjendes nogen af statsmagterne den stilling 
og de funktioner, som ved grundloven er dem anviste, — 
hvad der faar særlig betydning ligeoverfor en rigsret, til- 
bleven paa en saadan maade som den nuværende". I 
forvisning om, at landets frihed og lykke beroede paa, 
at begge statsmagter, kongemagten ikke mindre end stor- 
thinget, opretholdtes i udøvelsen af den dem ved grundloven 
tillagte myndighed, vilde de for fremtiden som hidtil hævde 
og forsvare grundloven, saadan som den efter deres 
overbevisning var at forståa og af tidligere storthing havde 
været forstaaet. 

Da dommen den Iste marts overbragtes kongen, 
sagde han ikke et ord. Med en haandbevægelse lod han 
statssekretæren modtage dokumentet og bød med et stumt 
buk rigsretsdeputationen farvel. Blandt dem, som ved 
denne leilighed omgav ham, var ogsaa statsminister Selmer. 

Et par dage efter reiste kongen til Charlottenberg, 
hvor der i en jernbanevogn blev holdt statsraad, men 
vendte straks tilbage til Kristiania, ledsaget af de svenske 
statsraader Hochschild, Thyselius og Ryding. Paa foran- 
ledning afgav disse den 6te marts den erklæring, at rigs- 
retsdommen ikke var uden indflydelse paa den mellem 
Norge og Sverige bestaaende union; thi unionen forud- 
satte og betingede, at der ligesaa lidt maatte kunne ved- 
tages forandringer i Norges som i Sveriges grundlov uden 
kongens bifald og samtykke, samt at Norges bevæbnede 
styrke ligesom Sveriges skulde være stillet under den følles 
konges befaling og overhøihed. Der gik nu mangehaande 

rygter, og man ansaa det i forskjellige kredse for givet, 
at dommen ikke vilde blive bragt i udøvelse; man 
paastod tillige, at Selmer efter domsafsigelsen havde 
fungeret som statsminister og var fremmødt i statsraadet. 
Paa samme tid beordrede justitsdepartementet med kon- 
gens tilladelse*) retslig tiltale mod Bjørnstjerne Bjørnson/ 
„Dagbladet a , et par throndhjemske aviser og materialfor- 
valter Jon Hol for offentlige udtalelser, der ansaas for 
fornærmelige mod kongens person. 

Omsider faldt kongens kjendelse. I en kundgjørelse, 
dateret den 1 1te marts, befalede han rigsrettens dom tågen 
tilfølge. Men i et diktamen fastholdt han, at ingen rigs- 
retsdom kunde erkjendes som afgjørende grundlovsfortolk- 
ning eller have nogen for ham eller hans etterkommere 
bindende kraft. Han erklærede derfor, at den afsagte 
rigsretsdom ikke i ringeste maade kunde ophæve eller 
forandre den hidtil bestaaende statsorden, ifølge hvilken 
ingen forandring i grundloven kunde blive lov uden kon- 
gens samtykke. Særlig maatte kongen paa det bestemteste 
tilbagevise ethvert ensidigt angreb paa nogen af garantieme 
for unionens bestaaen, og som en af de vigtigste blondt 
disse garantier betragtede han kongens ubetingede stad- 
fæstelsesret ved grundlovsforandringer i det ene som i det 
andet rige. „Paa lydighed under loven, — sluttede det 
kongelige diktamen — paa agtelse for ret og retfærdighed 
og for statsforfatningen, saaledes som den er bleven fastsat 
og i tiderne anvendt og forstaaet; maa ethvert samfund 
bygges. Denne store grundsætning kan ikke krænkes uden 
de alvorligste følger for folkets hæder og velfærd. At 
give indholdet af en dom som den, der er overgaaet 
statsminister Selmer, min tilslutning vilde være at gjøre 
mig og det norske folk medansvarlige i den og dens 
følger for landet og foreningen. Det er vitterligt, at der 
er grebet ind i rettergangens anordning og domstolens 

*) Tiltale for maj es tætsforbry deise kan alene finde sted med 
kongens samtykke. 

sammensætning paa en maade, som strider mod grund- 
sætningerne for en upartisk retspleie. Dyb er min sorg 
over, at en saadan retsforfølgning og dom har kunnet 
forekomme i vort land. Jeg finder dog under de forhold, 
som foreligger, at maatte opfatte min pligt saaledes, at 
jeg handler ret, og at jeg bedst befordrer fædrelandets 
vel ved at lade statsminister Selmer træde tilbage. Han 
har derhos selv i underdanighed tilkjendegivet ønsket om 
at udtræde af raadet. Jeg bestemmer altsaa: Statsmini- 
ster Kristian August Selmer fratræder sit embede. Jeg 
bevidner den fratrædende min naadige og varme aner- 
kjendelse for hans lange embedsvirksomhed og tro tjeneste 
mod riget og mig". 

Efter denne aabne erklæring, hvorved kong Oskars 
person i endnii høiere grad end ved throntalen af 1882 
traadte i forgrunden, tiltog spændingen njellem kongemag- 
ten og storthinget. Det tjente heller ikke til at formilde 
stemningen, at Selmer paa samme tid blev udnævnt til 
svensk serafimerridder, og at kongen ved sit atterkomme 
til Stockholm udtalte til de der fremmødte rigsdagsmænd; 
„Jeg har nu, som I ved, i Norge sagt mit ord, som det 
var min pligt, og jeg haaber, at I alle tror, at jeg har 
gjort det af bedste hjerte og overbevisning". 



26. Mellemregjeringen. Medens domsafsigelserne 
foregik, blev de efterhaanden ledigblivende pladse i regje- 
ringen midlertidig besatte, idet forskjellige høit betroede 
embedsmænd konstitueredes i statsraadsposterne. 

Med den afslutning, som rigsretssagerne ved det 
kongelige diktamen fik, var intet af partierne tilfreds. 
For de aftraadte statsraader holdtes der i hovedstaden en 
større fest, og en subskription, som var aabnet til dæk- 
kelse af sagsomkostningerne, indbragte mere end tilstræk- 
keligt til øiemedet. Men i det konservative partis hoved- 
organer nedlagdes der en skarp protest mod dommens 



Digitized by 



Google 



152 

gyldighed, og der rettedes temmelig sterke bebreidelser 
mod kongemagten, der ikke kraltig nok skulde have hævdet 
grundloven, mod storthingets konservative minoritet, der 
ikke havde negtet at være med i afstemningen over rigs- 
retlens nedsættelse, og mod høiesteret, der ikke havde 
sprængt rigsretten, men endog havde sat sit navn under 
den åfsagte dom. De krævede, at der nu skulde skrides 
til handling. 

Den 12te marts, dagen efter at den kongelige kund- 
gjørelse var udstedt, besluttede odelsthinget i et møde 
for lukkede døre at kræve udleveret de statsraadsproto- 
koller, som havde været førte mellem 29de februar og 
Ilte marts. Dette skede, og det viste sig da, at stats- 
minister Selmer havde været tilstede i raadet efter doms- 
afsigelsen, og at ingen af statsraadets øvrige medlemmer 
havde protesteret mod det kongelige diktamen af Ilte 
marts. Protokolkomiteen indstillede, at odelsthinget skulde 
udtale sit misnøie med statsraadets færd, men forøvrigt 
ikke træffe nogen foranstaltning i anledning af det passe- 
rede. Inden sagen kom under behandling i thinget, var 
der imidlertid indtraadt helt nye forhold. 

27* Aprilministeriet. Saasnart rigsretsdommenes række 
var afsluttet, blev under 3dje april et nyt ministerium 
dannet. Mange havde nu ventet, at der som ved stats- 
minister Stangs afsked vilde blive gjort et forsøg paa at 
faa den konstitutionelle strid bilagt ved et ministerium 
Sibbern-Broch eller Richter-Broch. Men dette skede ikke. 
Af hensyn til unionens formentlige krav og de fra den 
konservative leir og af svenskerne udtalte ønsker kom 
det nye statsraad paa en enkelt undtagelse nær til at 
beståa af mænd, der ved sin tidligere offentlige"' færd 
havde lagt for dagen, at de hyldede det aftraadte mini- 
steriums synsmaader. Skjønt der fra konservativ side 
blev fremholdt, at det var et „forsoningsministerium", 
troede storthingets flertal og dets vælgere ikke der- 

paa; thi til chef for ministeriet blev udnævnt den nys 
til bod dømte statsraad K. H. Schweigaard, og to andre 
medlemmer af det selmerske ministerium, Johansen og 
N. Hertzberg, der ogsaa af rigsretten var ilagte bøder, 
fik sæde i det. Hvor liden tillid statsraadet nød, udtalte 
sig saaledes i, at man i selve storthingssalen kaldte det 
„eventyrministeriet a og lod haant om dets evne til at lede 
landets styrelse i en heldig retning. 

Det viste sig ogsaa snart, at thingets politik ikke i nogen 
maade var forandret. Den 22de april gjentog odelsthinget 
for tredje gang en beslutning til lov om lensmænds an- 
sættelse og tilkjendegav derved, at det vilde tvinge be- 
slutningen igjennem, selv om kongens sanktion negtedes. 
Den 24de s. m. fik den parlamentariske jurykommission, 
der var bleven nedsat den 15de mai 1882, sit opdrag 
fornyet. Paa marinebudgettet fandt betydelige afknap- 
ninger sted under paaberaabelse af den politiske situation. 
Det blev derhos besluttet at nedsætte straffene for maje- 
stætsforbry deiser. Endelig besluttede odelsthinget for første 
gang at bringe i anvendelse grundlovens § 75 for at tvinge 
statsraaderne til at fremmøde i thinget og der staa til 
ansvar for sine handlinger. 

I rigsretstiden havde chefen for armedepartementet, 
Munthe, nemlig ladet laasene paa 20,000 geværer afskriie 
og gjemme, ligesom 5 millioner kobberhylsepatroner var 
blevne overflyttede fra Hovedøen til Akershus fæstning. 
Garnisonen i Kristiania var derhos fra den 28de januar 
af bleven forsynet med skarpe patroner, og komman- 
danten paa Akershus havde ladet nogle feltkanoner med 
tilhørende ammunition holde i beredskab. Der gik mange 
rygter i omløb om, hvad hensigten med disse anstalter var. 
Regjeringen og dens venner paastod, at de blev trufne 
for at forebygge uroligheder og opløb. Men storthingets 
tilhængere, der vidste, at intet saadant var i gjære, ansaa 
det paa sin side for givet, at der forelaa planer, som var 
rettede mod storthinget og rigsretten. 

For at faa rede paa, hvad der laa til grund for disse 
rygter, besluttede odelsthinget den 5te mai at indkalde 
armedepartementets chef, statsraad Lars Dahll. Han 
mødte ogsaa op den 7de mai og besvarede en del ham 
forelagte spørgsmaal; det fremgik af hans svar, at alle 
foranstaltninger var trufne af statsraad Munthe uden at 
have været drøftede i statsraadet og uden at være gjorte 
til gjenstand for skriftlig behandling. 

Odelsthinget lod sig imidlertid ikke nøie hermed, men 
indkaldte den 19de næstefter general Munthe til at afgive 
nærmere forklaring. Han var allerede haardt angreben 
af den sygdom, som et par maaneder efter lagde ham i 
graven, og kunde ikke møde personlig. Men de forelagte 
spørgsmaal besvarede han skriftlig. Da hans erklæring i 
alt væsentligt gik ud paa det samme som Dahlls, traf 
thinget anstalter til at gaa sagen endnu nøiere efter 
i sømmene. 

I et privat møde af odelsthingets liberale parti den 
28de mai fremsatte Johan Sverdrup forslag om, at stats- 
minister Schweigaard skulde indkaldes for odelsthinget 
for at afgive forklaring om forholdet med statsminister 
Selmers afskedsbegjæring og de overveielser, som denne 
syntes at forudsætte, samt erklæring om, hvorvidt mini- 
steriet agtede at iverksætte rigsretsdommen i dens tre 
punkter. Hvis niende-juni-beslutningen negtedes indførelse 
i lovtidenden, hed det, vilde ministeriet blive stillet for en 
ny rigsret. 

Det skulde ogsaa snart vise sig, at den støtte for mini- 
steriet, som det konservative parti havde ventet at flnde 
i Sverige og i de unionelle forhold, ikke var at lide paa. 
Den 22de april holdt høiskolebestyrer Viggo Ullmann i 
Stockholm et offentligt, talrig besøgt foredrag om forfat- 
ningsstriden i Norge, og ikke mindre end 120 svenske 
rigsdagsmænd, næsten udelukkende tilhørende andet kam- 
mer, foranstaltede en fest for ham. I de taler, som 
holdtes under denne, erklærede medlemmer af landt- 

mannapartiet (d. e. bondepartiet), at den norske forfat- 
ningsstrid ikke vedkom Sverige. 

Under rigsretten blev det oftere omtalt i de svenske 
blade, at regjeringen skulde have forhandlet med frem- 
mede magter om en indblanding i den norske forfatnings- 
strid. Denne beskyldning blev vistnok afvist af udenrigs- 
ministeren, men gjentoges paany og kom endog til orde 
under debatterne i det norske storthing. Dette foranledi- 
gede den svenske rigsdagsmand S. A. Hedin til for rigs- 
dagens andet kammer at indbringe en motion om, at de 
diplomatiske sager, som angik de forenede rigers forhold 
til de fremmede magter, for fremtiden skulde behandles i 
sammensat norsk og svensk statsraad. Motionen gik 
den 13de mai igjerinem i andet kammer, men ved- 
toges ikke af første kammer. De forviklinger, som den 
politiske strid i Norge ogsaa havde fremkaldt i Sverige, 
foranledigede straks efter (den 16de mai) statsminister 
Thyselius til at tåge sin afsked. Hans eftermand Thempt- 
ander, der nogle maaneder i forveien havde været med 
paa Thyselius's erklæring, at unionen kræver absolut 
veto for kongen ved grundlovsforandringer i begge riger, 
indtog nu et ganske andet standpunkt ligeoverfor de 
norske forhold og krævede en løsning af striden. 

Under disse omstændigheder var det ikke at tænke paa 
for ministeriet Schweigaard at blive staaende, saa gjeme 
det end maatte ønske at bringe en forsoning tilveie. For- 
gjæves hævedes alle de søgsmaal, som var anlagte for 
majestætsforbrydelser af den tidligere regjering, forgjæves 
erklærede ministeriet sig villigt til at gaa ind paa storthingets 
beslutning om jernbanernes centralstyre og bevilgningen 
til folkevæbningssamlagene; thi storthinget krævede først 
og fremst statsraadssagens gjennemførelse i overensstem- 
melse med niende-juni-beslutningen, og da ministeriet ikke 
vilde eller kunde gaa ind herpaa, indgav det den 31te 
mai sin afskedsansøgning. 

28. Brochs forseg paa at danne et forsonings- 
ministerium. For at faa en ende paa den politiske strid 
ankom kongen den 5te juni til Kristiania. Her indfandt 
professor O. J. Broch sig paa samme tid, og kongen 
henvendte sig til ham om at danne et nyt ministerium. 
Der aabnedes nu forhandlinger med Johan Sverdrup, der 
den 7de juni for storthingets venstreforening fremlagde et 
udkast til en overenskomst paa de vilkaar, at statsraa- 
derne aabnedes adgang til thingets forhandlinger i over- 
ensstemmelse med det af Livius Smitt fremsatte forslag, 
at bevilgningen til folkevæbningssamlagene og storthin- 
gets beslutninger om jernbanernes centralstyrelse toges 
til følge, at lensmartdsloven sanktioneredes, og at mini- 
steriet Schweigaard afløstes af et ministerium, hvori 
Broch skulde være chef og nogle af flertallets mænd 
tåge sæde. I disse forhandlinger tog storthingets mino- 
ritet liden del; men den fremholdt dog, at der ikke 
uden ydmygelse for kongemagten kunde holdes pladse 
aabne i statsraadet for mænd, der havde været med 
paa niende-juni-beslutningen. Den 9de juni overdrog saa 
kongen til Broch at danne et nyt ministerium; men da 
det ikke lykkedes ham at finde en kirkestatsraad, opgav 
han endelig forsøget. 



29. Johan Sverdrups ministerium. Parlamentaris- 
mens indtog. Efter Brochs raad besluttede kongen sig 
til at henvende sig til Johan Sverdrup for at formåa 
ham til at løse konflikten. Mandag ettermiddag den 23de 
juni kl. 1 indfandt statsminister Løvenskiold sig i stor- 
tingsbygningen for at overbringe Sverdrup en kongelig 
meddelelse, hvori denne opfordredes til at medvirke til 
dannelsen af et nyt ministerium. Sverdrup begav sig nu 
til slottet med et skriftligt program, der paa det nærmeste 
faldt sammen med det af professor Broch udarbeidede 
kompromisforslag. Efter nogle dages forhandlinger ud- 

nævntes det nye ministerium, som bestod af følgenda 
medlemmer: 

Johan Sverdrup, statsminister i Kristiania og chef for 
marine- og postdepartementet samt foreløbig tillige 
for revisionsdepartementet, 
Ole Richter, statsminister i Stockholm, 
Ludvig Daae, chef for armedepartementet, 
So/us Arctander, chef for indredepartementet, 
Baard Haugland, chef for finansdepartementet, 
Elias BHx, chef for kirkedepartementet. • 

Til medlemmer af statsraadsafdelingen i Stockholm 
udnævntes Jakob Sverdrup og Jakob Stang. Revisions- 
departementet overdroges længere ude paa aaret til Birger 
Kildal. 

Medens det konservative parti udtrykte sin bekla- 
gelse over, at kongedømmet havde maattet kaste sig i 
armene paa w rigsretsministeriet a , jublede det liberale parti. 
Fra alle kanter af landet strømmede der ind telegrammer 
og takkeadresser. Søndag den 29de juni bragte et stort 
folketog paa 10,000 personer kongen, storthinget og 
Sverdrup sin hyldest og tak. 

Det viste sig snart, at striden mellem storthing og 
regjering nærmede sig sin ende. Overensstemmende med 
Livius Smitts forslag gik statsraadssagen igjennem i stor- 
thinget mod 25 st., hvorved kongemagten formelt hævdede 
sit standpunkt. Den 30te juni sanktioneredes lensmands- 
loven, den Iste juli beslutningerne i statsraadssagen og 
om jembanernes centralstyrelse. Den 2den juli mødte 
statsraaderne for første gang i thinget. Som svar paa 
den tale, hvormed storthingets præsident hilsede dem vel- 
komne, ytrede statsministeren: „Vi vil gjøre et ærligt og 
mandigt forsøg paa at fremkalde og bevare forstaaelse og 
samarbeide med storthinget paa det offentlige livs ene- 
mærker. Lykkes det at erhverve en anerkjendt stilling i 
repræsentationen, og støttes vi af kongens tillid, da tør vi 
hengive os til det haab, at den magt, der da vil være 

samlet i denne sal, vil være stærk nok til med kraft at 
fremme landets udvikling i alle retninger, værne om dets 
høieste interesser og grunde en landsstyrelse, der billiges 
af konge og folk". 

Hvorvidt det vil lykkes dette ministerium at gjennem- 
føre de reformer, som i en hel menneskealder har været 
undergivne drøftelse, er det fremtiden forbeholdt at vise. 



80* Lovgivningen 1871—1884. Til trods for, at den 
politiske strid i landet virkede hemmende paa det rolige 
lovgivningsverk, blev der af de aarlige storthing i tiden 
mellem 1871 og 1884 vedtaget flere vigtige love. Blandt 
disse maa merkes loven om pengevæsenet af 5de juni 
1873, hvorved guldmyntfoden indførtes og speciesdaleren 
inddeltes i 4 kroner å 30 skilling. Denne ordning blev 
den 17de april 1875 afløst af en ny lov, hvorved Norge til- 
traadte den mellem Sverige og Danmark indgangne mynt- 
konvention, hvorved en krone å 100 øre blev mynt- 
enheden. Den 22de mai 1875 blev det metriske system 
indført i maal og vægt fra Iste juli 1882 at regne. Hertil 
kommer lovene af 8de juni 1876 og 12te mai 1877 om 
beskyttelse af skrifteiendomsretten og den kunstneriske 
eiendomsret, loven af 14de juni 1880 om embedsmænds 
trosbekjendelse, loven af 17de juni s. a. om rettergangen 
i vexelsager, loven af 19de juni s. a. om udskrivning af 
skat til staten paa indtægt og formue. Endvidere maa 
nævnes udskiftningsloven af 13de marts 1882, udskib- 
ningsloven af 15de juni og prestegaardsloven af 19de: 
juni s. a. 

Ved en grundlovsforandring af 6te juni 1878 blev 
antallet af byernes repræsentanter i storthinget bestemt til 
38 og bygdernes til 76, idet de finmarske byer erholdt 
sin egne repræsentation. 

31» Landets fremgang i seksti- og syttiaarene» 

Til trods for de politiske rivninger var landet paa næsten 
ethvert omraade gaaet merkelig fremad. Skjønt udvan- 
dringen til Amerika tiltog aar for aar — i aaret 1880 
ansloges den norsk-amerikanske befolkning til over 181,000 
mennesker — var folkemængden 1875 steget til 1,821,000 
indbyggere. I de 60 aar, som var hengaaede, siden landet 
erhvervede sin selvstændighed, havde folkemængden saa- 
ledes mere end fordoblet sig. 

Størst viser fremgangen sig i de femten aar 1860 til 
1875, da forholdene i Amerika og Europa bidrog meget 
til den norske skibsfarts udvikling. Medens den norske 
handelsflaade i 1860 havde en drægtighed af 563,400* 
tons, var den i 1883 steget til 1,547,500 tons, endda der 
i de sidste 8 aar kun har været liden fremgang at spore. 

Medens værdien af de til landet indførte varer i 1860 
beregnedes til 66 millioner kroner, var den i 1877 steget 
til 190 millioner. Udførselsværdien beregnedes paa samme 
tid til henholdsvis 53 og 109 millioner. 

Den store krise, som i slutningen af syttiaarene gik 
over verden, lammede for en ikke ringe del virksom- 
heden i Norge. For at raade bod paa denne arbeids- 
stansning, der først og fremst gik ud over den arbeidende 
klasse, besluttede storthinget ved hjælp af optagne stats- 
laan at sætte en række offentlige jernbane- og telegraf- 
anlæg i verk. Som følge heraf steg telegraflinjernes 
længde, der i 1860 havde udgjort 2,493 kilometer, ved 
udgangen af 1883 til 7,396 kilometer og jernbanernes- 
længde, der i 1860 havde udgjort 68 kilometer, ved 
udgangen af 1883 til 1,562 kilometer. I 1865 aabnedes 
saaledes Throndhjem— Størenbanen og Kongsvingerbanen,. 
1868 Randsfjordbanen og i 1871 og 72 dens sidelinjer til 
Kongsberg og Krøderen, 1872 Drammensbanen, 1877 
Rørosbanen, 1879 Smaalensbanen, 1880 Hedemarksbanen, 

1882 Merakerbanen og Smaalensbanens indre linje og i 

1883 Vossebanen. I det sidste aar meddeltes der tillige et 

engelsk selskab tilladelse til at anlægge en jernbane 
mellem Ofoten og Luleå i svensk Norrland. 

Disse kostbare arbeider i forbindelse med den udvik- 
ling af de øvrige kommunikationer, som fandt sted paa sam- 
me tid, foraarsagede imidlertid landet en betydelig stats- 
gjæld. Medens den i 1870 var gaaet ned til noget over 29 
millioner kroner, var den ved udgangen af 1883 vokset 
til opimod 107 millioner. Men laanene er afsluttede paa 
lidet betyngende vilkaar, og der er al udsigt til, at de vil 
blive dækkede ved jernbanernes afkastning. 



82* Den norske literatur 1857 — 1884. Ogsaa paa 
literaturens og videnskabens omraade viser der sig i 
løbet af seksti- og syttiaarene et storartet opsving. Me- 
dens Welhavens forfattervirksomhed ved indtrædelsen i 
dette tidsrum maa betragtes som allerede afsluttet, fort- 
satte A. Munch og hans samtidige de baner, som de 
havde slaaet ind paa. Af nye forfattere, der nærmest 
traadte i deres spor, maa nævnes Camilla Collett, Henrik 
Wergelands søster (f. 1813), Marie Colban (1814—1884) 
og Magdalena Thoresen (f. 1819). 

Det største omslag i den norske digtning betegnes 
ved Henrik Ibsens og Bjørnstjerne Bjørnsons optræ- 
den. Den første, født i Skeen 1828, skildrede i sine 
historiske skuespil landets og folkets historie i kraftige 
træk og med gjennemtrængende psykologisk skarpblik. 
I sin senere digtning drog han tilfelts mod samfunds- 
livets hulhed og usandhed, som han revsede med bitter 
haan. Forskjellig fra Ibsen i livsopfatning, først som frei- 
dig kristen, siden som spørgende tvivler, gjorde Bjørn- 
stjerne Bjørnson, født i Østerdalen 1832, bondens liv til 
gjenstand for sin digtning og behandlede fædrelandets old- 
tidsliv i flere større dramaer. I sine senere fortellinger 
og dramaer har han sat forskjellige samfundsspørgsmaal 
under debat. Siden Wergelands dage har ingen digter 
øvet saa sterk indflydelse paa landets politik som han. 

Fra syttiaarene har den norske literatur en hel række 
af digtere og forfattere at opvise i Jonas Lie (f. 1833), 
Alexander Kielland (f. 1849), Constantius Flood (f. 1837), 
Kristian Elster (1841—1881) o. fl. 

Om Aasmund Olavssøn Vinje og hans arbeide i 
maalreisningens tjeneste er ovenfor fortalt. I hans fod- 
spor traadte Kristofer Janson (f. 1841) og Arne Garborg 
(f. 1851), skjønt de begge, navnlig den sidste, har udfoldet 
rig orginalitet. 

Den norske videnskabelighed har ogsaa i seksti- og 
syttiaarene skudt frodig vaekst. Paa filosofiens omraade 
er Markus Jakob Monrad (f. 1816) og Georg Vilhelm 
Lyng (1827 — 1884) ansete navne. Af landets filologer 
har ægyptologen J. L. Lieblein (f. 1827) vundet euro- 
pæisk anseelse, hvorhos L. C. M. Aubert (f. 1807), F. L. 
Vibe (f. 1803—1881), K. A. Muller (f. 1818) og I. P. 
Weisse (1832 — 85) dels som skolemænd, dels ved viden- 
skabelige arbeider har indlagt sig megen fortjeneste. Paa 
retsvidenskabens felt møder vi foruden A. M. Schweigaard, 
G. F. Hallager (1816—1875) og T. H. Aschehoug (f. 
1822) tillige navne som Fr. Brandt (f. 1825), O. A. Bachke 
(f. 1830), L. M. B. Aubert (f. 1838) og Ebbe Hertzberg 
(f. 1847). 

Fædrelandets gamle og levende sprog har foruden 
i Softis- Bugge fundet dygtige bearbeidere i Johan Storm 
(f. 1836), K. Knudsen (f. 1812), Hans Ross (f. 1833), G. 
A. Giessing (f. 1835) og M. Nygaard (f. 1838) og som 
literaturhistorikere maa nævnes P. Botten Hansen (1824 — 
1869), Hartvig Lassen (f. 1824) og Lorents Dietrichson 
(f. 1834). 

Efter P. A. Munchs og R. Keysers afgang er bearbei- 
delsen af det norske folks historie bleven fortsat. med lær- 
dom og dygtighed. Det forhistoriske tidsrum er navnlig 
bleven behandlet af Oluf Rygh (f. 1833) og Ingvald Undset 
(f. 1853). Dels i sammenhæng, dels i særskrifter er fol- 
kets oldtid, middelalder og nyere historie bearbeidet af 

Johan Ernst Sårs (f. 1835), Ludvig Daae (f. 1834), Gustav 
Storm (f. 1845), H. J. Huitfeldt-Kaas (f. 1834), I. C. Krogh 
(f. 1839), A. E. Eriksen (f. 1841), M.. Birkeland (f. 1830), 
Yngvar Nielsen (f. 1843) og Didrik Schnitler (f. 1835). 

Ogsaa i naturvidenskaberne har nordmændene vundet 
en anerkjendt stilling. I de store videnskabelige expedi- 
tioner, som i de senere aar er udrustede af flere lande i 
forening, har norske naturforskere saaledes deltaget til 
hæder for sig og sit fædreland. De mest ansete navne 
turde være zoologerne G. O. Sårs (f. 1837), A. Boeck 
(1833—73), D.K.Danielsen (f. 1815), J. Koren (1809—85), 
R. Collett (f. 1842), botanikerne N. M.Blytt (1789—1862), 
A. Blytt (f. 1875), J. M. Normann (f. 1823) og K. R 
Schubeler (f. 1815), mineralogeme S. A. Sexe (f. 1808), 
T.Dahll(f. 1825), Th. Kierulf (f. 1825) og Amund Helland 
(f. 1846), meteorologen H. Mohn (f. 1835), matematikerne 
K. M. Guldberg (f. 1836) og A. S. Guldberg (f. 1838), 
samt fysikerne K. A. Bjerknes (f. 1825), A. Arndtsen (f. 
1829) og H. Christie (1822— 1873). Ogsaa lægevidenskaben 
har en række agtede navne at opvise. 

I. Grundtræk af den norske statsforfatning. 

Norge er ifølge grundloven af 17de mai 1814, som i anled- 
ning af foreningen med Sverige blev gjennemset og vedtagen 
4de november s. a., et frit, selvstændigt, udeleligt og uafhænde- 
ligt rige, forenet med Sverige under en fælles Konge. 

Kegjeringsformen er indskrænket og arvelig monarkisk. 
Kronen er arvelig i kong Karl Johans lige nedstigende mand- 
lige slægt. Skulde ingen lovlig arving være til, vælges den nye 
konge af Norges storthing og Sveriges rigsdag. Kongen er 
myndig, naar han har fyldt det 18de aar. Han har den udøvende 
magt. Han er uansvarlig og ulastelig; men ansvarligheden 
for hans regjeringshandlinger paahviler hans raad. Kongen 
kan sammenkalde tropper, begynde krig, slutte fred, indgaa 
og ophæve forbund og har den øverste befaling over Norges 
hær og flaade. Dog udkræves storthingets samtykke, naar 
han vil benytte Norges stridskræfter til angrebskrig, og til 
en saadan maa kun linietropperne , men under ingen om- 
stændighed landværnet anvendes. Kongen udnævner alle em- 
bedsmænd efter sit raads indstilling, men med undtagelse af 
statsraadets medlemmer, departementsembedsmænd, gesandter» 
konsuler, amtmænd, biskoper og høitstaaende militære embeds- 
mænd kan de ikke afsættes uden efber lov og dom. Kongen har 
suspensivt eller udsætttende veto i de lovbeslutninger, som stor- 
thinget vedtager. 

Kongen er statskirkens overhoved og skal bekjende sig til 
den evangelisk-lutherske religion. 

Kongen har benaadningsret; dog kan den, som er fældet 
ved rigsretsdom, af kongen kun fritages for idømt livstraf. 

Statsraadet, som kongen selv vælger blandt norske borgere, 
som ei maa være under 30 aar, er delt i to afdelinger: stats- 
raads-afdelingen i Stockholm, der bestaar af en statsminister og 

to aarlig skiftende statsraaden, og den norske regjering (i Kri- 
stiania), der bestaar af en statsminister og sex statsraaden, som 
hver forestaar et departement. 

Forsædet i statsraadet fører kongen, naar han er nærværende, 
ellers en af statsministrene. Dog kan kongen under sit frævær 
beskikke kronpiinsen eller dennes ældste søn som vicekonge. 
Kongen skal fatte beslutning effcer eget tykke. Men ånder 
nogen statsraad, at kongens beslutning er stridende mod grund- 
loven eller andre rigets love eller er øiensynlig skadelig for landet, 
er han pligtig til at gjøre forestillinger herimod og tilføie sin 
mening i statsraadets protokol. Gjør han ikke dette, anses han 
han for at have være enig med kongen og kan sættes under 
tiltale for rigsretten. Alle af kongen i statsraad fattede beslut- 
ninger skal underskrives af kongen og af en statsminister. En 
del sager angaaende rigets indre styrelse kan afgjøres af den 
norske regjering; men de vigtigste sager afgjøres af kongen efber 
regjeringens indstilling. Naar kongen er i Stockholm forelægges 
disse sager ham gjennem den derværende statsraads-afdeling. 

Statsministre og statsraader har adgang til at tåge del i 
storthingets og dets afdelingers forhandlinger. 

Ben evangelisk-lutherske religion er statens offentlig religion. 
Kongen skal bekjende sig til den og er dens overhoved. Lige- 
ledes skal statsraader, dommere, overøvrigheden, religionslærer 
og bestyrere af offentlige skoler tilhøre statskirken. Forøvrigt 
har andre kristelige troessamfund samt jøden fri offentlig 
religionsøvelse. 

Den lovgivende magt udøver storthinget, der træder sammen 
i Kristiania hvert aar i februar maaned og forbliver samlet, saa 
længe det finder det fornødent, dog ikke over 2 maaned er uden 
kongens samtykke. Storthingsmændene, der er 114 i tallet, 88 
fra byerne og 76 fra landsdistrikterne (amterne), vælges for tre 
aar af de stemmeberettigede borgere. Hver bys og hvert preste- 
gjelds stemmeberettigede borgere vælger valgmænd, som igjen 
for hver valgkreds kaarer storthingsmænd. — Naar storthinget 
er aabnet, vælger det blandt sine medlemmer en fjerdedel, som 
udgjør lagthinget. De øvrige tre fjerdedele danner odels- 
thinget. Ethvert lovforslag skal først fremsættes i odels- 
thinget enten af et odelsthings-medlem eller af regjeringen. 
Naar det her er vedtaget, sendes det til lagthinget. Samtykker 
ogsaa lagthinget i forslaget, kan kongen med sin underskrift 
stadfæste det, og da bliver det lov. Kongen kan tre gange 
negte at stadfæste en beslutning, som er vedtaget af odelsthing 
og lagthing; men naar den er uforandret vedtagen af tre for- 

skjellige storthing, sammensatte effcer tre paa hinanden følgende 
valg, bliver den lige fuldt lov, om end kongens stadfæstelse 
negtes. Odelsthinget har ret til at gjennemse regjeringens pro- 
tokoller og kan paatale embedsforbrydelser, begaaede af stats- 
raadet Men i disse forbrydelser dømmer rigsretten, som bestaar 
af medlemmer af lagthinget og høiesteret. 

Det tilkommer det samlede storthing (d. e. odelsthing og 
lagthing i forening) 

a) at paalægge skatter og told, 

b) at optage laan paa rigets vegne, føre opsyn over rigets 
pengevæsen og bevilge de til statsudgifterne nødvendige penge, 

c) at bestemme kongens og den kongelige families aarlige 
indtægter, 

d) at gjennemgaa og endelig vedtage eller forandre lønnings- 
og pensionslister, 

e) at udnævne statsrevisorer, der skal gjennemse statens 
regnskaber. 

Stemmeret har enhver, som har fyldt sit 25de aar, har op- 
holdt sig i riget i 5 aar og enten 

a) er eller har været embedsmand, 

b) paa landet eier eller for mere end 5 aar har bygslet 
matrikuleret jord, 

c) er kjøbstadsborger eller 

d) i kjøbstad eller ladested eier gaard eller grund til en 
værdi af mindst 600 kroner, eller 

e) har i det sidst forløbne aar betalt direkte skat efter 
antagen indtægt af mindst 600 kroner paa landet og mindst 
800 kroner i byerne, forudsat han i et aar har havt fast bopæl 
i valgkommunen og ikke som tyende tilhører en andens hus- 
stand. Men ingen kan brage sin stemmeret, førend han offent- 
lig paa thinge har svoret grundloven troskab. Stemmeretten 
tabes for bestandig, naar vedkommende har været dømt til 
strafarheide, afsættelse eller fængsel for tyveri, røveri, bedrageri 
eller mened eller overbevises om at have kjøbt eller solgt stem- 
mer eller stemt i flere end en valgforsamling. Midlertidig tabes 
den, naar vedkommende anklages for forbrydelser, som medfører 
tabet af stemmeret, ved umyndiggjørelse og ved opbud. 

Den høieste domstol er høiesteret, der bestaar af formanden 
(justitiarius) og mindst 6 medlemmer (assessorer). Høiesterets 
domme kan ikke rokkes. 

Til embeder i staten maa paa yderst faa undtagelser nær kun 
nordmænd udnævnes eller mænd, som har opholdt sig i landet 
i 10 aar. Ingen kan dømmes uden efter lov eller straffes uden 

dom. Pinligt forhør maa ikke finde stecL Ingen lov maa gives 
tilbagevirkende kraft. Ingen kan arresteres uden i lovbestemt 
tilfælde og paa lovbestemt vis. Trykkefrihed finder sted. Ingen 
kan straffes for at have udgivet noget skrift, medmindre han 
har vist eller tilskyndet til ulydighed mod lovene, ringeagt mod 
religion, mod sædelighed eller mod statsmagterne, modstand 
mod disses befalinger eller fremført falske og ærekrænkende 
beskyldninger mod nogen. Frimodige ytringer om statsstyrelsen 
og hvilkensomhelst anden gjenstand er enhver tilladte. Nye 
indskrænkninger i næringsfriheden tilstedes ikke. Husunder- 
søgelser maa kun finde sted, naar der foreligger en forbrydelse. 
Jord og boeslod kan ikke i noget tilfælde forbrydes. Alle er 
lige for loven. Ingen grevskaber, baronier eller stamhuse 
maa oprettes. Ingen arvelige forrettigheder maa tilstaaes. 
Adelskab er ophævet for alle adelige personer, der er fødte 
«efter Iste august 1821. Almindelig værnepligt finder sted. 
Enhver voksen mand er lige forpligtet til at værne om fædre- 
landet uden hensyn til fødsel eller formue. Norge beholder sin 
egen bank og sit eget pengevæsen. Det har ogsaa ret til at 
have sit eget koffardiflag; orlogsflaget er et unionsflag. Viser 
erfaring, at nogen del af grundloven bør forandres, skal forslag 
derom fremsættes paa første ordentlige storthing efter et nyt 
valg og kundgjøres ved trykken. Men det tilkommer først et 
af de ordentlige storthing efter næste valg at bestemme, om 
den foreslaaede forandring bør finde sted eller ei. Dog maa 
saadan forandring aldrig modsige grundlovens principer, men 
alene gjælde tillempninger i enkelte bestemmelser, som ikke 
forandrer statsformens aand. I en saadan forandring maa to 
trediedele af storthinget være enige. 

IL Rigsaktens bestemmelser. 

Norge er et frit, selvstændigt, udeleligt og uafhændeligt 
rige, forenet med Sverige under en konge. Hvis der ikke 
skulde være nogen arveberettiget prins til, maa der skrides 
til thronfølgervalg. Storthing i Norge og riksdag i Sverige skal 
da sammenkaldes til en og samme dag. Enten kongen eller — 
hvis tronfølgervalget indtræffer under thronledighed — begge 
rigers midlertidige regjering skal paa samme dag for storthing 
og riksdag gjøre forslag om thronfølger. Dog kan ogsaa enhver 
norsk storthingsmand og svensk riksdagsmand gjøre forslag. 
Storthing og riksdag bestemmer selv den dag, da valg skal 
foregaa. Det maa dog ikke ske senere end tolv dage, efterat 

forslag er fremsat. Dagen før den, som er bestemt til valget, 
skal storthing og riksdag blandt sine egne medlemmer vælge 
den komite, som skal sammentræde til valg, hvis storthing og 
riksdag ikke er blevne enige om den samme person. Har stor- 
thing og riksdag valgt den samme, saa er man dermed færdig? 
og den valgte er da thronfølger. Har de derimod valgt hver 
sin, saa maa komiteerne træde sammen. 

Denne komite bestaar af 36 mænd fra hvert rige samt 8 
suppleanter. Den skal samles i byen Karlstad. Før afreisen 
nerhen vælger hver komite sin ordfører. Naar komiteerne er 
traadte sammen, trækker de to ordførere lod om, hvem der 
skal føre ordet under valgforretningen. Komiteen skrider saa 
til valg. Dens medlemmer maa ikke adskilles eller forlade 
samlingsværelset, før valget er fuldendt. 

Opraab ved stemmegivningen skal ske saaledes, at naar 
ordføreren er norsk, skal de svenske medlemmer opraabes først; 
er ordføreren svensk, skal de norske medlemmer først op- 
raabes. Udfaldet beror paa simpelt flertal. I tilfælde af, at 
stemmeantallet paa begge sider er lige, aabner ordføreren en 
lukket seddel, som paa forhaand er trukket ud og lagt bort, 
og som indeholder navnet paa den ene af de foreslaaede thron- 
følgere. Denne seddel gjør da udslaget. 

Kongen har ret til at sammenkalde tropper, begynde krig 
og slutte fred, indgaa og ophæve forbund, sende og modtage 
gesandter. Vil han begynde krig, skal han raadføre sig med 
begge rigers regjering og indhente deres betænkning samt 
beretning om rigernes tilstand. 

Naar der i det svenske statsraad behandles sager, som an- 
gaar begge riger, har den norske statsminister og de to stats- 
raader, som følger kongen, sæde og stemme i det svenske raad. 
I saadanne sager bør ogsaa den i Norge værende regjerings 
betænkning indhentes. Naar der i det norske statsraad for- 
handles sager, som angaar begge riger, saa har tre svenske 
statsraader sæde og stemme i det norske statsraad. 

Dør kongen, og thronfølgeren er umyndig, træderdet norske 
og svenske statsraad strax sammen og indkalder storthing og 
riksdag. 

Indtil folkets repræsentanter er komne sammen og har 
anordnet regjeringen under kongens mindreaarighed, skal et 
sammensat statsraad, bestaaende af lige mange nordmænd og 
svensker, forestaa regjeringen under navn af Norges og Sveriges 
interims-regjering (midlertidig regjering), Den bestaar af 10 
medlemmer fra hvert rige. I denne regjering skal de norske 

sager af den norske statsminister fordrages, protokolleres og 
expederes paa det norske sprog; de svenske sager paa samme 
maade af en svensk mand og paa svensk sprog. Sager, som 
angaar begge riger, foredrages af ndenrigsministeren og ekspe- 
deres til hvert af rigerne i dets sprog paa vanlig maade. Lige- 
saa diplomatiske sager, som indføres i en særskilt protokol. 

Sagerne afgjøres ved stemmeflerhed. Er der stemmelighed» 
gjør ordførerens stemme udslaget. Den midlertidige regjering 
har sit sæde i Stockholm. Den norske og svenske statsminister 
trækker ved begge statraads sammenkomst lod om, hvem som 
først skal løre ordet. Derefter ombytter de hver ottende dag. 

Valget af formyndere, som skal føre regjeringen istedetfor 
den umyndige konge, sker efter samme regler, som er fore- 
skrevne for valg af thronfølger. 

De norske medlemmer af regjeringen- aflægger ed for stor- 
thinget, de svenske for riksdagen. Er ikke storthing eller riks- 
dag samlet, nedlægges eden skrifbig i statsraadet og gj ent ages 
siden paa næste storthing eller riksdag. 

Den umyndige konge skal gives undervisning i det norske 
sprog. 

Kigsakten har for Norges vedkommende samme kraft som 
grundloven og kan kun forandres paa den i grundlovens § 112 
foreskrevne maade. 



III. Det norske kommunalvæsen 

er ordnet ved lov af 14de januar 1837. Ifølge denne udgjør 
hver kjøbstad og paa landet i regelen hvert prestegjeld eller 
ladested en kommune eller et hered, hvis anliggender bestyres 
af flere blandt de stemmeberettigede valgte mænd: formænd og 
repræsentanter. Antallet af de førstnævnte udgjør i byerne 
mindst fire, høist tolv (i Kristiania femten), og paa landet mindst 
tre, høist ni. Repræsentanternes antal er 3 gange saa stort som 
formændenes. Af formændene og repræsentanterne afgaar halv- 
parten hvert andet aar; men de er forpligtede til at staa i fire 
aar. De fratrædende kan gjenvælges. 

Efter hvert valg træder den samlede heredsstyrelse sammen 
for at vælge en ordfører og viceordfører for de følgende to aar. 

I byerne forberedes sagerne af magistraten til behandling i 

* formandskabet. Dette har at forvalte heredets anliggender og 

varetage dets tarv, vaage over dets økonomiske stilling og føre 

tilsyn med dets regnskabsvæsen. Det har desuden at sørge for 

skole- og fattigvæsenet. I mindre væsentlige anliggender kan 

formandskabet fatte endelig afgjørelse; men i de, som er af 
større betydning, forelægger det for repræsentanterne forslag, 
som afgjøres af formænd og repræsentanter i samlet møde. Af 
den fattede beslutning sendes en afskriffc til amtet, i byerne 
gjennem magistraten og paa landet gjennem fogden. Saafremt 
2 / 8 af den forsamlede heredsstyrelse har været enig i beslut- 
ningen og, amtmanden ikke har noget derimod at indvende r 
tilkjendegiver han formandskabet dette, hvorved beslutningen 
erholder gyldighed. Er den derimod fattet med færre stemmer, 
eller amtmanden modsætter sig den, maa sagen foretages i et 
nyt møde af formænd og repræsentanter. Den beslutning, som 
da fattes, er strax gyldig, hvis to trediedele er enig i den; men 
i modsat fald kan minoriteten kræve den forelagt regjeringen» 
Gjælder sagen udgifber for længere tid end 5 aar, udfordres 
kongens samtykke. 

Ordførerne for hver heredsstyrelse i amtet samles hvert 
aar i juni eller juli i 10 dage til amtsformandskab, der sammen- 
kaldes og administreres ai amtmanden. Her fattes beslutninger 
om amtets anliggende og bestemmes, hvad der af den fælles 
kasse skal udredes. 

